
Мисли и АФОРИЗМИ 





Изкуството не е нищо друго освен чувство. Но без знанието за обема, 
пропорциите, цветовете, четките и сръчните ръце всяко живо чувство 
ще бъде парализирано. 


обубфе 
Изкуството е един голям урок за искреността. Истинският художник 
винаги изобразява това, което мисли, и не се страхува да смаже съществу- 
ващите норми. По този начин той учи на искреност себеподобните си. 
обуббе 
Изкуството възниква само когато има вътрешна истина. 
обубфе 
За художника всичко е прекрасно, защото във всяко същество, във вся- 
ка вещ неговият проницателен взор открива характер, вътрешна истина, 
която проблясва ирез външната форма. И тази истина е самата красота. 
Благоговейно я изучавайте и в това приключение ще намерите истината. 
обубфе 
Ако талантът ви е новооткрит, не очаквайте в началото голям 
брой поддръжници. Напротив, ще имате много врагове. 
обубфе 
Задачата на художника е да отдели истината от заблудите. 
обуббе 
Повече търпение! Не се надявайте на вдъхновение. Вдъхновението не 
съществува. Единствените добродетели на художника са мъдрост, точ- 
ност, искреност, воля. Вършете си работата като честни работници. 
обубфе 
Всички велики майстори изучават пространството. Именно в по- 
знанието на обема се крие тяхната сила. Запомнете едно - няма линии, 
има само обем. И когато рисувате, никога не мислете за контура, а за реле- 
фа. Релефът прави контура. 
Огюст Роден 

Огюст Роден (1840-1917) е френски ваятел, един от най-големите 
майстори на скулптурата през Х1Х век в Европа, според мнозина - най-го- 
лемият след Микеланджело. Той е сред основоположниците на импресиони- 
зма, които се бунтуват срещу каноните на буржоазното изкуство, срещу 
закостенялостта и сюжетната му ограниченост и търсят нови изразни 
средства, съсредоточавайки творческото си внимание главно в предаване- 
то на светлината, в изменението на външния вид на нещата под нейното 
въздействие, в багровото богатство на природата. Подчертаният стре- 
меж към светлинни ефекти по повърхността на мрамора и бронза, дина- 
мичността на фактурата и ескизната моделировка на формата сродяват 
Роден с другите титани от ядрото на френската импресионистична школа 
- Едуард Мане, Едгар Дега, Клод Моне, Алфред Сисле, Камий Писаро, Огюст 
Реноар, до голяма степен Пол Сезан, Берта Моризо и Жорж Сеора. 

Тези качества на твореца се въплъщават още в една от първите му 
прочути скулптури - „Бронзовият век” (1876 г.), където образът на мо- 
гъщия юноша се асоциира с пробуждащото се човечество. По това време 
Роден получава признание. Френското правителство откупува две негови 
работи - „Крачещият мъж” (1877 г.) и „Йоан Кръстител” (1879 г.). През 
1880 г. му е възложено да скулптира входа на Академията за декоратив- 
ни изкуства. Той създава ансамбъл, наречен „Портите към Ада”, който е 
вдъхновен от „Божествена комедия” на Данте, „Цветя на злотото” на Бод- 
лер и „Страшният съд” на Микеланджело. Тази творба се оказва делото на 
неговия живот, но остава недовършена. Много от нейните детайли обаче 
заживяват свой живот като отделни произведения: „Целувката” (1886), 
„Мислителят” (1888), „Сенките”, „Мимолетна любов” (1886) и други. През 
1888 г. завършва една от най-известните си творби - скулитурната група 
паметник „Гражданите на Кале”. Чрез нея с потресаващ реализъм и психо- 
логическо проникновение е разказано за шепа герои, които се жертват до- 

броволно, за да спасят съгражданите си при обсадата на Кале по време на 
Стогодишната война между Англия и Франция. 

Освен многото монументални фигури Роден оставя и блестящи скули- 
турни портрети на свои съвременници - интелектуалци и общественици: 
Виктор Юго, Бодлер, Балзак и други. 

В началото на ХХ в. Огюст Роден е вече световноизвестен и всепри- 
знат творец. През 1900 г. френското правителство му предоставя цял па- 
вилион на Световното изложение в Париж. Но проявява пренебрежение към 
личния му живот, оставя го да умре от измръзване, докато картините му 


са на топло. 
Огюст Роден завещава всичките си творби на френския народ. 








Огюст Роден 


ПОНЕДЕЯНИК | бр.1/2-год.ХХИ 


Теория 


СИСТЕМНАТА КРИЗА 
НА НЕОЛИБЕРАЛНИЯ КАПИТАЛИЗЪМ 





Васил Проданов -- член-кореспон- 
дент на БАН, професор, доктор на 
философските науки. Работи в 06- 
ластта на философията, социоло- 
гията, етиката, политическите на- 
уки. Автор е на над 500 научни тру- 
да. Издал е над 20 книги, между кой- 
то: „Познание и ценности“ (1979), 
„Виосоциални  ценноати“ (1982), 
„Личнват и политика“ (1986), „Гл0- 
балните промени и съдбата на Бъл- 
гдрия“ (1999), „Гражданското обще- 
атво и глобалният капитализъм“ 
(2003), „Насилието в модерната 
епоха“ (2003), „Бъдещето на филосо- 
фията“ (2005), „Теория на българския 
преход“ (2012), „Социология на фило- 
софията“ (2012). Бил е 20 години ди- 
ректор на Инапитута за философ- 
ски науки и на Института за фило- 
софски изследвания към БАН. 


Васил Проданов 


О. времето, когато Маркс формулира своите 


идеи, до днес тяхното влияние и измененията, 
които претърпяват, преминават през различни ета- 
пи, свързани с промените на капитализма. Можем да 
разграничим 


три големи цикъла на капитализма 


Те са свързани с възходящо натрупване на ка- 
питала, с кризи, глобализация и деглобализация, 
мултиполярност и монополярност, технологични 
революции, доминиране на производствен или фи- 
нансов капитал, стратегии на търсене и стратегии на 
предлагане на стоки и услуги. 

Първият от тях е на класическия патримо- 
ниален и дикенсов капитализъм, на класическата 
политикономия и на викторианска Англия през Х1Х 
век. При този капитализъм се разгръщат описаните 
от Маркс тенденции към засилваща се експлоатация 
на работническата класа и увеличаване на нейния 
брой, разгръщат се антагонизмите, работническото 
движение. 

Вторият етап е на фордисткия, социален и 
кейнсиански капитализъм в държавите от капи- 
талистическия център, както и на съветския и ки- 
тайския държавен социализъм в полупериферията и 
периферията на световната система. Появява се след 
две световни войни и е резултат на силно изостре- 
ните противоречия на капитализма през ХХ век. В 
капиталистическия център от тях се излиза с убий- 
ството на над 100 милиона души, със засилването на 

преразпределителната функция на държавата и с агрегатното стимулиране на 
потреблението. В двете най-големи страни от полупериферията и перифери- 
ята на капитализма това става чрез форми на догонващо планово развитие и 
държавен социализъм, минимизиращ максимално ролята на пазара. 

Третият етап е на неолибералния капитализъм, довел до рухване на из- 
точноевропейския социализъм, до успешна догонваща модернизация чрез ки- 
тайската конвергентна форма на развитие, наречена „социализъм с китайски 
характеристики”, и до публичната смърт на идеите на Маркс в Източна Европа 
и в развитите западни страни. Този поврат в развитието на капитализма за- 
почва след кризата в него през 70-те години на ХХ век, от която той за пореден 
път излиза чрез технологична революция - този път с помощта на третата ин- 
дустриална революция, глобализацията на капитала и ерозията на национал- 
ната държава. 

Рухването на източноевропейския социализъм изглеждаше като окон- 
чателна победа на капитализма, но всъщност се превърна в предпоставка за 
засилване на неговите противоречия в резултат на неолибералната глобали- 
зация и липсата на алтернативен образец. Това пролича в нарастваща степен 
след 2008 г. Така, скоро след като изглеждаше като че ли погребан, образът на 
Маркс се появи отново в световните медии и в публичното пространство. 

Появиха се интелектуалци и групи, които все повече се радикализират в 
критиката си на капитализма. Двама от най-известните марксисти в света - 
Ален Бадиу и Славой Жижек, започнаха да провеждат от 2009 г. насам големи 
международни конференции на тема „Идеята за комунизма”. Вече са проведе- 
ни четири - в Берлин, Лондон, Ню Йорк и Сеул, а дебелите томове с доклади 
от тях могат да се свалят свободно от интернет. 


Кои са противоречията, довели до системна криза 
днешния неолиберален капитализъм 


и породили идейното „завръщане на Маркс” като мислител, който обяснява 
какво става и накъде върви съвременният свят: 

Първо. Неолибералната глобализация през последните години започна 
да възпроизвежда противоречия на капитализма, забелязани от Маркс още 
в „Комунистическия манифест”, когато се разгръща интернационализацията, 
или т.нар. първа глобализация. Капитализмът успя да излезе от тези противо- 
речия с помощта на две световни войни, унищожаване и преразпределение на 
голяма част от световното богатство, самозатваряне и засилване на регулация- 
та за стимулиране на потреблението на определен етап. При неолибералната 
глобализация от последните три десетилетия тези противоречия се разгръщат 
отново, но с неизмеримо по-голяма скорост и мащаби, което ги прави и не- 
измеримо по-непрогнозируеми. Затова думите „хаос”, „разпад , „несигурност”, 
„война” започват да доминират в описанието на ставащото край нас. 

Второ. Имаме завръщане към Марксовото понятие за капитализъм като 
обществено-икономическа формация след множеството опити през послед- 
ните десетилетия то да бъде подменено с понятия като „информационно 06- 
щество”, „постиндустриално общество”, „общество на третата вълна”, „риско- 
во общество”, „общество на късната модерност, „постмодерно общество”, 
„мрежово общество”, „демокрация” и какво ли още не. Оказва се, че нараства- 
щата роля на информацията и знанието не е достатъчна сама по себе си да 
промени същността на капитализма, както смятат нашумели автори от рода 
на Алвин Тофлър или Даниел Бел, а и наивни перестройчици и новопокръсте- 
ни „демократи” в Източна Европа. 

Трето. Оказва се, че класите в Марксовия смисъл на думата не изчезват, 
въпреки че т.нар. индустриална работническа класа в развитите западни страни 
намалява, а се увеличават работещите в сферата на услугите. Продължават да съ- 
ществуват милиони наемни работници, макар в зависимост от квалификацията, 
от търсенето и предлагането на съответния вид труд между техните доходи да 
има огромни разлики. Те са неизмеримо повече, отколкото по времето на Маркс. 
Сега само в Южна Корея има повече наемни работници, отколкото в целия свят 
по времето, когато Маркс и Енгелс пишат „Комунистическия манифест”. Не е 
случайно, че днес дори Барак Обама, Джордж Сорос, Уорън Бъфет говорят за 
„класови разделения” и „класова борба” - термини, забравени от системните 
леви партии в Европейския съюз иу нас. Индустриалната работническа класа от 
времето на Марксовия капитализъм и средната класа от времето на капитализма 
на Кейнс в нарастваща степен са заменяни с прекариата на капитализма на Рей- 
гън-Тачър-Тръмп-Юнкер. Показателно за възхода на прекариата е изследването 
на Принстънския университет, качено на неговия сайт, от което се вижда, че 9490 
от работещите на около 9 милиона нови работни места, създадени през послед- 
ното десетилетие в САЩ, са на временна заетост или на срочен трудов договор, а 
постоянната и устойчива заетост отива в миналото (1). 

Четвърто. В тази ситуация отново придобиват валидност Марксовите 
идеи за експлоатацията, а оттук и за абсолютното обедняване. Изглеждаше, 
че те като че ли са загубили значението си по време на социалната държава, 
когато се появява разрастваща се средна класа и доходите се преразпределят 
чрез прогресивно-подоходно облагане. Сега навсякъде в развитите страни 
средната по доходи класа намалява и голямата част от възрастното население 
смята, че децата му ще живеят по-зле от него. Това е характерно дори за силно 
социални държави като Канада. Там за 15 години - от 2002 до 2017 г., самооп- 
ределящите се като част от средната класа намаляват от 7090 на 4390 (2). Над 
три четвърти от американците живеят от заплата до заплата, а половината от 
тази група съобщават, че се сблъскват с материални трудности при осигурява- 
нето на храна или медицинско обслужване (3). 

Не кой да е, а свързаното с едрия бизнес списание „Форчън” в САЩ излезе 
със статия, озаглавена „Смъртта на средната класа е нещо по-лошо, отколкото 

си мислите”. Тя започва с думите: „Ако има нещо, което сегашните събития 
ни показват от Брекзит до Доналд Тръмп, то е, че човекът на улицата е сърдит 
и иска промяна” Там се цитира доклад на Глобалния институт „МакКинзи”, 
според който при 7090 от домакинствата в 25-те най-развити икономики през 
десетилетието между 2005 и 2014 г. доходите са намалели, докато в предход- 
ните 10 години това е било валидно само за 290 от домакинствата. Броят на 
засегнатите и от тук - на сърдитите, чиито доходи са отишли надолу, е огромен 
- между 540 и 580 милиона (4). 

Не е случайно също, че не къде да е, а на корицата на юнския брой от 2014 
г. на списанието на американските консерватори „Те брес!аог” може да се види 
изображение на ядосани граждани, гледащи разярено към изцапана с кръв ги- 
лотина, към която водят буржоа с монокъл на очите. Надписът под рисунката 
е „Новата класова война”. Статията под това заглавие е написана от Джеймс 
Пирсън, който предупреждава, че революцията е близко и 9990 от населението 
носят в себе си ненавист и желание да накажат богатите (5). Образът на гило- 
тината се появи наскоро и по улиците на Париж, където се бунтуват „жълтите 
жилетки”, ав социалните мрежи у нас се призовава за нов Народен съд. 

Пето. В резултат на експлоатацията растат неравенствата, като днес има 
характеристики, които не присъстват по този начин в Марксовата епоха. Те са: 
скоростта на нарастване на неравенството, намаляването на средната класа 
и възходът на бедността в държавите от капиталистическия център, както и 
неговите мащаби. Неравенството в момента е стигнало екстремумите отпреди 
голямата депресия през 1929-1933 г., когато в много страни доведе на власт фа- 
шизма. Преди един век, през 1918 г., най-богатият човек в света е Джон Рокфе- 
лер. Неговото богатство от 1.2 милиарда долара тогава се равнява днес на 340 
милиона. Сто години по-късно, през 2018 г., Джеф Безос, най-богатият човек в 
света, притежава около 160 млрд. долара, т.е. стотици пъти повече от най-бога- 
тите през последните два века. Тримата най-богати американци - Джеф Безос, 
Бил Гейтс и Уорън Бъфет, заедно имат повече богатство, отколкото 50-те про- 
цента от по-бедната част на цялото население на САЩ (6). Според доклада 
на „Оксфам” пред Световния икономически форум в Давос от януари 2018 г., 
през 2017 г. 8290 от създаденото богатство е отишло у най-богатия 196 от насе- 
лението, другите 1890, в различни пропорции, у останалите 4990 от по-богатата 
половина на света, а 3,7 милиарда души, или 50-те процента по-бедни, не са 
получили нищо от него и дори са обеднели допълнително. 

Шесто. Развихрянето на глобалния капитализъм и даването на приоритет 
на пазара убива либералната демокрация като инструмент за стабилизацията 
на капитализма по време на социалната държава. Екип от изследователи от 
Принстънския университет публикува през 2014 г. проучване, в което на база- 
та на голям емпиричен материал доказа, че САЩ са олигархия. Това признава 
дори Франсис Фукуяма, който заяви, че в САЩ Републиканската партия 06- 
служва олигархията, а Обама - единия процент най-богати. 

Седмо. Повече отвсякога се потвърждават марксистките идеи за идеоло- 
гията, за господството на идеологията на господстващата класа, за идейната 
хегемония и идеологическите апарати днес. Те осигуриха стабилизацията на 
капитализма за дълъг период, но в момента доверието към водещите медии 
навсякъде в развитите страни е минимизирано, върви истерията за постис- 
тината и фалшивите новини, а американският президент громи основните 
вестници и телевизии като лъжливи и манипулативни. Либералното маски- 
ране на капитализма като „демокрация” и замяната на борбата срещу социал- 
но-икономическото неравенство с борба за джендър равенство вече не ра- 
ботят. Днес социалните медии играят ролята на „колективен организатор на 
партията”, както Ленин нарича вестника. Нарастват критиката и недоверие- 
то към псевдоекспертността на идеологически апарати като неолибералните 
тинк-танкове, прогонват т.нар. соросоиди от различни страни, което води до 
отслабване на глобалната идеологическа хегемония на САЩ. 

Осмо. Имаме криза на националната държава като стабилизатор на капи- 
тализма. Тя рязко намали регулацията на капитала, приватизира собственост, 
намали преразпределителната политика, вкара в пазарна конкуренция основ- 
ните социални системи, които не могат да компенсират нарастващата бедност 
и неравенство. Държавата, дори в изглеждащата благополучно в сравнение с 
други страни Франция, се мята като риба на сухо между политиките на ос- 
теритет и нарастващия публичен дълг, губи автономия спрямо най-богатите 
капиталистически субекти, което засилва неефективността й за мнозинството 
от хората. Поради това Фукуяма казва, че „китайските политици вземат по-ра- 
ционални решения от американските”. 

Девето. Поставено е началото на нова милитаризация и на войни, с които 
капитализмът се опитва да излезе от кризата. Според доклад на Стокхолмския 
международен институт за изследвания на проблемите на мира (СИПРИ) глобал- 
ните военни разходи са се повишили през 2017 г. до най-високото си равнище след 
Студената война. Докато по време на Първата и Втората световна война основното 
средство за излизане от кризата е свързано с това, че бизнесът в капиталистиче- 
ските държави печели от нарастващите военни доставки и се формират съответно 
военнопромишлени комплекси, сега към това се добавя и фактът, че все повече 
войни се водят чрез частни военни формирования, които създават мощни лобита 
за извличане на средства от държавата. Така например до 2017 г. частни военни 
компании са получили от американското правителство 138 милиарда долара, за 
да участват във войната срещу Ирак (7). Капитализмът ускорено се опитва да се 
съхрани чрез нова ремилитаризация и опити да вкара света във всякакви войни 
- религиозни, хибридни, кибер-, робо-, ядрени, икономически, информационни. 

В капиталистическия център ври и кипи. Според известния американ- 
ски специалист по клиометрика Питър Турчин, автор на книга, прогнозираща 
разпада на САЩ, нашето десетилетие е време на нарастваща нестабилност в 
държавите от капиталистическия център - САЩ и Западна Европа (8). 

Това именно направи Маркс отново актуален 


И то не къде да е, а във водещите западни медии, които по ориентацията 
си съвсем не са марксистки. 

През 2011 г. издателството на Йейлския университет издаде книгата на 
големия английски философ и литератор Тери Игълтън „Защо Маркс беше 
прав”, станала бестселър. 

На 4 юли 2011 г. английският вестник „Гардиън” публикува статия на 
Стюарт Джефрис под знаменателното заглавие „Защо марксизмът е във възход 
отново”. Статията завършва със заключителните думи на „Комунистическия 
манифест”: „Нека управляващите класи да треперят от комунистическата ре- 
волюция. Пролетариите няма какво да губят, освен оковите си” 

На 25 март 2013 г. Майкъл Шуман излезе в списание „Гайм” със своята 
статия „Отмъщението на Маркс: как класовата борба оформя света”, преведе- 
на след това на десетки езици. „Все още революцията на Маркс предстои да се 
материализира”, казва той. И още: „Маркс е диагностицирал не само недоста- 
тъците на капитализма, но и следствията от тях” (9). 

На 3 май т.г. списание „Икономист”, бастион на икономическата мисъл 
на капитализма през последните два века, публикува статия, озаглавена „Уп- 
равляващи света: четете Карл Маркс”, с подзаглавие „Във времето, когато на- 
вършва 200 години, диагнозата на Маркс за недостатъците на капитализма 
изглежда изненадващо релевантна”. И след това предупреждава: „Либерал- 
ните реформатори трябва да използват 200-годишнината от рождението на 
Маркс, за да се запознаят с великия човек - не само да се информират за се- 
риозните недостатъци на системата, които той блестящо идентифицира, но и 
за да им напомни за бедствието, което предстои, ако не успеят да се справят 
стях” (10). 

Според Имануил Уолърстейн, създател на центъра „Фернан Бродел” в Ню 
Йорк, върви „класова борба” между това, което той нарича „Глобалното ляво”, 
представляващо подоходно 8090 от световното население, и „Глобалното дяс- 
но”, представящо 190 от това население. Борбата е за другите 1990, за привлича- 
нето им на своя страна (11). 


През следващите години разпадните процеси 
в най-висока степен 


ще се определят от пет фактора. 

Първият е засилващата се геополитическа конкуренция, конфликтите, 
войните в един „фрагментиращ се” свят, както бе наречен на Световния ико- 
номически форум в Давос през януари 2018 г., или в един свят „на ръба” на 
пропастта, както бе наречен на Световната конференция по сигурност в Мюн- 
хен скоро след това. 

Вторият е свързан с надпреварата в новите технологии и особено с из- 
куствения интелект и роботиката. 

Третият фактор е Китай - конкурентът на намиращия се в криза свето- 
вен капиталистически хегемон САЩ. Китай, който много по-отчетливо днес 
казва, че ще следва Маркс в специфичните условия, в които се намира, който 
изучава неговите съчинения на всички равнища на образование, ръководи се 
от около 90-милионна Китайска комунистическа партия, създаваща партийни 
организации сред работещите във всички международни корпорации в Китай, 
а така също и сред китайците в чужбина. 

Четвъртият фактор е високата вероятност от глобални епидемии. Све- 
товната здравна организация вече публикува немалко материали, в които се 
вижда, че изчерпването на възможностите на антибиотиците вече завръща ре- 
дица от старите болести и е предпоставка за убийствени епидемии. Бил Гейтс 
изтъкна, че за шест месеца една епидемия вероятно ще убие поне 30 милиона 
души и трябва да сме готови за това през идващото десетилетие (12). 

Пети фактор са неочаквани събития, свързани с бързо влошаване на еко- 
логическата ситуация и с екологически бедствия, с десетки милиони екологи- 
чески бежанци, за което бият тревога през последните години по най-разли- 
чен начин, включително и с открити писма, хиляди учени по света. 

През януари 2018 г. темата на Световния икономически форум в Давос 
беше 


„Да създадем общо бъдеще в един разпадащ се свят” 


Малко по-късно в Мюнхен, на годишната среща по сигурността, събира- 
ща държавни глави и световния елит, бе представен доклад на тема „На крачка 
от пропастта и назад”. Нагласите, че сме на крачка от пропастта, са глобални. 
В Давос бе представен доклад за глобалните рискове, според който огромната 
част от хората виждат света като все по-рисков, опасен, страшен: 

9390 очакват изостряне на политическата и икономическата конфронта- 
ция между големите сили; 

7990 - очакват, че ще има повече военни конфликти и нападения между 
държавите; 

7890 - че ще има повече регионални конфликти, в които ще бъдат въвле- 
чени и големите сили; 

7390 - че ще има допълнителна ерозия на многостранните търговски спо- 
разумения; 

6790 - че ще има загуба на доверие между съюзниците в колективни воен- 
ни съюзи от типа на НАТО. 

Затова имаме засилваща се вълна от протести и бунтове. Последните го- 
дини се смятат от редица изследователи като време на необичайни по разме- 
рите си протести. Някои казват даже, че живеем в „най-революционните вре- 

мена в историята” и че днес условията за бунт са така значими, както през ХХ 
век (13). Ако пресметнем протестите и бунтовете през периода 2006-2014 г., 
според специален доклад за световните протести се оказва, че живеем в по-ин- 
тензивен период на масови вълнения в историята, отколкото в последните два 
века. За две години имаме 843 големи протеста в различни страни в света (14). 

България през последните години се тресе от почти всекидневни про- 
тести по най-различни поводи. В Европейския съюз, който се смяташе за 
най-мирната, социална и развита част на съвременния капитализъм, в момен- 
та масовите протести и бунтове вървят както в периферни държави като Гър- 
ция и България, така и в европейския капиталистически център - Франция, 
Германия, Великобритания. При това експоненциалният характер на проме- 
ните днес, свързани с технологиите на Четвъртата индустриална революция 
и с огромната взаимосвързаност чрез виртуалното пространство, прави все 
по-трудно прогнозируеми процесите и изключително бързи промените на ма- 
совите нагласи. Това се вижда особено ясно от ставащото във Франция, където 
само година и половина след като бе избран, Еманюел Макрон стана омразен 
на 8090 от хората, подкрепящи бунтовете там. 

Противоречията нарастват, скоростта на промените е огромна и тресе 
глобалния капитализъм в различни части на планетата. Затова и все по-не- 
прогнозируем става точният момент, когато могат да се разгърнат верижни 
разпадни процеси или голяма война. 

В деня, в който започва февруарският бунт в Русия през 1917 г., Протопо- 
пов - министърът на вътрешните работи в правителството на Николай П, кой- 
то би трябвало да бъде в течение на всичко, заплашващо сигурността, записва 
в своя дневник: „Не се е случило нищо особено.” Много от днешните управля- 
ващи мислят по същия начин - „нищо особено”, „стабилни сме”, а всъщност 
утре може би идва краят им. 

2016. 

Вж. Рагагоге, Гупп 57 ай. М/у Атепсап Сопзегуаймез Аге 5иддепу Ргеакта Очи? Ароцт 
СиШоНпев. |: Тео омт. 

А рв/Апш оц огд/агнсезЛуйу-атепсап-сопзегуаймез-аге-зиддепу-еакта-ош-арощ- 
диШоНпез/, Мау 24, 2014. 

Кизс!, Моай. Тпе 3 Вкйез: Атепсапз Но!4 Моге МеайН ТНап Вожот 5090 ОГТНе Соип!гу, 
5тиду Епд. |: Еоез. Моуетег 9, 2017. 

Идо, аап. Те Виггед Ппе Вейуееп Муаг апд Визтезв. |п: То Ааа. 

АЕ рв:/ЛуулмуА ги пдта.сот/агнс!ез/соп! 1с5-оЕ1егез!-дпме-миагв-от-гад-0-зупа/, Мау 6, 
2018. 

Тигспт, Реег. Ро сай пзтаБ Ку тау Бе а сопи Биътог т Те сот! па десайе. |п: Те Маиге, 
2010, М 463, р. 608. 

5спитап, Мквае!. Магх5 Кемепде: Ному С1а55 5 гидд!е 15 5Бпарта Те Мопа. |п: Пте, Магсй 
25,2013. 

Кшегв о е М/опа: Кеад Кап! Магх. 1 п: Те Есопоти!<, Мау 3, 2018. 

Мизйо, Магсе!о. Кеад Кап Магх! А сопмегзайоп ууйй | апапие ММаПепзтет. |п: Магх 200. 
НЕЕрв://тлагх200.ога/еп/Бод/геад-Кай-тагх-сопмегваноп-ттапие!-муаПегжет, Арп! 10, 
2018. 

Гопа, Кеут. ВП! Сатез Кв а соп! то д15еазе сош К!! 30 п! Поп реор!е мит 6 поп! Аз - 
апд з5ау5 мие поща ргераге КЮг И аз ууе до "ог маг. |п: Визтехв | пя1ег. 

А ру/ЛлуулуБизтеззтздег.сот/БП!-датез-магп5-Ше-пех-рапдепис-д15еазе-15- 
сотта-2018-4, 2804-2018. 

Пмтоа ТНе Мо! Кеудийопагу Пез 1 Н5тогу. |: 

А ру/Лууму.роршаггезтапсе.огд/мпа-е-тоз-геудиНопагу-Нтез-п-Ногу/, Ари! 19, 
2014. 

Огиг, 1габе! апд 5ага ВигКе, Мойатед Веггада, Негпап Сопез. М/опа Рготез!5 2006-2013, 
б5ертетрег 2013. 


(Докладът е представен пред международния форум 
„Какво има да ни каже Карл Маркс днес?” 
9.ХП. 2018 г., София) 

КАПИТАЛИЗМЪТ НЕ Е 
„ПАЗАРНА СИСТЕМА” 





Ричард Улф - американски нетра- 
диционен икономист, известен стру- 
довете си върху икономическата те- 
ория на Маркс икономическата ме- 
тодология и класовия анализ. Профе- 
(ор по икономика в Масачузетския 
университет. Преподава икономика 
ив Йейл, в ДУ на Ню Йорк, в Универси- 
тета на Юта, в Сорбоната и в Брехт 
форума в Ню Йорк. Гостуващ профе- 
сорепо програмата за следдипломна 
квалификация по международни от- 
ношения в „Ню Скуул Юнивърсити“ в 
Ню Йорк. Автор е на книгите „Капи- 
тализмът се размириса, „Окупирай 
икономиката: оспорване на капита- 
лизма“ в съавт. с Дейвид Барсейми- 
5н, „Сравнение на икономическите 
теории: неокласическа, кейнсианска 
и марксистка“ в съавт. със Стивън 
Резник и „Демокрация на работно- 
то мяато“ 


Ричард Д. Улф 


емократичните социалисти в САЩ днес наброя- 

ват 48 000 членове и излъчват свои кандидати 
като Александрия Окасио-Кортез, които настояват за 
свободни университети и медицински грижи за все- 
ки. Така те отново повдигат сред американците деба- 
та за капитализма и социализма. За щастие не го пра- 
вят по стария маниер от времето на Студената война 
- безкритично да приемат едно и да демонизират 
друго. По-скоро това е дебат за избора, който амери- 
канците трябва да направят между запазване на ка- 
питализма и промяна на системата в някаква форма 
на социализъм. Както често се случва, този дебат ни 
изправя пред проблемите и различията в разбиране- 
то на неговите основни понятия. За повече яснота, 
както и за постигането на прогрес в този важен де- 
бат ние трябва да спрем да припокриваме „капитали- 
зма” с пазара. Това е правено твърде често от всички 
страни в дебата. 

Пазарите са средства за разпределение на ресур- 
си, стоки и услуги. Оша рго 4ио (компенсация, услуга за 
услуга, танто за танто - бел. прев.) размяната дефинира 
пазарите: един участник предлага да продаде на друг, 
който иска да купи, и това се случва при мълчаливото 
разумно съгласие, което може да бъде или да не бъде 
постигнато чрез медиацията на парите. Казвайки, че 
пазарът съществува, ние не казваме нищо за това как 
стоката е произведена или как ресурсите са превърнати 
в стоки. Капитализмът е описание как е организирано 
производството на блага и услуги и как участниците се 
свързват един с друг в процеса на производството. Така 
припокриването на „капитализма” с „пазарната систе- 

ма” загубва от поглед факта, че пазарите могат да съществуват и във връзка с други 
системи на производство. 

Можем да стигнем до този извод и по друг начин. Пазарите бяха механизми за 
разпределение в общества с много различни системи на производство. Например в 
икономики, базирани върху робството, резултатът беше система на производство, 
включваща роби и господари. Така „входните” и „изходните параметри” на систе- 
мата, включително робите, бяха купувани и продавани на пазарите. В такъв случай 
можем да говорим за пазар на роби: когато основаната върху робство система на 
производство съществува редом с пазарна система за разпределение. 

Да вземем друг пример. Феодалните имения бяха система на производ- 
ство, която поставяше един до друг лордове и крепостни селяни. Тъй като 
крепостните селяни не бяха роби, не съществуваше пазар за тях. Те биваха 
разпределяни чрез друга, непазарна система. Обаче нейните нехуманни „вход- 
ни” и „изходни параметри” можеше да бъдат разпределяни чрез пазарите и по 
време на европейския феодализъм това наистина често ставаше чрез пазарни 
размени. Капиталистическите системи на производство, организирани около 
схемата нает-наемащ (в по-голяма степен, отколкото около схемите господар- 
роб и лорд-крепостен селянин), можеха по този начин да съществуват редом 
с пазарни системи за разпределение. При капитализма нехуманните „входни 
параметри”, трудовата сила (капацитетът да се извършва труд) и „изходните 
параметри” са често разпределяни чрез пазарни размени. 

Така че е объркващо да наричаме капитализма „пазарна система”. Системите 
за пазарно разпределение варират според своите специфични качества, според раз- 
личните системи на производство и системи на експлоатация, с които те същест- 
вуват редом. Нещо повече, пазарите обикновено съществуват редом с държавните 
апарати и си взаимодействат с тях. Тези взаимодействия са маркирани с по-голяма 
или по-малка степен на държавна намеса: от твърда регулация на размените по 
цялата верига на пазара до „свободна” търговия или пазари, където регулацията 
е минимална или липсваща. Държавният апарат също може да забрани пазарната 
система и да я замени с алтернативна система на разпределение. 

В този случай капитализмът не е забранен, защото пазарът е бил забранен. Ако 
производствените предприятия остават структурирани около схемата нает-нае- 
мащ, те си остават капиталистически със или без съществуващата редом пазарна 
система. Възможността държавата да замени пазарите с някаква административна 
(например планова) система на разпределение не ни обяснява нищо за системата 
на производство. Ресурсите и стоките на капиталистическата система на произ- 
водство могат да бъдат разпределяни чрез повече или по-малко държавно регули- 
рани пазари или чрез непазарни системи за разпределение. Същото се отнася и до 
ресурсите и стоките при робовладелската и феодалната система на производство. 

Защо е важно да разграничаваме пазарите и другите системи за разпределе- 
ние от системите на производство? Отговорът идва от признанието, че повечето 
икономически системи комбинират една или повече системи на производство с 

една или повече системи на разпределение. Дълго време наблюдателите на такива 
комбинации - както адептите, така и критиците - се опитваха да припокрият двата 
типа системи сякаш беше една. Всъщност дефинирането на капитализма като „па- 
зар” или като система на „свободния пазар” е именно такова припокриване. 

Карл Маркс постигна значими успехи при разграничаването на критиките на 
пазарните размени от неговите критики на капиталистическата система на произ- 
водство. Той вярваше, че основните социални проблеми на неговото време - не- 
равенството, цикличната нестабилност и т.н. - възникват повече или по-малко от 
капиталистическата система на производство, а не от пазарната система. Той беше 
критик и на двете, но проявяваше критичността си отделно, от една страна, към 
базовите предпоставки на капитализма с оглед аналитичната яснота, и, от друга, 
към своята революционна стратегия. 

От самото възникване на капитализма реформаторите са търсили начини да 
омекотят неговите остри ръбове чрез средствата на държавната намеса на пазари- 
те. Минимални заплати, максимални равнища на лихвата, прогресивно данъчно 
облагане и т.н. са сред избраните от тях механизми. В по-широк план реформисти- 
те търсеха отговор на задвижването от стремежа за печалба разпределение на 60- 
гатството чрез държавата, която да го разпределя по некапиталистически (неосно- 
ван върху печалбата) критерий. 

Една далеч по-крайна критика на пазарите ги замени в полза на други меха- 
низми за разпределение на ресурсите и стоките. Това бяха централизираните или 
децентрализираните държавни институции, натоварени с разпределението, както 
и частни институции, натоварени със същите задачи. Обаче ако и докато систе- 
мата на производство продължава да включва в себе си наети и наемащи, всички 
различни системи на разпределение, обсъдени по-горе - „свободният” пазар, регу- 
лираният пазар и не-пазарът, - съществуват редом и си взаимодействат с капита- 
листическата система на производство. 

Доколкото проблемите на капитализма - неравенството, нестабилността (цик- 
лите, кризите) и други - произтичат отчасти от неговата система на производство, 
то реформите, фокусирани изключително върху регулирането или изтласкването 
на пазарите, няма да успеят да доведат до решаването им. Например кейнсианската 
монетарна политика (съсредоточена върху вдигането или намаляването на обема 
пари в обращение и оттам - на лихвените равнища) не засегна схемата нает-нае- 
мащ, въпреки че нейните вариации разпределят богатството, регулират пазарите 
или заменят пазарите в полза на държавноадминистрирани инвестиционни реше- 
ния. Изглежда кейнсианските фискални политики (вдигането или намаляването 
на данъците и на държавните разходи) не включват схемата нает-наемащ. 

Те също така никога не доведоха до края на цикличната нестабилност на ка- 
питализма. Ню Дийл и европейската социалдемокрация оставиха капитализма 
непокътнат както в държавата, така и в производствения частен сектор (предпри- 
ятията) независимо от широкообхватните си програми. Така те гарантираха на ка- 
питалистическите работодатели всички стимули, както и ресурсите (печалбите), 

които да получават, но данъците върху които да избягват. Това доведе до отслабва- 
не и дори до разпадане на повечето от тези програми. 

Далеч по-добре е богатството да не се разпределя неравно, отколкото по-къс- 
но да се преразпределя с цел да се премахне неравенството. Например Рузвелт 
предложи през 1944 г. правителството да фиксира максимален доход заедно с фик- 
сирането на минимална заплата. Това е един от многото начини неравенството да 
бъде ограничено и така преразпределението да бъде избягнато. Опитите за подоб- 
но преразпределение срещнаха съпротива, опозиция и провали, които се смесиха с 
ефектите на самото неравно разпределение. Социалният мир и кохезията са жерт- 
вите на преразпределението рано или късно. Да се реформират пазарите, докато 
организацията на капиталистическото производство е непокътната, е нещо като 
преразпределение. Така както преразпределителните схеми се провалиха при ре- 
шаването на проблемите, произтичащи от разпределението, така и пазарноориен- 
тираните реформи се провалят при решаването на проблемите, произтичащи от 
начина на производство. 

От 2008 т. капитализмът показа още веднъж своите дълбоки и нерешени про- 
блеми - циклична нестабилност и задълбочаващо се неравенство, които влекат 
след себе си несправедливост. Тяхната устойчивост отразява организацията на ка- 
питалистическото производство. За да се противопоставим успешно и решим про- 
блемите на икономическите цикли, на приходите и богатството, разпределени не- 
равно, ние трябва да отидем отвъд капиталистическата система на производство, 
основана на схемата нает-наемащ. Демократизацията на предприятията - преми- 
наването от йерархиите, основани върху схемата нает-наемащ, към работнически- 
те кооперативи - е единственият възможен път тук и сега да проумеем промяната, 
която ни е нужна. 

Работническите кооперативи трябва демократично да решават разпределе- 
нието на приходите (заплати, бонуси, дялове от печалбата и т.н.) сред своите чле- 
нове. А немалка група от собственици и бордове на директори, които тези собстве- 
ници са избрали, както е в капиталистическите корпорации, да вземат решенията. 
Така например би било далеч по-малко вероятно няколко човека от работническия 
кооператив да получат милиони, докато останалото мнозинство не може да си 103- 
воли да изпрати децата си в колеж. Едно демократично решение на работнически 
кооператив за разпределението на приходите на предприятието би било далеч 
по-малко несправедливо, отколкото едно типично разпределение в днешните ка- 
питалистически предприятия. 

Социализмът на ХХ в. може и трябва да включва прехода от капиталисти- 
ческа към основана върху работническите кооперативи икономическа система 
като център на отговорността за по-малко неравенство и по-малко социални кон- 
фликти при преразпределението. 


Източник: пирз//иийоиогдо/агиаез/сарйайзт-!5-по!-е-тагке-зузет/ 
Превел от английски: Иван Динков-младши 

„ЕДИН ДРУГ СВЯТ Е ВЪЗМОЖЕН” 


(Концепции за бъдещето на капитализма) 





Светла Тошкова - професор, 
доктор по икономика, ръково- 
дител на катедра „Политиче- 
ска икономия“ в Университета за 
национално и световно стопан- 
ство. Работи в областта на с0- 


циално-икономическите теории, 
историята на икономическата 
мисъл и теориите за управление 
на икономиката. Автор е на 6 мо- 
нографии, сред които „Икономи- 
ческите алтернативи“ (2007) и 
„Социалните предизвикателства 
в икономическата теория (пре- 
оценка на либералната парадиг- 
ма)“ (2005), Съвременни икономи- 
чески теории и политики (2016). 


Светла Тошкова 


Увод 


„Никой автор не е имал повече чи- 
татели, никой революционер не е обеди- 
нявал повече надежди, никоя идеология не 
е възбуждала повече тълкувания и като 
изключим няколко основатели на рели- 
гии, никой човек не е имал такова вли- 
яние върху света, каквото Карл Маркс 
през ХХ век” 

Жак Атали 


тази оценка за Маркс започва своята книга Жак 

Атали, обявявайки, че никога не е бил и не е 
марксист, и по-нататък добавя: „(Маркс) до послед- 
ния си дъх се опитва да обхване света в неговата ця- 
лост и силата на човешката свобода. Той е светов- 
ният дух” (Атали, 2006, с. 7). 

Марксовите философски, икономически и со- 
циални идеи преминаха през ХХ век във вихъра на 
огромните противоречия и превратности на време- 
то - адмирирани, налагани идеологически и практи- 
чески, както и силно критикувани и отричани, през 
определени периоди - позабравени и смятани за от- 
минали завинаги. Днес ние преоткриваме Маркс в 
глобалните предизвикателства, които белязаха нача- 
лото на ХХ1 век с промените и проблемите в иконо- 
миката, политиката и обществото, удивително пред- 
сказани от Маркс преди повече от век и половина. 

Можем да се съгласим с Атали, че причината да 
се обърнем отново към Маркс е и в това, че него- 


23 


Теория 


вият век учудващо много прилича на нашия. „Както и днес, демографски над 
света властвала Азия, а икономически - англосаксонската общност. Както и 
днес, демокрацията и свободният пазар се опитвали да завладеят планетата. 
Както и днес, технологиите революционизирали производството на енергия 
и стоки за бита, комуникациите, изкуствата, идеологиите... Както и днес, не- 
равенствата между най-силните и най-бедните били много големи. Както и 
днес, групи за натиск, понякога крайни до отчаяние, се противопоставяли на 
глобализацията... Както и днес, хората се надявали на нов, по-справедлив жи- 
вот..” (Атали, 2006, с. 7-8). 

Днес ние преоткриваме значението на Марксовата икономическа теория 
в глобализацията, която той предвиди и брилянтно описа, в „изригването” на 
капитализма и настъплението на потребителския фетишизъм, в неравномер- 
ното развитие и концентрацията на капитала и в конфликтите, породени от 
тях, в господството на финансовия капитал и разбухването на фиктивния ка- 
питал с всичките им кризисни последици, в огромното нарастване на богат- 
ството и непрекъснатия натиск върху цената на труда, довели до драстични 
неравенства, в забавянето на икономическия растеж и ерозията на изконните 
ценности, върху които се градеше модерният капитализъм. 

Днес ние откриваме Маркс и неговата критика на моралните принципи 
на капитализма в съвременните теории и прогнози за бъдещето на капитали- 
зма, които все повече поставят въпросите на неравенството, експлоатацията, 
справедливостта. Съвременното обществено-икономическо развитие натру- 
па огромен брой политико-икономически проблеми: 

1. Дългосрочна тенденция към задълбочаване на икономическото и со- 
циалното неравенство. 

2. Промени в обхвата на функциониране на пазара и ролята на държава- 
та, институциите и политиката в икономическите отношения. 

3. Промени в условията на създаване на богатството и интензивни пре- 
разпределителни отношения на всички равнища - вътре в националните ико- 
номики, особено в тези в икономически преход; в регионален мащаб - между 
страните в ЕС ив другите регионални образувания; на международно ниво - 
между отделните центрове на икономическа доминация и главно от перифе- 
рията към центъра на световното стопанство. Особено дълбоки са промените 
в преразпределението на дохода между производствените фактори - труд, ка- 
питал, предприемачество, знание - в новите условия на постиндустриалното 
общество. 

4. Промени в международните отношения - все по-изостряща се конку- 
ренция, борба за ресурси, стремеж към икономическа доминация, нестабил- 
ност в международния икономически и политически ред. 

5. Задълбочаване на екологичните проблеми - необходимост от осмис- 
ляне на отношенията икономика-екология-общество и решаване на пробле- 
мите на устойчивото развитие. 

6. Проблеми на икономическата сигурност, международния тероризъм и 
миграцията, които имат дълбока социално-икономическа и ценностна основа. 

В последните години в икономическата теория наблюдаваме, макар и 
несистемна, до известна степен хаотична, но ясно забележима тенденция за 
обръщане на вниманието към изброените проблеми и за политико-икономи- 
ческия им анализ, който неизбежно търси опора в икономическата теория на 
Маркс. 

Последната икономическа криза, която постави под въпрос направле- 
нието и скоростта на социалния прогрес, изправи икономическата теория 
пред преосмисляне на основни постулати и пред търсене на нов синтез, кой- 
то да приеме, че икономическата теория има нужда от качествен анализ и 
преформулиране на понятия като „рационалност”, „демокрация”, „социална 
справедливост”, на отношенията „пазар-държава-общество”. Тези понятия 
трябва да се разгледат в полето на взаимното им влияние и взаимодействие, 
в пространството на тяхното разширяване и отхвърляне на абсолютните гра- 
ници в традиционното им възприемане. Върху тези понятия непрекъснато се 
проектират в симбиоза икономически, политически, социални, институцио- 
нални, екологични ценности, фактори и отношения. 

Едновременно със силно критичното отношение към неолибералната 
доктрина и отказа от нея се налага началото на нова икономическа парадигма 
на ХХ1 век, в която можем да преоткрием „модерния” Маркс. 


„Глобализация, неравенство, демокрация” 


Голямата тема на съвременните политико-икономически изследвания е 
неравенството, което е достигнало огромни размери и придобива глобален 
характер. Съвременното неравенство е несъвместимо с прокламираните цен- 
ности на капитализма и заплашва да взриви демокрацията. Един от най-изя- 
вените автори по тази тема е Джоузеф Стиглиц. 

В „Цената на неравенството” (2012 г.) и по-късно в „Голямото разделение” 
(2016 г.) Стиглиц е категоричен, че перспективата не може да бъде икономи- 
чески растеж чрез задълбочаване на социалното и глобалното неравенство. 
Проблемът с неравенството и разделението не е само икономически, той е мо- 
рален и засяга демократичните ценности. Ако бизнесът не инвестира в труд, а 
безогледно трупа краткосрочни печалби, които водят до драстично неравен- 
ство и разделение на обществото, системата на капитализма е изправена пред 
неминуема катастрофа. „Основната теза е, че ние плащаме висока цена за не- 
равенството, а именно - една икономическа система, която е по-нестабилна и 
по-неефективна, с по-слаб растеж и с изложена на риск демокрация”, убеден е 
Стиглиц. (Стиглиц, 2012, с. 11) 

Стиглиц не разглежда неравенството като вътрешно присъщо на разви- 
тието на икономическата система на капитала. Той смята, че неравенството 

не е неизбежно, то обаче е резултат на налагането на интересите на свръхбо- 
гатите чрез политическата система на капитализма за сметка на истинския 
динамизъм на капитализма, който се потиска, и на ценностите на демокраци- 
ята, които се погазват. Стиглиц е разочарован не от капитализма като систе- 
ма, а от неговите извратени форми в ХХ1 век. Нарича го фалшив капитализъм 
и смята, че политиката е в състояние да коригира недъзите и изкривяванията. 
Според Стиглиц пазарните сили се оформят от политическите процеси. Те се 
моделират от законите, регулациите и институциите. Проблемът е в полити- 
ческата доминация на единия процент свръхбогати, които създават законите 
и регулациите изключително в своя полза. (Стиглиц, 2012, с. 102) 

В основата на функционирането на пазара, на неговите деформации и 
провали стои провалът на политическата система според Стиглиц. Провалите 
в политическата и в икономическата теория са свързани и взаимно се под- 
силват. „При политическа система, която е толкова чувствителна към интере- 
сите на парите, нарастващото икономическо неравенство води до нарастващ 
дисбаланс в политиката и създава порочна връзка между политиката и ико- 
номиката. А двете заедно формират социалните норми и институции, които 
още повече засилват растящото неравенство” (Стиглиц, 2012, с. 20) 

Проблемите на неравенството се задълбочават и с политиките за изход от 
кризата. Философията на тези политики беше изградена също в полза на инте- 
ресите на финансовия капитал и на единия процент свръхбогати. С помощта 
на политическото си влияние банките успяха да „социализират загубите” и да 
приватизират печалбите, с което отново измереното богатство във финансовия 
сектор нараства при застой в заплатите и увеличаване на бедността. 

Глобализацията на свой ред увеличава неравенството и задълбочава 
проблемите по веригата на зависимостта. Правилата на глобализацията също 
са устроени в полза на богатите - те насърчават държавите да се конкурират 
в бизнеса, като оказват натиск за намаляване на данъците на корпорациите, 
отслабват мерките за опазване на околната среда и за спазване на основните 
трудови права. „Асиметричната глобализация също взе своята дан по света. 
Мобилният капитал изискваше от работниците да правят отстъпки в запла- 
щането, а от държавите - в данъците. Резултатът е надпревара към дъното” 
(Стиглиц, 2016, с. 150) 

Проблемите на неравенството се мултиплицират в дългосрочен план и 
ерозират икономическата и политическата система на капитала: стесняват 
възможностите за икономически растеж, пренебрегват развитието на ос- 
новния икономически актив - хората, деформират пазара, отслабват „колек- 
тивното действие” и възможностите на държавата в социалната сфера. Но 
най-голям е проблемът с ерозията на демократичните ценности - равенство- 
то на възможностите, равния достъп до правосъдие, усещането за справедли- 
вост на системата и загубата на доверие, без което никое общество не може да 
функционира, предупреждава Стиглиц. (Стиглиц, 2016, с. 238) 

Като известен „частен случай” в анализа на неравенството, глобализа- 
цията и икономическия растеж можем да разглеждаме нестандартното из- 
следване на Олег Григориев в „Епоха на растежа. Лекции по неокономика” с 
подзаглавие „Разцвет и упадък на световната икономическа система”. Основ- 
ната теза на автора е, че икономическата система не притежава иманентно 
свойство да расте и да се развива, че тя е изчерпала първоначалния външен 
импулс за растеж и бавно върви към упадък. Авторът търси отговор на въ- 
проса защо едни страни са богати, а други остават бедни; какви фактори оп- 
ределят икономическия растеж. И стига до отговора, че върху икономическия 
растеж влияят външни условия, свързани повече с особените исторически ус- 
ловия, с развитието на технологиите и с преразпределението на ресурси. Ако 
външните обстоятелства се подреждат подходящо, икономиката се възползва 
от това и ще поддържа висок икономически растеж. 

Като се опира на стопанско-историческия анализ на продължителни 
периоди от стопанското развитие на световното стопанство, авторът пра- 
ви извода, че най-благоприятни външни условия за растеж в дълъг период 
е предоставяла епохата на промишлената революция. При такива външни 
обстоятелства вътрешните икономически фактори като политическо устрой- 
ство, икономическа политика, управление на икономическите процеси имат 
второстепенно значение. 

Тези разсъждения водят автора до заключението, че съвременната све- 
товна икономическа система е изчерпала своите ресурси за растеж. За из- 
вестен период възможността за икономически растеж се е поддържала от 
преразпределителните процеси вътре в икономическата система, но тази въз- 
можност също се изчерпва, което води до опасни последици. 

В основата на обяснението на преразпределителните процеси авторът по- 
ставя два модела на развитие на слаборазвитите страни: монокултурен и ин- 
вестиционен. Тези модели могат да осигурят икономически растеж за известно 
време, но той е краткотраен и завършва с остри кризи. (Григориев, 2016, с. 9) 
Причината е, че конкуренцията между развиващите се страни довежда до не- 
прекъснато движение на капитала към страни с по-ниска стойност на труда. 
Вътрешният пазар на развиващите се страни остава слаб и неразвит поради 
ниското потребление. Такъв е вечният двигател на съвременната икономическа 
система - абсолютизира Григориев - „тя привлича държавите с възможността 
за развитие, а след това ги оставя на произвола на съдбата, без да забравя чрез 
устата на своите икономически гурута да обвини правителствата и народите на 
тези държави за настигналите ги беди”. (Григориев, 2016, с. 9) 

Някои от крайните постановки и изводи на автора подлежат на кри- 
тична оценка, особено апокалиптичната картина за неизбежния упадък на 
съвременната икономическа система. Този извод може да се оспори дори на 
основата на използвания от него подход на технологическия детерминизъм. 
Съвременната информационна революция може да даде същия импулс на 

икономическия растеж, както и промишлената. Независимо от това Григориев 
е представил редица реални процеси и противоречия в световната икономи- 
кав условията на глобализацията, които потвърждават порочните механизми 
на глобалната икономическа система и функционирането и управлението на 
международните финансови институции в полза на международния финан- 
сов капитал. Основният въпрос, който авторът поставя, отново е във фокуса 
на социалните измерения на икономическия прогрес: има ли смисъл от т.нар. 
икономическо развитие, ако в основата му лежи бедността на мнозинство- 
то от населението? И не е ли време за промяна на социално-икономическия 
модел на развитие на света и на международния икономически ред? „Не ели 
време страните, намиращи се на относително ниско равнище на развитие, да 
започнат да обсъждат въпроса за прехода към друг социално-икономически 
модел на световно устройство?” (Григориев, 2016, с. 9) 


„Един друг свят е възможен” 


Въпросът за бъдещето на капитализма и възможното ново устройство 
на световната икономическа система вече не е случаен и така еретичен, както 
се смяташе доскоро. Всички изследвания, които разгледахме досега, водят до 
този заключителен въпрос. 

Безпощадният критик на съвременната капиталистическа система и на 
глобализацията Джоузеф Стиглиц е привърженик и на идеята за реформира- 
нето на капитализма. Поставяйки икономиката в глобалната схема „иконо- 
мика-политика- общество”, Стиглиц смята, че политическата воля за проме- 
ни на законодателната рамка и ефективното управление на икономическите 
процеси чрез по-активна намеса на държавата във взаимодействие с пазарите 
може да ги накара да работят в полза на повечето хора. Това ще възвърне из- 
губените ценности на демокрацията и вярата в равните възможности. 

Програмите за икономическа и политическа реформа на Стиглиц съдър- 
жат основни действия, които държавата и другите политически и икономи- 
чески институции трябва да предприемат, за да стимулират едновременно 
повишаването на икономическата ефективност, справедливостта и шансо- 
вете. Сред тях са: ограничаване на излишъка на върха и обуздаване на фи- 
нансовия сектор чрез подходящи регулации и данъчна реформа; програми 
за социална защита на останалите - подобряване на достъпа до образование, 
до здравеопазване, до пазара на труда и на опазване на трудовите права; ба- 
лансиране на резултатите от глобализацията чрез реформа в принципите и 
функционирането на МФИ; коригиране на търговските баланси; постигане на 
устойчив и справедлив растеж. 

За тези реформи е необходима политическа воля и постигане на кон- 
сенсус в американското общество за промяна на икономическата политика 
в посока на изконните демократични ценности, формирали американската 

идентичност - усещането за обща съдба, за свобода и справедливост за всеки. 
„Един друг свят е възможен - смята авторът. - Ние можем да създадем обще- 
ство, което да съответства много повече на нашите фундаментални ценности, 
с повече възможности, с по-висок общ национален доход, по-силна демокра- 
ция и по-висок стандарт на живот за повечето хора” (Стиглиц, 2012, с. 380) 

Близки до възгледите на Стиглиц са и изводите за възможното рефор- 
миране на капитализма и за „раждането на новата икономика след кризата” 
на А. Калецки. Той развива теорията за еволюцията на капитализма и пре- 
минаването й през четири етапа. Това са: Капитализъм 1.0: от Адам Смит и 
Александър Хамилтън до Ленин, Хувър и Хитлер; Капитализъм 2.0: от Руз- 
велт и Кейнс до Никсън и Картър; Капитализъм 3.0: от Тачър, Рейгън и Мил- 
тън Фридмън до Буш, Полсън и Грийнспан, и Капитализъм 4.0, в който светът 
навлиза след кризата от 2007-2009 г. Най съществените различия между тези 
фази се отнасят до взаимоотношението между политиката и икономиката, 
между държавата и пазара. (Калецки, 2013, с. 58) 

Кризата от 2007-2009 г. маркира четвъртата фаза в историята на капита- 
лизма, в която системата е изправена пред предизвикателството за цялостна 
промяна. Вграденият, подобно на биологически, инстинкт на капитализма 
да оцелява е неговата способност да се приспособява, като решава социални 
проблеми и задоволява материални нужди. Не може обаче да се разчита на 
пазарите „да съгласуват частната мотивация със социалните резултати”. (Ка- 
лецки, 2013, с. 35) 

Подобно на Стиглиц и Калецки вярва в ролята на политиката да създава 
нова икономическа мотивация и нови институции, които да стимулират ино- 
вативните способности на частните предприятия. „Точно когато изглежда, 
че икономическата система неминуемо пропада, се задейства политиката и 
се пренарежда институционалната структура. Създават се нови стимули 
и след период на преход се развива реформирана версия на капитализма”. 
(Калецки, 2013, с. 38) 

В процеса на приспособяване Капитализъм 4.0 ще развива адаптивна 
смесена икономика, в която пазарите и държавата ще упражняват балансира- 
но сътрудничество, регулациите и социалната политика ще осигуряват рав- 
новесието между икономическия растеж и благосъстоянието в обществото. 
За новия капитализъм ще е типично устойчивото развитие и опазването на 
околната среда, балансираното взаимодействие между технологиите и еколо- 
гичните изисквания, съчетаването на растежа със социалните ценности - по- 
вишаване на жизнения стандарт, по-високо заплащане на труда, свобода на 
избор. Капитализъм 4.0 ще засили глобалната система за управление, за да 
реши глобалните проблеми на финансовата нестабилност, неравенството и 
екологията. По-тясната координация между правителствата и пазарите след- 
ва да се издигне от национално на световно ниво, смята Калецки. Същевре- 
менно той пристъпва с умерен скептицизъм към възможностите за глобална 

система на управление: „Но на международно ниво не съществуват ефектив- 
ни публични институции, а може би и не могат да съществуват, защото няма 
истинска легитимност при трансфера на суверенитет от националната дър- 
жава към глобалните институции”, размишлява той. (Калецки, 2013, с. 446) 
Кризата в общите политики и проблемите днес в ЕС доказват на практика 
това. Съвсем резонно Калецки обяснява, че усилията за създаване на по-кон- 
структивно партньорство между политика и икономика на международно 
ниво се затрудняват непрекъснато от международния сблъсък на интереси. 
Затова и крайният извод на автора е песимистичен. Глобалната политика на 
бъдещето ще е объркана и пълна с конфликти, ще има повече международни 
противоречия и сблъсъци, още финансови балони и катастрофи. „Бъдещето 
ще остане винаги непредвидимо и мъгляво, и вътрешно противоречиво... По- 
литиката на бъдещето ще трябва да признае, че капитализмът е склонен към 
кризи, замъглен в несигурност и зависим от държавната подкрепа за оцелява- 
нето си” (Калецки, 2013, с. 447) 

Изненадващо дори Римският клуб заговори за границите на капитализ- 
ма. В доклада на учените Джей Форестър и Денис Медоуз категорично се 
заявява, че практиката на постоянен икономически растеж, подбуждана от 
финасовата сфера, е самоубийствена; че огромният обем стоки праща пове- 
чето от тях на боклука, без те да могат да стигнат до нуждаещите се, а само 
до платежоспособните; че паразитирането върху парични дългове провокира 
още повече свръхпроизводството. Медоуз пледира за „гъвкавост” и „устой- 
чивост на стресове и катастрофи”, като има предвид не толкова технологична, 
колкото социална устойчивост. 

Други двама автори на един от последните доклади на Римския клуб - 
Йорген Рандърс и Греъм Макстън, обявяват, че след 30 години глобализация 
и икономически растеж положението в света се е влошило и в изследването 
под заглавие „Един процент прираст е достатъчен” предлагат смяна на систе- 
мата, като формулират 12 радикални идеи за бъдещето на света, който според 
тях се намира „на глобален кръстопът”. 

Радикален възглед за бъдещето представя и Пол Мейсън в книгата си 
с претенциозно заглавие „Посткапитализмът”, както той нарича новата сис- 
тема на икономическо и политическо устройство на света. Подобно на Олег 
Григориев, той смята, че границите на приспособяването и мутирането на ка- 
питализма са достигнати. Отвъд тях е новата система на посткапитализма в 
епохата на информационната икономика. „Капитализмът е комплексна адап- 
тивна система, която е достигнала границите на своята способност да се адап- 
тира.” (Мейсън, 2016, с. 13) Доказателство за това той намира в последиците 
от съвременната световна икономическа криза, а причините за възникването 
на новата система според него се коренят в преформирането на икономиката 
около нови ценности, поведение и норми в информационната епоха. Инфор- 
мационните технологии предизвикват разпад на йерархичната икономика и 

на нейно място идват мрежовите отношения и информационната икономика. 
Тя налага редица качествени промени в труда, производството и пазарите: 
първо, информационните технологии намалиха нуждата от труд, размиха 
границата между труд и свободно време и разхлабиха връзката между труди 
заплащане; второ, информационните продукти променят ценообразуването, 
тъй като изчезва оскъдността - информацията е изобилна; трето, спонтанно 
нараства съвместното производство, появяват се стоки, услуги и организа- 
ции, които са извън диктата на пазара и мениджърската йерархия. (Мейсън, 
2016, с. 15) 

Почти незабележимо, паралелно с пазарната система възникват нови 06- 
ласти на икономически живот със свой собствен ритъм: разпространиха се 
паралелни валути, банки за кредитиране с време, кооперативи и самоупра- 
вляващи се единици; възникват нови форми на собственост, нови форми на 
кредитиране. През последните години се формира нова бизнес субкултура, 
наречена „споделена икономика”, в която достъпът до стоки и услуги става 
по-важен от собствеността и в която транзакционните разходи са пренебре- 
жимо малки благодарение на новите технологии. Появяват се нови понятия 
като „общи блага” и „партньорско производство”. Съвременната продукция 
от стоки и услуги, използваща технологичните мрежи, трасира пътя отвъд 
пазарната икономика. Мрежите са основа на посткапиталистическия про- 
ект, развиващ се върху непазарни принципи. Главното противоречие днес е 
„между възможностите да имаш в изобилие безплатни стоки и информация 
и системата от монополи, банки и правителства, опитващи се да си оставят 
всичко както е - частно, дефицитно и комерсиализирано. Всичко се свежда 
до битка между мрежата и йерархията, между старите форми на обществото, 
плесенясало около капитализма, и новите форми на обществото, загатващи 
бъдещето”. ( Мейсън, 2016, с. 21) 

Най-силен интерес в последните години в областта на икономическите 
изследвания предизвика книгата на Тома Пикети „Капиталът на ХХ век”. Ня- 
кои я сравниха с „Капиталът” на Маркс. Еефектът може би е съзнателно тър- 
сен от автора чрез заглавието, въпреки същностните разлики. 

Пикети привежда огромен масив от данни за икономическото неравен- 
ство при капитализма в продължение на два века в повече от 20 страни. За 
разлика от Калецки и Стиглиц той разглежда неравенството като вътрешна 
същностна черта на икономическата система на капитала. Но и според него 
то може да се коригира с подходяща икономическа политика на държавата и 
на регионално ниво. И Пикети подхожда силно критично към проблемите на 
съвременния капитализъм и към вътрешните противоречия, които заплаш- 
ват демократичните ценности. Силите на дивергенцията на разпределението 
на богатството ще разрушат демокрацията. 

Пикети извежда основен закон, който определя неравенството в капита- 
листическата икономика: когато възвръщаемостта на капитала е по-висока от 

растежа на БВП, доходът от капитала расте по-бързо от трудовото възнаграж- 
дение. Това според него е естественото състояние на капитализма. „Гова не- 
равенство отразява фундаментално логическо противоречие... Натрупаният 
капитал се възпроизвежда сам по-бързо, отколкото се увеличава производ- 
ството. Миналото поглъща бъдещето” (Пикети, 2015, с. 585) Тази естествена 
тенденция на капитализма към неравенство беше временно обърната между 
30-те и 70-те години на миналия век, но периодът на Новия курс и следво- 
енното благоденствие на Запада според Пикети е аномалия, изключение от 
правилото. И то е резултат на външни обстоятелства, на уникално стечение 
на поредица аполитически обстоятелства: двете световни войни, високата 
инфлация, Голямата депресия, унищожаването на огромно богатство (ре- 
ално и парично); намаляването на значението на наследственото богатство, 
тръгването от много ниско равнище, решителната държавна политика за пре- 
разпределение на доходите, бързият следвоенен растеж на населението и на 
производителността, създаването на масова средна класа и масово богатство. 
С постепенното отпадане на тези фактори се възстановява тенденцията към 
неравенство. Данните на Пикети са поразителни: 9590 от растежа на доходите 
в САЩ между 2010 и 2012 г. се падат на най-горния 190 на най-богатите. 

Какво предлага Пикети за намаляване на неравенството? Преди всич- 
ко дълбока реформа в данъчната система, която да увеличи данъците за 
свръхпечалбите и наследството; увеличаване на социалните разходи, осигу- 
ряващи достъп до образование и здравеопазване; антимонополно законо- 
дателство, реформи в корпоративния сектор - регулиране на максимално 
възможните нива на възнаграждение на топ-мениджмънта; и законодателни 
норми, ограничаващи възможностите на банките да експлоатират останалата 
част от икономиката и обществото. „Правилното решение се заключава във 
въвеждане на ежегоден прогресивен данък върху капитала. Това ще позволи 
да се избегне безкрайната спирала на неравенството и заедно с това да се за- 
пазят силите на конкуренцията и стимулите, осигуряващи постоянното нат- 
рупване на нови капитали”, смята авторът. (Пикети, 2015, с. 586) 

Всички тези промени според Пикети могат да се осъществят чрез поли- 
тиката на националната държава, която остава важно звено в процесите на 
дълбока модернизация в много от аспектите на социалната и данъчната поли- 
тика, в разработването на нови форми на управление и на съвместна собстве- 
ност като промеждутъчна форма между държавната и частната собственост, 
която ще бъде една от главните задачи на бъдещето. Но решението на пробле- 
мите с неравенството не е по силите само на националната държава. Неравен- 
ството има глобален характер и политиките за решителното преодоляване на 
икономическите и социалните дисбаланси изискват висока степен на между- 
народно сътрудничество и регионална политическа интеграция. Пикети оба- 
че не е оптимист. Той се безпокои от неспособността на регионалните струк- 
тури, в частност ЕС, да се борят с неравенството и справедливо отбелязва, 

че европейските политики в последните години са отслабили постигнатите 
завоевания на социалната държава на ХХ веки не създават нищо друго освен 
повече пазар, рестрикции и орязване на социалните програми. 

Интересна е оценката на Пикети за икономическата наука и бъдещето 
на икономическата теория. Използвайки историко-статистическите подходи 
и сравнителните методи в икономическия анализ в разглеждания труд, той 
непрекъснато търси социалните, политическите и ценностните измерения на 
икономическите процеси. Той заявява, че предпочита названието „полити- 
ческа икономия” на мястото на претенциозното според него название „ико- 
номическа наука”. „Аз предпочитам словосъчетанието „политическа иконо- 
мия”, което е възможно да звучи старомодно, но съдържа достойнството да 
отразява единствено приемливата особеност на икономиката в рамките на 
обществените науки, която се съдържа в нейното политическо, нормативно и 
нравствено измерение” (Пикети, 2015, с. 587) 

Пикети определено се присъединява към съвременната интерпретация 
на същностния политико-икономически анализ, който според него трябва да 
включва рационално, систематично и методично изследване на икономиче- 
ските процеси в тяхното историческо, институционално и социално обкръ- 
жение. Политическата икономия в своята нормативна функция е длъжна да 
изследва „каква трябва да е идеалната роля на държавата в социалната и ико- 
номическата организация на страната, какви държавни институти и полити- 
чески мерки в най-голяма степен ни приближават към идеалното общество”. 
(Пикети, 2015, с. 587) 


Заключение 


Не подлежи на съмнение фактът, че редица от последните изследвания 
в областта на икономическата теория и социално-политическите анализи по- 
лагат основите на дълбоки промени в теоретичното осмисляне на съвремен- 
ните процеси на социално-икономическата действителност. Въпреки същест- 
вените различия в разбирането на причините и последиците от промените 
в социално-икономическите системи в глобален, регионален и национален 
план, в политико-икономическите характеристики на изследователските 
подходи и представата за бъдещето на съвременния свят, тези изследвания 
обединяват определен кръг проблеми, насочени към създаване на нова пара- 
дигма на съвременната икономическа теория, и ориентират икономическия 
анализ към ролята на институциите, културата и ценностите и към ренесанс 
на политико-икономическото изследване. 

Общите теми, които свързват тези изследвания, могат да се обособят в 
няколко направления: 

1) критиката на съвременния капитализъм; 

2) провалът на пазарите и на неолибералния модел; 

3) проблемите на неравенството; 

4) необходимостта от регулиране на социално-икономическите процеси; 

5) ролята на институциите (държава, международни институции, граж- 
данско общество); 

6) проблемите на финансиализацията на икономиката; 

7) забавеният икономически растеж; 

8) взаимодействията между икономика и политика; 

9) възстановяването на ценностите на демокрацията; 

10) гъвкавостта и приспособимостта на капитализма и неговото бъдеще. 

Всички тези теми са предизвикателство за един „модерен” прочит на 
Маркс днес за проблемите, границите и бъдещето на капитализма. „Един друг 
свят е възможен”, смятат повечето от разгледаните автори. И... ще завърша 
отново с Жак Атали: „Когато е изчерпал меркантилността на обществените 
отношения и е използвал всичките си средства, капитализмът, ако не е уни- 
щожил човечеството, би могъл да премине и към световен социализъм... То- 
гава ще трябва отново да се прочете Маркс; от него ще се черпят доводи да 
не се повтарят грешките на изминалия век, да не се поддаваме на фалшиви 
убеждения; да приемем, че всяка власт трябва да е обратима, че всяка теория 
съществува, за да бъде оспорвана (...) че мисълта трябва да остане отворена 
(...), да приема противоположни гледни точки, да не бърка каузи с отговорни- 
ци, механизми с действащи лица, класи с личности” (Атали, 2006, с. 377) 

Ивка Цакова 


одерната държава в условия на капитализъм е 

„буржоазна държава” (по думите на Маркс), а 
олигархията е същностна характеристика на капита- 
лизма, като в определени исторически периоди се пре- 
връща се в негово съдържателно ядро. Такъв е случа- 
ят при днешния неолиберален капитализъм, особено 
след 2008 г., когато процесът на олигархизация е дос- 
тигнал безпрецедентно равнище в лицето на една гло- 
бална олигархия - 190 от световното население. 

Прогнозата на Маркс за „отмиране на дър- 
жавата“ в едно бъдещо безкласово общество не се 
потвърди до момента. Класите не изчезват, антаго- 
низмът между тях се засилва. Средната класа като 
продукт от класовия компромис между труда и ка- 
питала в Европа по време на „славните 30 години” 
след Втората световна война непрекъснато се сто- 
пява. Марксовата теза за държавата като „оръдие 
на класово господство“ днес е особено актуална при 
разгърналия се процес на олигархизация на поли- 
тиката под маската на либерална демокрация, при 
която държавите директно обслужват интересите 
на олигархични малцинства. 

Ренесансът на идеите на Карл Маркс и на марк- 
систката политическа икономия обяснява ръста на 
днешната глобализирана олигархия. Много съвре- 
менни неомарксисти правят творчески прочит на на- 
следството на Маркс и потвърждават валидността на 
неговите идеи, формулирани през ХХ век. Те успя- 
ват да разсеят илюзията, че класовата борба е остана- 
ла в историята, и да разобличат усилията на могъщи 
идеологически апарати, упражняващи неолиберална 

културна хегемония. В настоящата статия ще предложа обяснения за възхода 
на съвременната олигархия чрез приложение на методологията на марксизма 
(неомарксизма). 

В Древна Гърция Платон и Аристотел определят олигархията като упра- 
вление на държавата от малцина богати хора, които действат в свой личен ин- 
терес, а не за благото на всички. Днес олигархията се свързва с власт на 60- 
гатството, на едрия капитал и „големите пари” (Во топеу), притежавани от 
ограничен кръг хора. Концентрираното богатство и власт в ръцете на тази мал- 
ка група след световната криза от 2008 г. намери дискурсивен израз във фразата 
за „единия процент” ив растежа на една глобална олигархия. 

В статията за олигархия в енциклопедия „Британика” специално се ак- 
центира върху марксисткото определение на държавата като инструмент за 
класово господство. Там се твърди, че „независимо дали официалната власт 
принадлежи на народа, монарха, пролетариата или диктатора, в условия на 
капитализъм ключови капиталисти упражняват контрол върху управление- 
то”. Ключовите капиталисти в настоящата статия ще ги наричам олигарси. 
Тази Марксова идея е доразвита по-късно в теориите за политическия елит 
на Гаетано Моска (за управляващата класа, която винаги упражнява олигар- 
хичен контрол), Вилфредо Парето (според когото в елита се включват дори 
комунистите като лидираща група на пролетариата) и Робърт Михелс с него- 
вия „железен закон за олигархията”, валиден за всяка организация - вкл. за 
социалдемократическите партии, които би трябвало да защитават интересите 
на хората на труда, а не на капитала (Епсусорейа Вгиаптса, 2013). 

Възходът на съвременната капиталистическа олигархия има поне три 
марксистки обяснения. Те се базират на ключовите идеи на Карл Маркс: за кла- 
совото деление на обществото, за идеологията като „фалшиво съзнание” и за 
безкрайното натрупване на капитал, придружено с неговата концентрация в 
ръцете на ограничен брой капиталисти. Настоящото изложение ще се структу- 
рира около три твърдения, оформени като подзаглавия. 


Съвременните олигарси се третират като класа 


Класовото деление на обществото днес е особено отчетливо при безпре- 
цедентно нарастване на неравенството между бедни и богати (кора, страни, ре- 
гиони), противопоставящо единия процент на останалите 9990. Това показват 
докладите за богатството на милиардерите, предоставяни ежегодно от Еог?5, 
Стейй бийвве и др. В случая ще приведа шокиращи данни на Световната мрежа 
от организации по проблемите на бедността ОХЕАМ, според които 8290 от но- 
восъздаденото богатство през 2016 г. е отишло в ръцете на 190 от световното 
население. На годишната среща на Световния икономически форум в Давос се 
оповести новината, че само осем човека притежават толкова богатство, колкото 
половината от световното население. Персоналното богатство на три от тези 

персони - Джеф Безос, Бил Гейтс и Уорън Бъфет - се равнява на богатството на 
около 160 милиона американци (Сиатфан, 2017). 

Приемам идеята на Маркс за делението на обществото на две класи, но 
успоредно с това правя уточнение, че между супербогатите капиталисти от 190 
и останалата част на обществото има един социален слой от около 2090 с по-ви- 
соки доходи, който може да се нарече „висока средна класа”. Тя се състои от 
високоплатени специалисти във финансовата сфера, в новите дигитални тех- 
нологии, от корпоративни адвокати и др. Днес живеем в „дуалистично обще- 
ство” (Проданов, 2017: 144), което се дели на свръхбогати капиталисти заедно 
с високата средна класа, от една страна, и огромна маса бедни и губещи своя 
статус хора (т.нар. прекариат), от друга. Пропастта между тези две групи хора 
непрекъснато се увеличава. 

Класовият подход е един от основните подходи за изследване на съвремен- 
ната олигархия и безспорно води своето начало от творчеството на Карл Маркс. 
Идеята за класовия характер на държавата и политиката предоставя теоретичен 
хоризонт за обяснение на случващото се в западния свят след кризата на либерал- 
ната демокрация и стопяването на т.нар. средна класа. Днес отново се заговори 
за класова борба, за капитализъм и класи. Ето какво казва един от най-богатите 
хора в света - Уорън Бъфет: „Има класова борба, която се водеше през послед- 
ните двадесет години. И моята класа спечели тази война” (Стиглиц, 2014: 266). За 
този мултимилиардер дериватите са „финансови оръжия за масово поразяване”. 

Класовият подход към олигархията третира свръхбогатите капиталисти 
като класа. Тази класа се нарича по различен начин от съвременни неомарксисти. 
Уилям Домхоф говори за „горна класа”, а Джери Харис и Лесли Склеър - за „тран- 
снационална капиталистическа класа”. Ще представя накратко техните идеи. 

В книгата си „Кой управлява Америка? (Триумфът на корпоративното 60- 
гатство), написана през 1967 г. и преиздавана многократно, американският 
социолог марксист Уилям Домхоф развива своята „теория за властта като кла- 
сово господство” (Потйой, М/, 2015). Той нарича богатото малцинство, което уп- 
равлява Америка, горна класа (Хоса! Оррег С!азз), като непосредствено под нея 
в социалната пирамида е разположена „корпоративна общност”, състояща се от 
организации със стопанска и нестопанска цел - мозъчни тръстове, организации 
за дискутиране на политики, фондации и прочее. Те образуват т.нар. мрежа за 
планиране на политики (за изготвяне на предложения), които се предоставят и 
приемат от институциите. Тези организации, финансирани от „горната класа”, 
формират обществено мнение и упражняват неолиберална културна доминация 
над обществото. С тяхна помощ горната класа управлява Америка. Домхоф обе- 
динява възможностите на класовата теория за властта с организационната тео- 
рия, за да изясни понятието за властов елит. Той определя властовия елит (роуег 
еше) като лидерска група в рамките на горната класа, като прави уточнението, че 
не всички членове на горната класа участват в управлението, както и не всички, 
които са включени във властовия елит, са членове на горната класа. 

Другите двама неомарксисти, чиито изследвания засягат проблемите на 
съвременната олигархия, са Джери Харис |1| и Лесли Склеър |2|. В своите кни- 
ги те очертават контурите на транснационална капиталистическа класа, в рам- 
ките на която действа глобалната олигархия. 

Според Джери Харис днешният капитализъм при неолиберален световен 
ред е несъвместим с демокрацията поради появата на транснационална ка- 
питалистическа класа, която надхвърля рамките на националните държави и 
редуцира тяхната роля в живота на гражданите. Националната държава е за- 
ставена в голяма степен да обслужва интересите на транснационалната капи- 
талистическа класа. Като феномен тази класа е възникнала, но все още не се е 
развила цялостно и напълно. Т.е. тя не е „обсебила” напълно политиките на 
националните държави - оставила им е пространство за публични политики 
в интерес на мнозинството (Некйег, В., 2017). Така впрочем смята и Джефри 
Уинтърс в своята монография за олигархията. Според него съвременното упра- 
вление в западните полиархии нее изцяло олигархично, а е налице демократич- 
но-олигархична смес (И/тетз, 2011). 

Според Харис конфликтите днес не са между различни държави (примерно 
САЩи Китай), а между отделни капиталисти вътре в рамките на транснацио- 
налната капиталистическа класа. Противоречията между различни олигарси 
предизвикват упадък на демокрацията, която през ХХ век е станала „пост- 
либерална”. Авторът е разтревожен от неолибералната глобализация, която 
подкопава националните икономики и делегитимира властта на националните 
държави. Джери Харис не говори за олигархично управление, но подлага на 
критика съвременния глобален капитализъм от позициите на класовата теория 
на Маркс с убеждението, че е възможен друг, алтернативен демократичен свят 
чрез преосмисляне на отношенията между държава, пазар и гражданско обще- 
ство (Некйет, В., 2017). 

Лесли Склеър преосмисля концепцията за капиталистическа класа в рам- 
ките на една държава, разполагайки я в контекста на капиталистическата гло- 
бализация. Той приема теорията на У. Домхоф за управляващата класа в рам- 
ките на държавата, като я допълва с идеята за хегемония в глобалната система. 
Склеър обособява аналитично три сфери на глобалната система - икономиче- 
ска, политическа и културно-идеологическа, като твърди, че държавите, макар 
да остават важни единици за анализ, губят своята власт и в трите ключови 06- 
ласти, а решения в тях се вземат от глобални актьори (5Жай; 1., 2016). 

Според Склеър транснационалната капиталистическа класа включва че- 
тири основни фракции: 1) корпоративна фракция - собственици и мениджъри 
на големите транснационални корпорации (ТНК) и техните местни филиали; 
2) политическа фракция - глобализирани политици и бюрократи; 3) техноло- 
гична фракция - глобализирани професионалисти; 4) консюмеристка фракция 
(идеологическа) - медиите като пазарни играчи. Хората от тези четири групи 
съставляват глобалния властов елит като управляващата класа. Тази класа уп- 

ражнява икономически контрол (главно върху работните места), политически 
контрол (върху националната и междудържавната политика), както и идеоло- 
гически контрол (върху ежедневния живот на хората чрез реториката за гло- 
бална конкуренция и консуматорство). Основната заплаха за хората се крие в 
загубата на работни места, поради което всички партии се съобразяват с нео- 
либералните идеологически императиви и с лансирания от транснационалната 
класа политически дневен ред. Членовете на тази класа споделят луксозен стил 
на живот, модели на висше образование, луксозно потребление на стоки и услу- 
ги в специални клубове и ресторанти, скъпи курорти, жилищни квартали със 
специална охрана. Те създават и разпространяват благоприятни образи за себе 
си като граждани на света, глобални филантропи и прочее. 

Слеър уточнява също, че транснационалната капиталистическа класа не е 
непременно управляваща класа като цяло. Водещ блок в нея са транснационал- 
ните корпорации (вкл. транснационални банки и други глобални капиталови 
формации), но те не управляват директно, а осъществяват глобално управле- 
ние (С1оба! Соуегпансе) с помощта на другите фракции - политическа и идео- 
логическа. В рамките на транснационалната капиталистическа класа има един 
по-тесен вътрешен кръг от хора, който взема ключови решения за цялата сис- 
тема, обвързвайки различните държави и региони около общата цел - непре- 
къснато натрупване на частна печалба (богатство). Четирите фракции на тази 
класа във всяка географска област, регион, държава, град, общество изпълня- 
ват допълващи функции за интегриране на цялото, обвързани в комплексна 
мрежа от глобални зависимости. 

Основен фактор за обединение на транснационалната капиталистическа 
класа е практиката водещи нейни членове да заемат важни позиции едновре- 
менно в корпоративния сектор и в гражданското общество. (Бих добавила, че 
ултрабогати хора стават дори политици и държавници.) Водещи корпоративни 
мениджъри ръководят бордове на мозъчни тръстове, благотворителни, науч- 
ни, спортни и културни институции, университети и фондации. Така на хората 
се внушава, че „всичко в обществото е бизнес” и че този бизнес е глобален. 
Медиите повсеместно пропагандират консуматорската идеология, чрез която 
класата налага своята хегемония в целия свят. 

От многото начини, посочени от Склеър, чрез които големият бизнес и 
големите пари влияят върху решенията на държавни и наддържавни инсти- 
туции, ще откроя ролята на Съвета за външни отношения (Соиисй оп Еотегоп 
Кеанонз) в САЩ и на неговия френски еквивалент (Егеисп Соипсй оп Еотегоп 
Кеаон); на Кръглата маса на бизнеса (Визтез5з КоипфаВ!е) и т.нар. Трилате- 
рална комисия (ТГ”Паега! Соттзгон). Тези организации влияят върху полити- 
ческите решения през последните три десетилетия за установяване на световна 
хегемония на САЩ. 

Като неомарксист, Лесли Склеър не говори за олигархия, а за един по-тесен 
кръг от свръхбогати капиталисти в рамките на транснационалната капиталисти- 

ческа класа, който взема ключови решения в световната капиталистическа систе- 
ма. Различните фракции в състава на тази класа кореспондират с трите основни 
измерения на олигархичната власт - икономическо, политическо и идеологическо. 


Олигархията се легитимира чрез идеология 
(„фалшиво съзнание”) 


Второто обяснение на възхода на съвременната олигархия се базира на раз- 
бирането на Карл Маркс за идеологията като „фалшиво съзнание”. То е разгърна- 
то в „Немска идеология” (1846), където е обоснована тезата, че чрез идеологията 
интересите на господстващата класа се представят като интереси на цялото 06- 
щество. „Господстващите мисли не са нищо друго освен господстващи матери- 
ални отношения” (Маркс, К. и Фр. Енгелс, 1956: 47). Впоследствие италианският 
комунист Антонио Грамши доразвива Марксовата теза чрез свой отговор на въ- 
проса защо идеите на господстващата класа стават доминиращи идеи в цялото 
общество. За него хегемонията означава господство плюс съгласие за подчине- 
ние (доброволно подчинение). Като марксист, Грамши признава, че държавата 
обслужва интересите на буржоазията, но чрез упражняване на „културна хеге- 
мония” тя твърди, че защитава интересите на цялото общество. Затова днешните 
държави се наричат демократични, претендирайки, че обслужват интересите на 
всички, но реално са по-скоро олигархични, защото действат предимно в инте- 
рес на ограничена група хора. „Културната хегемония” на господстващата класа 
според Трамши се реализира чрез „идеологически апарати“ (семейство, култур- 
ни, образователни институти и пр.), които се занимават с легитимиране на упра- 
влението. Днес идеологическите апарати на държавата се допълват с действието 
на глобални неолиберални идеологически апарати. 

Ще задълбочим отговора на въпроса - защо хората се подчиняват до- 
броволно на олигархичното управление? Като начало ще кажа, че днешната 
културна хегемония на господстващата класа (на най-богатите и овластени 
капиталисти олигарси) е свързана с идеологията на неолиберализма. Олигар- 
хичната власт се легитимира чрез неолиберална културна хегемония върху 06- 
щественото съзнание и общественото мнение, изяснена брилянтно от такива 
последователи на Маркс като Пиер Бурдийо и Дейвид Харви. Макар да не го- 
ворят директно за олигархия и олигарси, те обясняват защо хората приемат 
огромното социално-икономическо неравенство и се подчиняват доброволно 
на едно по същество олигархично управление, маскирано като либерална демо- 
крация. Те подлагат днешния неолиберален глобален капитализъм на социално 
ангажирана критика и в този смисъл не са привърженици на освободеното от 
ценности знание (М. Вебер), а подобно на Маркс заемат страна - застават в за- 
щита на интересите на хората на труда, на социално слабите, на мнозинството. 

Ще приведа особено силни според мен идеи на П. Бурдийо по въпроса. 
Първата е, че „фалшивото съзнание” е свързано с „фалшива наука”. Според 

него „идеята за неутрална наука е фикция, при това заинтересована фикция” 
(Бурдийо, 2012: 271). Винаги се води борба кой да наложи доминиращата пред- 
става за света, който ни заобикаля, борба между наука и фалшива наука (респ. 
обществени науки). Според него, след като има „фалшиво съзнание” (Маркс), 
има и „фалшива наука”, която е предназначена да произвежда и поддържа това 
съзнание. „Официалните” социология и политология са „призвани” да показ- 
ват обективност и „етична неутралност“ - сиреч неутралност в борбата между 
класите, чието съществуване се отрича. В стремежа си към обективност експер- 
ти анализатори се занимават с производство на „учени дискурси” (има разлика 
между „учен жаргон” и „научен език”) - стараят се да изглеждат независими, 
но в същност са зависими от доминиращата идеология на неолиберализма, ле- 
гитимираща установения обществен ред. Борбата между науката и фалшивата 
наука е в пряка връзка с борбата между класите (между мнозинството и мал- 
цинството). Тези размишления на Бурдийо имат общо с дейността на различни 
аналитични центрове, мозъчни тръстове, университети и пр. в ролята им на 
съвременни неолиберални идеологически апарати (в смисъла на А. Грамши). 
Втората важна идея на Бурдийо е, че неолибералните идеи се разпростра- 
няват в разбираема и достъпна за всички форма. Неолибералната лексика, коя- 
то ни залива, се състои от евфемизми (напр. не се говори за съкращения, а за 
„облекчаване на разходите”), жонглира се с конотации и асоциации на думи 
като „гъвкавост, премахване на регламенти, за да се внуши посланието за ос- 
вобождаване (Бурдийо, 2008: 31). Неолиберални експерти агресивно лансират 
в медиите различни клиширани фрази, какъвто е случаят с широко разпрос- 
транения „мит за глобализацията” - могъщ дискурс, чрез който се подкопава 
ролята на националната държава. Чрез „политиката на глобализация”, нала- 
гана от големите финанси и банки, държавите се лишават от власт и служат 
за „параван” на властта на финансовите пазари. Тази политика е подпомагана 
от СБ и от МВФ, осъществява се по американски модел и има пагубни после- 
дици за хората по света. Бурдийо уточнява, че това негово мнение не е израз 
на антиамериканизъм и на негативно отношение към американския народ, а 
критика срещу тази изтънчена символна власт, срещу която се съпротивляват 
и американци, и неамериканци. Той е загрижен, че „американската демокра- 
ция е изпълнена с дисфункции: изключително високи проценти на неучастие 
в гласуване, незаконно финансиране на партии, зависимост от медии и пари, 
прекомерно голяма роля на лобирането (Бурдийо, 2008: 121). Тези дисфункции 
аз свързвам с процес на задълбочаваща се олигархизация на политиката. 
Според Бурдийо в журналистическото поле (Бурдийо, 2008: 67), най-ве- 
че в телевизията, информацията, анализът, сериозният разговор, дискусията 
между специалисти са неглижирани в полза на „чистото развлечение” и т.нар. 
га зйоууз със знаменитости. Специално подбрани „експерти” винаги са на раз- 
положение, за да отговарят на всички въпроси, да формулират прости заклю- 
чения с ясни и цветущи термини, избягвайки да се заплитат в сложни знания. 

Тази медийна политика на демагогско опростяване дава предимство на двубоя 
(между личности) пред дебата (с аргументи). Това се случва по такива сериозни 
теми като бюджетен дефицит, понижаване на данъците, външен дълг и прочее. 
При споровете между представители на левицата и десницата също се поставя 
акцент върху личностите, а не върху техните аргументи, тъй като между тях 
няма ценностни различия поради постигнатия неолиберален консенсус. По 
този начин се създава „цинична визия за политиката” като арена на амбици- 
озни властолюбци, насърчавани от съветници и консултанти по политически 
маркетинг. Вниманието на хората се отклонява от важни политически въпроси 
чрез предлагане на забавления и шоу. Създаваната в медиите представа за света 
е съсредоточена върху мига - без връзка между различните събития. Подобна 
визия За света е атомизирана и атомизираща - редуват се събития (трагедии, 
природни бедствия) без обяснение в свят, изпълнен с насилие, етнически вой- 
ни, расова омраза... Тази визия не мобилизира, а деполитизира, което е благо- 
приятно за съхраняване на олигархичното статукво. 

Дейвид Харви в своята знаменита книга „Кратка история на неолибера- 
лизма” (Нагуеу, 2005) разглежда неолиберализма на първо място като иконо- 
мическа теория, чиито основни положения се прилагат на практика. Т.е. освен 
теория, той е и политическа програма за действие. В центъра на тази теория 
е поставен индивидът (свободният индивид), който постига своето благопо- 
лучие при гарантирано право на собственост, свободен пазар и свободна тър- 
говия. Предназначението на държавата е да създаде тези структури. Нещо по- 
вече, тя е длъжна да маркетизира сфери, които преди това не са действали на 
пазарна основа (става дума за образование, здравеопазване, социална защита 
и околна среда). Държавата е длъжна да гарантира надеждност на парите, да 
поддържа армия и полиция, а намесата й в пазара да се сведе до минимум. Така 
държавните политики се свеждат предимно до дерегулация (либерализация) и 
приватизация, а неолиберализмът се явява антипод на обуздания от социална- 
та държава капитализъм от периода 1945-1975 година. 

За да може неолибералната икономическа теория да стане доминираща, тя 
трябва да се оформи в концептуална система, т.е. в идеология, която да „докос- 
ва” ценностите и желанията на всички, да открива пред тях възможности, да 
се оформи като част от т.нар. здрав разум, а нейните основни постулати да не 
се оспорват. Основателите на неолиберализма (Хайек, Мизес, Фридман, Попър 
и др.) поставят в основата му идеите за човешко достойнство и индивидуал- 
на свобода, третирайки ги като „фундаментални ценности на цивилизацията” 
(Нагуеу, 2005: 5). Свободата на избор на индивида е издигната на ценностен 
пиедестал, а колективното начало е неглижирано. 

Благодарение на неолибералната идеология се създават условия за форми- 
ране на богата класа от капиталисти (вкл. олигарси). Това става с помощта 
на държавен апарат, който Харви нарича „неолиберална държава” (Нагуеу, 
2005: 64). Свободата, която поддържа този апарат, отразява интересите на част- 

ните собственици, на мултинационални корпорации и компании на финансо- 
вия капитал. С други думи, неолибералната държава само на думи защитава 
индивидуалните свободи на всички граждани, а практически основна нейна 
грижа са интересите на едрите собственици, на едрия капитал. Затова и либе- 
ралната демокрация става все по-формална под ударите на неолиберални оли- 
гархични политики. 

С течение на времето (от 1980-те г. до днес) от „стария” класически либе- 
рализъм на Джон Лок с трите основни права на индивида - правото на живот, 
на собственост и на свобода, не остава почти нищо. Новият (нео)либерализъм 
осигурява все по-пълна реализация предимно на правото на частна собстве- 
ност и свобода (икономическа свобода) на притежателите на едрия капитал и 
на големите пари - право на екстремно богатство, облечено във власт с помо- 
щта на неолибералната държава. 

Формирането на неолиберален обществен консенсус (Нагуеу, 2005: 39) 
предполага могъщо идеологическо влияние върху медиите и различните струк- 
тури на гражданското общество - университети, училища, църкви, професио- 
нални асоциации. Неолибералните идеи се разпространяват от специални из- 
следователски групи и неправителствени организации, солидно финансирани 
от големите корпорации. В резултат - много интелектуалци започват да спо- 
делят неолиберален начин на мислене. Формира се обществено мнение, че не- 
олиберализмът е единствена гаранция за свобода в обществото. Той определя 
действията на политическите партии (леви, десни, центристки) и на правител- 
ствата. Постигнато е обществено одобрение на икономическата власт на малка 
група хора чрез медийно облъчване на публиката с апели, позоваващи се на 
традициите и културните ценности на конкретното общество. 

Днешните политики на държавата се наричат публични с внушението, че 
са демократични и в полза на мнозинството. Формалната либерална демокра- 
ция е маска на една действителна олигархия, защото ключовите политики на 
държавата (неолибералната) са олигархични, а не демократични. Става дума 
за закони и административни актове, свързани с обществени поръчки, конце- 
сии, международни договори и пр., които директно обслужват национални и 
глобални олигарси. Общественото внимание се отклонява професионално от 
олигархичните политики чрез широк спектър пропагандни дейности (полити- 
ческо убеждаване, филтриране и управление на новините). В ход е „неолибе- 
рално промиване на мозъци” (Н. Чомски). 


Днешното натрупване на капитал е достигнало 
безпрецедентна концентрация в ръцете на малцина 


Последното обяснение на възхода на съвременната олигархия е обвързано 
с първопричината за съществуването на капитализма - безпределното натруп- 
ване на капитал. В световния бестселър „Капиталът на ХХ век” (2014) Тома 

Пикети твърди, че „принципът на безкрайното натрупване” на капитал, из- 
веден от Маркс в „Капиталът”, обяснява логическите противоречия на съвре- 
менната капиталистическа система. Хипотезата на Маркс е потвърдена - 
процесът на безкрайно капиталово натрупване върви успоредно с процеса 
на концентрация на капитал в ръцете на малка група капиталисти, които аз 
наричам олигарси. Тази концентрация на капиталово богатство е достигнала 
до безпрецедентни мащаби в цялата история на капитализма. Социално- 
икономическото неравенство между олигархични малцинства и останалото 
население в рамките на националните държави, между групи държави, между 
отделни региони, както и в световен мащаб е придобило крещящи измерения. 

Пикети приема, подобно на Маркс, че неравенството е естествено след- 
ствие на капитализма. Изключение прави периодът на трите десетилетия след 
Втората световна война в Европа, където се установява социална държава и 
регулиран от държавата капитализъм. Това е време на демократична конвер- 
генция и дисперсия на доходи сред по-широки социални слоеве от население- 
то. В началото на ХХ1 век ситуацията във връзка с неравенството е подобна на 
тази през Х1Х век - времето, когато Карл Маркс е писал „Капиталът” (Пикети, 
2018: 29). Затова днешният капитализъм по нарастване на неравенството и на- 
следени богатства придобива отчетливи неофеодални характеристики. 

Днес се разгръщат могъщи процеси на олигархична дивергенция. Те са про- 
вокирани, от една страна, от освободените от контрол високи възнаграждения на 
супермениджърите на големите компании, а, от друга - от натрупването и кон- 
центрацията на богатства в икономика с нисък растеж и висока доходност на 
капитала. Очертаната съвременна тенденция през ХХ век към „дивергенция от 
олигархичен тип” е особено опасна в качеството си на „процес, при който държа- 
вите ще бъдат притежавани от собствените им милиардери” (Пикети, 2018: 516). 

Ето някои от приведените данни в изследването на Пикети за 0,190 най-бога- 
ти хора на Земята - това са 4,5 милиона от общо 4,5 милиарда възрастни хора на 
планетата. Тази една десета от единия процент изглежда има нетна собственост 
средно 10 милиона евро, или почти двеста пъти средната собственост в световен 
мащаб - около 60 000 евро на възрастен, или част в общата собственост, равнява- 
ща се на 2090. За сравнение - единият процент най-богати (45 милиона възраст- 
ни) има средно 3 милиона евро капитал (петдесет пъти средната собственост), 
откъдето частта в общата маса на собствеността е 5000 (Пикети, 2018: 488). 

Вместо пазарна конкуренция между повече икономически играчи (малки 
и средни по размер фирми) днес се наблюдава концентрация на богатство и 
власт в ръцете на най-големите корпорации и банки. В отделните държави има 
закони и агенции за осигуряване на конкурентни пазари и борба с монополи- 
те. Но всички сме свидетели, че антимонополните закони не се прилагат както 
трябва, а агенциите за защита на конкуренцията не действат ефективно, защо- 
то са превзети от едни или други олигарси (афенс!ез саргите). Други механизми 
на олигархизация на политиката са финансиране на избори и партии, лобизъм 

на „специалните интереси”, данъчна политика в полза на богатите, системата на 
„въртящи се врати” (геуоте доотз) и прочее. 

Социалната държава повсеместно е със затихващи функции. Вместо 
на обществено благосъстояние (зоса! уе/ате) и благоденствие за обикнове- 
ните граждани сме свидетели на политики за орязване на социалните разхо- 
ди с цел гарантиране на „корпоративно благосъстояние” (согрога!е уейате) и 
благосъстояние на банките. Макар големите банки да предизвикаха кризата от 
2008 г., нито един банкер не попадна в затвора и не понесе отговорност. Банки- 
те бяха спасени с парите на данъкоплатците. 

Маркс предвиди възможната поява на спекулативен капитал и замяна- 
та на основната формула за капиталово натрупване със съкратена, при която 
създаването на потребителна стойност губи смисъл и парите просто създават 
повече пари. Днес финансовият капитал се е откъснал до голяма степен от ре- 
алната икономика - зад около 9090 от циркулиращите световни пари не стоят 
реални стоки и услуги. 

Олигархичният режим на управление процъфтява при днешния неолибера- 
лен глобален капитализъм, който се характеризира с монополизация, стагнация 
и финансиализация. Всички тези процеси затормозяват пазарната конкуренция 
поради нарастващата концентрация на капитал и богатство в ръцете на малци- 
на. Според Джон Белами Фостър „типична форма на капиталистическо предпри- 
ятие е квазимонопол или олигопол със значителна монополна власт”, свързана 
с определяне на цени, производителност и инвестиции. Индустриите са силно 
концентрирани и доминирани от няколко гигантски корпорации, извличащи 
печалба от монополните си позиции. Същото важи и за сферата на финансите, 
където господстват няколко големи транснационални банки (Фостър, 2013). 

Оттук извеждам две съвременни форми на олигархия - корпоратокра- 
ция и банкокрация, които подменят до голяма степен международната пазарна 
конкуренция с глобална надпревара между монополни компании, определящи 
цените чрез тайни споразумения помежду си. Подобни монополни гиганти 
предизвикват икономическа стагнация, а не икономически растеж с екзотич- 
ните си финансови инструменти. Голям е рискът от нови финансови балони. 
Възможно е на държавите от западния свят (западните либерални демокрации) 
отново да им се наложи да спасяват големите играчи с парите на данъкоплатци- 
те, защото са твърде големи, за да фалират и да бъдат подведени под отговор- 
ност (100 Бо То Хай, 100 Мо го пс). 

Това, което не предвиди Маркс, е, че натрупването на капитал (свръхпечал- 
би) може да става не само чрез жестока експлоатация на труда на работниците, 
аи чрез директно присвояване на собственост („натрупване чрез отнемане”, Д. 
Харви). С помощта на държавата се извършва откровен грабеж на национално 
богатство от вътрешни и външни олигарси чрез политики на приватизация, 
концесиониране и така нататък. Това е трета съвременна форма на олигархия 
- олигархия под формата на клептокрация. Тя е особено валидна за бившите 

социалистически страни - Русия и страните от Източна Европа в края на ХХи 
началото на ХХ! век. По повод 200 години от рождението на Маркс Тома Пи- 
кети обосновава с аргументи и числа необузданата клептокрация в Русия през 
последните две десетилетия (Пикети, 2018). 

Ренесансът на Маркс и марксизма след световната криза от 2008 съвсем не 
е случаен. Известни неомарксисти като Имануел Уолърстейн, Джовани Ариги 
и други привърженици на системния анализ на световната капиталистическа 
система (и/опй-зузет твеоту) аргументират тезата, че капитализмът е изпаднал 
в системна криза - сигнална криза - до появата на нов световен хегемон, или в 
терминална криза, която ще доведе до преход „отвъд капитализма”. Последно- 
то ще се случи, ако се изчерпят възможностите за натрупване и експанзия на 
капитала, както прогнозира Маркс. В този смисъл възходът или упадъкът на 
съвременната олигархия ще зависи от съдбата на световната капиталистическа 
система. 

В заключение се солидаризирам с Пол Мейсън, който търси изход от се- 
гашната ситуация в „посткапитализма”. Днешният неолиберален капитализъм 
с неговите монополи, олигополи, извличане на ренти и пр. подкопава пазарна- 
та икономика и конкурентните пазари между повече играчи и прави опит да 
опазари всички сфери на човешкия живот в интерес на ограничен кръг хора. 
Този капитализъм способства за възхода на съвременната олигархия. Един 
посткапитализъм би могъл да доведе до упадък на олигархията или поне да 
намали неравенството, като го направи по-меритократично. Посткапиталисти- 
ческият проект на Мейсън залага на мрежите, които се развиват върху непазар- 
ни принципи. Главното противоречие днес е „между възможностите да имаш 
в изобилие безплатни стоки и информация и системата от монополи, банки и 
правителства, опитващи се да си оставят всичко както е - частно, дефицитно 
и комерсиализирано. Всичко се свежда до битка между мрежата и йерархията, 
между старите форми на обществото, плесенясало около капитализма, и нови- 
те форми на обществото, загатващи бъдещето“ (Мейсън, 2016: 21). 

Макар все още да не се е появил глобален проект като ясна и убедителна 
алтернатива на капитализма, напрежението нараства и все по-често се чуват 
различни гласове за намаляване на неравенството чрез „нарастваща регулация 
на социално-икономическите процеси от страна на публичната власт, под кон- 
трола на гражданите”. Това може да стане чрез въвеждане на по-прогресивни 
данъци, висок „данък богатство”, ограничаване на лобирането в полза на кор- 
порациите, премахване на данъчните убежища и други (Тодоров, 2018: 94). 

С идеите на Маркс се опитах да обясня възхода на съвременната олигар- 
хия, но марксисткото наследство предлага също така идеи за антиолигархична 
съпротива. Предстои обединение на различни антиолигархични сили и анти- 
капиталистически социални движения в едно преформулирано по нов начин 
световното гражданско общество - общество от „свободни и асоциирани про- 
изводители”, 

Александър А. Бирюков 


роцесите на стремителна трансформация на 

съществуващия световен ред предизвикаха се- 
риозни изменения в социалните структури на съ- 
временното общество, за чието възприятие ще бъ- 
дат необходими нови понятия и концепции. Едно 
от тези понятия, използвани за осмисляне на съв- 
купността от нови социални явления, е понятието 
„прекариат”, въведено в обръщение от френските 
социолози (П. Бурдийо) още през 80-те години на 
миналия век с цел да обозначат временните или се- 
зонните работници. Впоследствие с този термин за- 
почват да се наричат хората, които нямат стабилна 
работа, социални гаранции и възможности за инте- 
грация в нормалния обществен живот. Що се отна- 
ся до опитите това понятие да се изведе на по-ви- 
соко теоретично ниво, да му се придаде по-голямо 
съдържание и дълбочина, то като най-ярък пример 
може да послужи работата на британския иконо- 
мист и социолог Тай Стендинг „Прекариатът - но- 
вата опасна класа” (2011 г.). Подчертавам, че нямам 
намерение да правя пълноценна рецензия на този 
труд, а само ще анализирам теоретико-методоло- 
гичната обосновка на концепцията на Стендинг и 
ще се опитам да направя извод дали има достатъч- 
но основания прекариатът да се определи като нова 
обществена класа. 

Според Тай Стендинг традиционните представи 
за социалната стратификация невинаги отразяват 
прецизно реалностите в епохата на глобализацията с 
нейната усложнена и фрагментирана класова струк- 
тура. „Възможно е реалността да е такава, че да бъде 

необходимо да създадем нов терминологичен речник, отразяващ класовите от- 
ношения в глобалната пазарна система през ХХ! век”! 

Днес тези класови отношения придобиват следните очертания. На върха на 
обществената пирамида е разположен „елитът” - нищожен слой от „абсурдно 60- 
гаги” граждани, способни да наложат своите решения на всяко правителство. След 
тях се разполага „селъриатът” (от английската дума зайагу - заплата), за който са 
характерни стабилната заетост и работата на пълен работен ден. Селъриатът все 
още има достъп до такива атрибути на социалното благополучие като пенсията, 
платения отпуск и различните социални бонуси, които често са изплащани от дър- 
жавата.2 По-надолу е неголямата прослойка от „професионални експерти”, при- 
тежаващи определени знания и опит, които им позволяват да се конкурират като 
консултанти или независими работници на пазара на труда, да сключват временни 
договори, сменяйки постоянно работодателите и без да се обременяват със „стан- 
дартните трудови отношения” Четвъртата група е „класическият пролетариат”, 
ядрото на старата работническа класа. Работническото движение направи много, 
за да се изгради държавата на всеобщото благоденствие, но сега то преживява се- 
риозен упадък и губи чувството си за солидарност. 

Най-накрая, под тези четири групи се разполага бързо нарастващата нова 
класа - „прекариатът”. „Гой се състои от много неосигурени хора, живеещи не- 
разбираем живот, работещи на случайни и на постоянно променящи се места без 
всякакви перспективи за кариерно развитие; прекариатът - това са милионите раз- 
очаровани млади и образовани хора, които се опасяват от това, което им предстои; 
милионите жени, сблъскващи се с лошо отношение по време на тежката си работа; 
постоянно увеличаващата се армия от хора, белязани като престъпници за цял жи- 
вот; милионите „нетрудоспособни” мигранти по целия свят” (Стендинг, 2011) 

Въпреки опитите си, Стендинг не успява да направи прецизно определе- 
ние на новата класа. Той просто изброява характеристиките, които според него 
отличават прекариата от другите класи. Например прекариатът се отличава от 
селъриата с много по-слабите си отношения с капитала и с държавата. Той се 
отличава и от пролетариата, тъй като няма социалните контакти, с които ста- 
рата работническа класа разполага, срещу подчинението си и лоялността си 
към държавата. И така: „отсъствието на доверителни отношения с капитала 
и с държавата”, както и на каквато и да е защита в замяна на субординацията 
отличава прекариата от другите класи”? 

По-нататък авторът конкретизира понятието „защитеност”, привеждайки 
още по-дълбоко различие между традиционната работническа класа и прека- 
риата. Защитеността включва: първо - безопасност на пазара на труда; второ - 
гарантирана заетост; трето - гаранция за труда; четвърто - безопасни условия 
на труд; пето - повишаване на квалификацията; шесто - сигурност на доходи- 
те; седмо - свободно изразяване на мнения. Стендинг смята, че не е задължи- 
телно да липсват и седемте показателя за социална защита, за да бъде причислен 
даден човек към прекариата. Отсъствието на гаранции е само една от характер- 

ните му особености, други са например специфичните условия за придобиване 
на блага и отсъствието на професионална идентичност. Характерно за прекари- 
ата е, че той е зависим преди всичко от паричното възнаграждение за труда си. 
Прекариатът не може да разчита на държавата, на пенсиите, на обезщетенията 
за безработица, на изплащането на медицинските услуги. Това много силно от- 
слабва позициите му по време на кризи и социални сътресения, прави го по-уяз- 
вим в сравнение с работниците, които имат достъп до държавните пособия или 
до други форми, чрез които могат да получат подкрепа.” Най-накрая - третата 
характерна черта на прекариата е отсъствието на професионална идентичност. 
„Прекариатът не се чувства като част от солидарна трудова общност” 8 

Докато кариерата на обикновения работник, прекарал целия си трудов жи- 
вот в едно предприятие, може да се представи като плавна и бавно движеща се 
нагоре линия, на която с точки са отбелязани етапите на неговото професионал- 
но развитие, графикът на трудовите практики на прекариата ще изглежда като 
пречупена крива с чести спадове, подеми и дълги периоди без работа. 

Фрагментираната заетост и честата смяна на работното място пречи на 
прекариата да придобие чувство за принадлежност към определена професио- 
нална общност, а това само усилва усещането за отчуждение и нестабилност на 
положението на тази класа. 2 

Може да се обобщи, че според Стендинг ключовите характеристики на но- 
вата класа са нестабилният доход, загубата на социални права, на социални га- 
ранции и на професионална идентичност. 

Ще отбележим, че въвеждайки това понятие, Стендинг постоянно се опит- 
ва да определи прекариата чрез нещо, което той не е. „Прекариатът „не притежа- 
ва”, „няма”, „не е” и така нататък. 

С други думи, нито един от приведените от него признаци не е някакво 
характерно отличие, присъщо само на прекариата. На тази логическа грешка, 
наричана отрицателно определение, обръщат внимание и другите критици на 
концепцията на Г. Стендинг |Хеутоиг, 2012. 

Смятаме, че подобни грешки са следствие на нестабилността на теоретич- 
ния фундамент, на който гради своята концепция британският изследовател. 

Очевидно е, че в основата на разработената от Г. Стендинг класификация 
стои виждането на Макс Вебер за системата за социална стратификация. Класо- 
образуващите фактори в неговата концепция са нивото на дохода и наличието 
на собственост, неравномерността на разпределение на привилегиите, гаранци- 
ите и ресурсите и т.н. Той използва изброените критерии при опита си да стигне 
до същността на проблема с противоречията в социалните отношения в съвре- 
менното капиталистическо общество, но така на практика внася още по-голя- 
мо объркване, тъй като нито един от изброените „класообразуващи фактори” в 
действителност не е такъв. 

Съответно Стендинг не успява да даде никаква друга дефиниция за пре- 
кариата освен с отрицателната. За характерни отличия на „новата класа” са по- 

сочени само признаци, които прекариатът не притежава, но има и други класи, 
споменати от Стендинг, които също не ги притежават. Разликите са по-скоро 
количествени, а не качествени. 

Разсъждавайки за социалната структура на съвременното общество и на 
прекариата в частност, Стендинг постоянно употребява понятието „класа”. Спо- 
ред него „прекариатът е класа, намираща се в процес на изграждане, но не класа 
сама по себе си в марксисткото разбиране на тази дума”.!9 

Подобни твърдения ни дават основание да се обърнем към марксистката тра- 
диция на класовия анализ. Напомняме, че в марксизма основен критерий, по кой- 
то обществото се дели на класи, е отношението към средствата за производство. 
Именно то опосредства и определя всички останали характеристики на обществе- 
ните класи. Това не означава, че даденият признак е единственият за класата изоб- 
що. Например Лениновото определение на обществените класи, смятано за класи- 
ческо, съдържа и други характеристи: място в исторически определена система на 
общественото производство, роля в обществената организация на труда, способ 
за получаване и за определяне на размера на дела от общественото богатство. В 
най-добрия случай Г. Стендинг разглежда двата последни признака, които не са 
ключови за марксисткия класов анализ. Тоест, макар и авторът да използва марк- 
систка терминология, неговата концепция няма никакво отношение към марк- 
систкия класов анализ. Мисля, че можем напълно да се съгласим с мнението на Р. 
Сиймур: „Нито една от дадените от Стендинг характеристики на „прекариата” не 
е фундаментална за класовия анализ в маркскисткото разбиране: |Зеутоиг, 2012| 

Освен това марксистите разглеждат обществените класи като взаимнообу- 
славящи се, дефинирайки ги чрез техните отношения, а не чрез градацията им. 

„Класите се разбират не просто като съществуващи „над или „под” другите 
класи. Те по-скоро се определят от гледна точка на техните социални отношения 
с другите класи. В резултат на това наименованията на класите не са „висша”, 
„средна” и „нисша”, а „капиталисти, „работници”, „феодали” и „крепостни”” 
(Райт, 1980| Така според Стендинг прекариатът не е пролетариат, но не е съвсем 
ясно каква класа трябва да бъде антагонистът на „новата класа”. 

Най-накрая е необходимо да се отчита и това, че класите участват не само 
в процеса на материалното производство, а и при възпроизвеждането на цялата 
съвкупност на социалните отношения на дадена обществена формация. „Ка- 
питалистическият процес на производство, пише Маркс, разглеждан цялостно 
или като процес на възпроизводство, създава не само стоки и добавена стой- 
ност, той произвежда и възпроизвежда самото капиталистическо отношение - 
от една страна капиталиста, а от друга - наемния работник” | Маркс, 1960:591) 

Отношението към средствата за производство определя и хода и насоче- 
ността на процеса на обществено производство. Бидейки в основата на класо- 
вите антагонизми, даденият фактор е причина не просто за случайно противо- 
поставяне на позициите на отделните индивиди в структурата на обществената 
йерархия, а възпроизвежда самата взаимна обусловеност на обществените кла- 

си. „Сега не просто случаят противопоставя капиталиста и работника на сто- 
ковия пазар като купувач и продавач. Механизмът на самия процес постоянно 
отхвърля последния като продавач на своята работна сила обратно на стоковия 
пазар и постоянно го превръща от собствен продукт в средство за покупка в 
ръцете на първия.” | Маркс, 1960: 5901 

„Класовите характеристики” на прекариата, отделяни от Стендинг, също 
не са фундаментални за функционирането на механизма на възпроизводство 
на капиталистическата система като цяло. И тук марксисткият класов анализ не 
намира никакви особени различия между прекариата и работническата класа. 

Желанието непременно да се начертае ясна граница между пролетариата 
и прекариата вкарва Стендинг в капана на антиисторизма и европоцентризма. 
Авторът постоянно подчертава, че пролетариатът се състои от работници с дъл- 
готрайна и стабилна заетост и фиксиран работен ден. Пролетариите имат опре- 
делени възможности - „израстване в служебната йерархия, членство в проф- 
съюз, сключване на колективен договор“. 

Ограничеността на подобен възглед за работническата класа е очевидна. 
Историята на възникването на пролетариата е известна. Тя определено не е 
изпълнена със „социални гаранции” и „стабилна заетост”. Напротив - на за- 
падноевропейските и на американските работници им се налага да минат през 
периоди на масов глад, на безработица и на кръвопролитна класова борба, на 
жестока експлоатация и на две световни войни, за да могат най-накрая да се 
насладят на плодовете от дървото на държавата на „всеобщото благосъстояние”. 

Историческият период, през който западният капитализъм е функциони- 
рал по кейнсианския модел, обхваща малко повече от две десетилетия, а това е 
нищожно малък срок в историята на развитието на тази обществена формация. 

Да се абсолютизират социалните постижения на работническата класа през 
този период, означава да се търсят „златният век” или „изгубеният рай”, които 
никога не са съществували. 

Животът на феномена „държава на благоденствието” е кратък (У/ейате 
5гае), освен това той е ограничен в своите географски рамки. Общественият 
компромис между труда и капитала е съществувал само в Западна Европа ив 
Съединените щати. Той не се разпространява в периферните и полуперифер- 
ните страни, които по това време са в капана на „догонващата модернизация”. 
Именно в държавите от Третия свят (преди всичко на африканския континент) 
изследователите още в края на 60-те години за пръв път се сблъскаха с феномена 
„неформална заетост”, което според нас много тясно е свързано с „прекариата”, 
за който говори Стендинг. 

„Първооткривателят” на неформалната (сивата) икономика Кийт Харт 
също противопоставя представителите на формалния и неформалния сектор 
според видовете на получените доходи. За първите са характерни заплатата в 
държавния ив частния сектор, трансферните плащания (пенсии, социални при- 
добивки), аза другите - неофициалните доходи от временна работа по контракт, 

самозаетостта в сферата на дребната търговия, на занаятите, на услугите, стро- 
ителството или транспорта, а също така частните трансферни плащания (пода- 
ръци, заеми). | Нат, 1973: 68-70| 

Другите характеристики на прекариата и на заетите в сивата икономика 
също съвпадат. „В неформалния сектор поначало няма никакви социални га- 
ранции, отпуски, болнични и почивни дни. В него трудовите отношения се ба- 
зират не на формалния договор, а на устната договореност и на личните връзки. 
Работният ден е удължен, а заетостта често се редува с неустойчиви периоди на 
безработица” | Райдер, 2012 

Проблемът със сивия сектор в съвременната икономика е тясно свързан 
със сериозното увеличение на гетата и на индустриализацията на глобалния Юг. 
Най-големите градове от Третия свят отдавна са се превърнали в депа за излиш- 
ното население. Според нас именно към тази „планета-гето”, по израза на Майк 
Дейвис, е трябвало да се отправи Стендинг, за да разбере по-добре прекариата. 
Защото именно тук, а не в развитите западни държави ние виждаме най-ярките 
примери за „прекаризация по Стендинг”. Свръхексплоатацията на работниците 
на поточните конвейери, използването на детски труд, условията на труд, които 
създават реална опасност за живота на хората - всичко това отдавна се е превър- 
нало в норма за сивата икономика в държавите от Третия свят. А дали самата 
концепция за прекариата не енищо различно от поредния пример за „умножение 
на същност”, която не внася нищо ново в съвременните социални изследвания: 
Като отговор бих искал да цитирам Р. Сиймур: „Най-големият проблем с тази 
концепция е, че привържениците й искат от нея значително повече, отколкото тя 
е способна да направи - а именно да назове, да опише и да обясни образуването 
на нова социална класа.“ | еутоиг, 2012) 

Ако признаем, че прекариатът се явява съставна част от пролетариата, а 
не някаква „нова класа”, която е в процес на формиране, евристичният потен- 
циал на това понятие съществено се увеличава. Затова според нас трябва да се 
откажем от опитите да представим прекариата като самостоятелна единица на 
социалното изследване и да преминем към анализ на самия процес на прекари- 
зация, да го отнесем към традиционната за марксизма тема за абсолютното и 
относителното обедняване на пролетариата. 

Именно сега, в условията на тотално господство на принципите на „полит- 
икономията на неопределеността” (3. Бауман) и на въвеждане на нови мерки на 
строги икономии, концепцията за прекаризацията може да помогне да осъзнаем 
вътрешното единство на процесите на социалните трансформации, протичащи 
в съвременния свят. 

Прекаризацията въвлича все по-нови обществени групи във водовъртежа 
на социалната нестабилност, безпокойството и непредсказуемостта, без да пра- 
ви разлики между „белите” и „сините” якички или между държавите от центъра 
и периферията, „изравнявайки нормата на експлоатацията по долната граница” 
(Ищван Месарош). Подобен възглед за процесите на съвременните социални 

трансформации позволява да се открие общото там, където по-рано са се поя- 
вявали само различия. Да се види общото в този случай, означава да се откажем 
от антиисторическите и европоцентристките подходи към проблемите на соци- 
алните класи, да се сложи край на различните митове за „изчезването” или за 
смъртта на „работническата класа”. Перифразирайки Карл-Хайнц Рот, можем да 
кажем, че пролетариатът не просто се завърна, а всъщност изобщо не е изчезвал. 


Източник: Социологические исследования Ме 10, 2015 
Превел от руски: Владимир Трифонов 

Дилян Начев 


В“ близо три месеца във Франция, а и в остана- 
лата част на Европа активно и упорито се говори 
за един нововъзникнал социален и политически фе- 
номен - гражданското движение на т.нар. жълти жи- 
летки. Става дума за група от граждани (с промен- 
лива, но значителна численост), организирани или 
самоорганизирали се чрез социалните мрежи, за да 
се противопоставят на планираното повишаване на 
екотаксата върху горивата. Вследствие на тяхната мо- 
билизация и на сериозното медийно отразяване, кое- 
то получиха, президентът Еманюел Макрон се отказа 
от тази мярка, но веднъж запалили искрата, „жъл- 
тите жилетки” (наричани така заради светлоотрази- 
телните жилетки, които носят) решиха да поставят и 
редица други социални, данъчни и граждански иска- 
ния. Повдигна се например въпросът за възстановя- 
ването в предишния му вид на данъка върху богат- 
ството, заменен от началото на 2018 г. с данък върху 
недвижимите вещи. Предложено беше провеждане 
на референдум по инициатива на гражданите. И съв- 
сем не на последно място отчетливо беше направено 
искане за оставка на президента. 

Случващото се във Франция е изключително 
интересно и заслужава внимание. То не е безпреце- 
дентно, тъй като от началото на ХХ! век в различни 
държави е имало подобни явления. Достатъчно е да 
си спомним за популярното гражданско движение 
„Окупирай Уолстрийт” в САЩ. Впрочем може би 
тъкмо поради това, че не е изолиран, протестът на 
„жълтите жилетки” следва да бъде анализиран. Той 
показва едно зараждащо се и все по-осезаемо осъз- 

наване на огромната социална несправедливост в най-развитите държави. Това 
показва, че се случва нещо значимо, някаква дълбока трансформация на света. 
Мисля обаче, че сега е изключително трудно да се направи сериозен и задъл- 
бочен анализ на тази промяна. Първо, защото това е продължаващ процес, и 
второ, защото прогностиката всъщност е една от най-несигурните дейнос- 
ти. Нееднократно в историята се е оказвало, че предположенията, колкото и 
убедително да са изглеждали, не са се оправдавали и че само от позицията на 
изтеклото време миналото може да получи справедлив и донякъде обективен 
прочит. Както отговорил Чжоу Енлай, когато го попитали за последствията 
от Френската революция: „Още е твърде рано да се каже.” Така че с тази ста- 
тия не си поставям твърде амбициозната цел да разгледам в дълбочина всички 
аспекти на движението на „жълтите жилетки” или на други подобни протести, 
а само да представя на читателите някои свои размишления за случващото се 
във Франция, а оттам и в Европа като цяло. 

Основната, осъзната или не, причина за недоволството на големи социал- 
ни групи в редица държави през последните години очевидно е преминалото 
границата на търпимост социално неравенство. То има своите измерения както 
на национално, така и на глобално ниво. Все по-малка група хора притежават 
все по-голям контрол върху световното богатство, все повече хора се оказват 
в риск от социално декласиране. По данни на „Оксфам интернешънъл” през 
2018 г. най-богатите 28 човека притежават колкото най-бедните 3,8 милиар- 
да.! Тук не става дума просто за статистика, а за милиони човешки съдби, за 
огромно страдание и отчаяние. И ако, за съжаление, гражданите на повечето 
бедни държави са свикнали с неравенството и мизерията и рядко им се проти- 
вопоставят, приемайки ги за естествено състояние на обществото, гражданите 
на развитите държави значително по-трудно се примиряват със случващото 
се. Затова в тези държави има недоволство. Негови изразители са предимно 
хора от средната класа, живеещи в по-малки населени места, които виждат, че 
животът им става все по-труден. Струва ми се, че донякъде това са и хората, 
които гласуваха Обединеното кралство да напусне Европейския съюз. Без да 
обсъждаме дали това решение на британския народ е добро или лошо, то също 
показва голямото недоволство от случващото се. 

Защо нараства толкова главоломно неравенството днес и можем ли да 
променим тенденцията? Причините са два вида: обективни и субективни. 
Основната обективна причина е глобализацията. Тя радикално променя све- 
товната парадигма и трансформира изоснови пазара на труда, финансовата и 
икономическата система, политическата и медийната власт. Глобализацион- 
ният процес се дължи преди всичко на изключително динамичното развитие 
на технологиите, водещо до възникване на нови обществени отношения. Това 
еи хубаво, и лошо, но нито можем, нито трябва да се стремим да го спрем. 
Обратното би било сравнимо с предварително обречените на провал опити да 
се спре индустриалната революция в миналото. Този процес обаче може до- 

някъде да бъде насочван. Например реката тече в определена посока и трудно 
може да бъде спряна, но енергията й може да бъде направлявана и използвана 
за постигането на полезни за човека цели. Тук ще спомена и за субективния 
елемен на нарастващото неравенство. То се дължи на политици, които или не 
разбират случващото се и се опитват да му противодействат, прилагайки мето- 
ди от отминали времена, които не работят, или, давайки си сметка за промени- 
те, изначално са се предали и не търсят възможни решения. Аз самият нямам 
отговор на този въпрос, но съм убеден, че той съществува. Работата на лицата, 
ангажирани с обществените дела, е да го намерят. За да се случи това обаче, 
най-напред трябва да започнат да го търсят. Както гласи една известна фраза 
на Марсел Паньол: „Всички знаеха, че е невъзможно. Дойде един глупак, който 
не го знаеше, и го направи” 

Да се върнем към Франция и протеста на „жълтите жилетки”. Няма голямо 
значение какъв е конкретният повод за него. Важно е да се търсят по-дълбоките 
причини. Изборът на Еманюел Макрон за президент на Френската република 
е противоречиво събитие. От една страна, мнозина във Франция и извън нея 
го посрещнаха с ентусиазъм и надежда. Гърсеше се всевъзможна символика 
в този избор, като се започне от това, че той е най-младият ръководител на 
Франция от Наполеон Бонапарт насам, и се стигне до личния му живот. Това, 
което Еманюел Макрон ясно подсказваше, е, че има намерение да промени по- 
литическата система. От друга страна, не бива да се пренебрегва обстановката, 
в която се проведоха президентските избори. Редица кандидати бяха компро- 
метирани, други дискредитирани и това доведе до балотаж между Макрон и 
представителката на крайната десница Марин льо Пен. Оттам насетне резулта- 
тът от втория тур беше съвсем лесно предсказуем. Еманюел Макрон бе избран 
за президент на Франция, а няколко месеца по-късно партията му спечели и 
парламентарните избори. Това обаче не доведе до поне временно разрешаване 
на социалните противоречия и до успокояване на политическата обстановка, 
както обикновено става след провеждането на важни избори с ясен победител. 
Заявките за дълбока промяна на статуквото се оказаха силно преувеличени, 
а социалните проблеми продължиха да се задълбочават. Нещо повече, през 
следващите месеци Еманюел Макрон направи сякаш всичко по силите си, за да 
разбуни допълнително духовете чрез арогантното си поведение, спечелило му 
прозвището Юпитер. Дори когато изпълняваше свои предизборни обещания, 
Макрон не успяваше (или не желаеше) да обясни на гражданите какво налага 
едно или друго действие и това създаваше допълнително напрежение. Така се 
стигна до разрив между управлението и голяма част от френските граждани. 
Само няколко месеца след избирането на Макрон стана ясно, че той е поредният 
политик, дошъл на власт, за да гарантира, че нищо значимо няма да се промени, 
вписвайки се отлично в цяла поредица от френски президенти, спечелили из- 
борите с подобни претенции. Никола Саркози спечели изборите през 2007 г. с 
обещанието да повиши покупателната способност на французите. През 2012 г. 

Франсоа Оланд се обяви за незабавна промяна и за борба срещу финансовата 
система. Нито един от двамата не изпълни обещаното, даже напротив. Може 
би тъкмо това ново разочарование предизвика бързото отрезвяване на голяма 
част от френските граждани и протеста на „жълтите жилетки”. 

Нека обърнем внимание и на основните искания на „жълтите жилетки”. 
Важно е преди това да се отбележи, че като повечето граждански движения и 
това също не разполага с ясна йерархична структура и с официални предста- 
вители. Така или иначе, още в края на ноември 2019 г. „жълтите жилетки” по- 
ставиха пред властта своите основни искания. Те могат да бъдат разделени на 
няколко категории: една част от тях са социални (увеличение на минималната 
заплата и минималната пенсия, намаляване на безработицата, поставяне на та- 
ван на наемите и т.н.), други са свързани с опазването на околната среда (про- 
грама за саниране на жилища и за фаворизиране на железопътния транспорт), 
трета категория са исканията, отнасящи се до отношенията между гражданите и 
властта (провеждане на референдум по инициатива на гражданите, връщане към 
7-годишен президентски мандат, за да не се провеждат непосредствено едни след 
други президентските и парламентарните избори, и др.), и последната категория 
обхваща искания от общ, но принципен характер (подкрепа на малките търгов- 
ски обекти за сметка на големите хранителни вериги, засилване на прогресивния 
характер на данъка върху дохода, защита на френската индустрия, прекратява- 
не на политиката за бюджетни икономии и др.). Колко от тези искания реално 
ще бъдат удовлетворени, предстои да видим. Дали политическата власт ще се 
съобрази с „жълтите жилетки”, зависи от различни фактори, включително и от 
способността им да се прехвърлят от полето на протеста в полето на политиката. 
Струва ми се, че това най-лесно и ефективно би могло да се осъществи с помощта 
на политическото движение на Жан-Люк Меланшон „Непокорна Франция”, тъй 
като сходствата помежду им са много и съществени. Не бива обаче напълно да 
се пренебрегва и възможността „жълтите жилетки” да се явят самостоятелно на 
предстоящите избори за Европейски парламент, каквито заявки вече се чуха от 
лица, свързани с движението. Възможен е, разбира се, и друг вариант, а именно 
протестът на „жълтите жилетки” да остане една гражданска проява на недовол- 
ство без политическа развръзка. Времето ще покаже. 

Интересно е да видим и каква съпротива ще бъде оказана на „жълтите 
жилетки”. Вече се появи протестното движение на „червените шалове”, което 
се обявява против уличното насилие. Може би отговор на повечето от по- 
ставените въпроси ще дадат френските граждани на наближаващите избори. 
Дали желанието за промяна ще вземе връх над страха от неизвестното? Как- 
во ще реши мълчаливото мнозинство? Аз лично не се наемам да прогнози- 
рам какъв би бил развоят на ситуацията, но бих искал да завърша статията с 
кратък откъс от романа „Клетниците”. В думите на големия писател Виктор 
Юго може би ще успеем да намерим отправна точка за размисъл и по част от 
съвременните ни проблеми. 

„През 1793 година, според това дали идеята, която се носеше из въздуха, 
беше добра или лоша, според това какъв беше денят - ден на възторг или на 
фанатизъм, от предградието Сент-Антуан потегляха ту диви легиони, ту ге- 
ройски групи. 

Диви. Да си поясним тази дума. Тези настръхнали мъже, които в предвеч- 
ните дни на революционния хаос, дрипави, ръмжащи, зловещи, с вдигнати 
топори, с вдигнати копия, са се втурнали върху стария кипнал Париж, какво 
искаха? Те искаха - край на угнетенията, край на тираниите, край на насилието, 
искаха работа за мъжа, просвета за детето, социална закрила за жената, свобо- 
да, равенство, братство, хляб за всички, свободна идея за всички, превръщане 
на света в рай, напредък. И това свято, това добро и приятно нещо, напредъка, 
докарани до крайност, изкарани из кожата си, те го искаха, зловещи, полуголи, 
страшни, с боздугани в ръка ис рев на устата. Те бяха диваци, да, но диваци на 
цивилизацията. 

Те бясно провъзгласяваха правото, искаха, макар и чрез земетресение и 
ужас, да принудят човешкия род да влезе в рая. Те приличаха на варвари, а бяха 
освободители. Те искаха светлина с маската на мрака върху лицето си. 

Срещу тези мъже, диви и страшни, съгласни сме, но диви и страшни за 
добро, има други мъже, усмихнати, нагиздени, позлатени, накичени с панделки 
и звезди, обути с копринени чорапи, с бели пера, с жълти ръкавици, с лачени 
обувки, които облегнати върху някоя кадифена маса край мраморната камина, 
настояват кротко - да се запази и да се поддържа миналото, средните векове, 
божественото право, фанатизмът, невежеството, робството, смъртното нака- 
зание, войната, мъже, които полугласно и учтиво славословят меча, кладата и 
гилотината. Ако някой пита нас, ако ни принуди да избираме между варвари- 
те на цивилизацията и цивилизованите хора на варварството, ние ще изберем 
варварите”? 

() средата на ноември 2018 г. десетки хиляди про- 
тестиращи във Франция се събраха, за да се про- 
тивопоставят на правителството в защита на кауза, 
която стана известна като движение „жълтите жилет- 
ки” - това е позоваване на предпазните жилетки, които 
френските шофьори държат в колите си. Макар че голе- 
мите политически протести не са нищо ново във Фран- 
ция, интензивността на протестите на „жълтите жилет- 
ки” не само доведе до някои от най-опустошителните 
безредици в Париж през последното десетилетие, в от- 
говор на които властите затвориха части от града, но и 
принуди президента Еманюел Макрон да отмени свое 
политическо решение за първи път в 18-месечното си 
управление. Френското правителство обяви на 5 декем- 
ври, че ще отмени спорното увеличение на данъка върху 
горивата, което бе първоизточникът на протестите на 
„жълтите жилетки”. Те започнаха в период, в който по- 
пулярността на Макрон спадна до рекордно ниски нива. 
Ситуацията заплашва да отслаби властта на Макрон в 
страната и да намали влиянието на Франция в отноше- 
нията й с Европейския съюз. 

Движението на „жълтите жилетки” започна като 
протест срещу увеличаване на данъка върху горивата, 
но прерасна в искания за повишаване на покупателна- 
та способност на човек от населението (обема на сто- 
ките и услугите, които даден доход може да осигури). 

След като стана президент през май 2017 г., 
Макрон се опита да направи френската икономика 
по-конкурентоспособна, като намали корпоративни- 
те данъци, намали публичните разходи и облекчи да- 
нъчната тежест върху богатите. Тези политики, които 

трябваше да изпратят послание до местните и чуждестранните инвеститори, че 
Франция е отворена за бизнес, нанесоха тежки щети върху имиджа на Макрон, а 
критиците му го нарекоха „президент на богатите”. 

Движението на „жълтите жилетки” бързо прерасна от противопоставяне 
на увеличението на данъка върху горивата в по-широки искания за повишава- 
не на покупателната способност на семействата от средната класа. В съчетание 
с исканията да се изтегли програмата на Макрон това показва, че голяма част 
от френския електорат е разочарована от политиката на президента. Въпреки 
реформаторския тласък на Макрон, възстановяването на френската икономи- 
ка върви бавно и неравномерно. Президентът Еманюел Макрон обещаваше да 
намали безработицата до 790 през 2022 г. От встъпването му в длъжност през 
май 2017 досега безработицата е намаляла едва символично. Коефициентът на 
безработица във Франция е около 990, което е с една десета от процента по-ниско, 
отколкото при встъпването на Макрон в длъжност, но все още Франция е на чет- 
върта позиция в Европейския съюз по този показател с над два пъти по-висока 
безработица, отколкото в Германия. 


Безработицата във Франция и в Германия 

Президентът Еманюел Макрон обещаваше да намали безработицата до 790 
през 2022 г. От встъпването му в длъжност през май 2017 досега безработицата е 
намаляла почти символично. 

Според Европейската комисия икономическият растеж на Франция ще се 
забави до 1,690 през 2019 г. от около 1,790 през 2018 г. Освен това Френската ико- 
номическа обсерватория - независим мозъчен тръст, предупреди, че политиките 
на Макрон са намалили покупателната способност на 5-те процента от френски- 
те домакинства, които са на дъното, като същевременно се е увеличила покупа- 
телната способност на 5-те процента от домакинствата, които са на върха. 


Неравенство в доходите 








оооеравававаян в 
„оз.... 


34 
33 
32 
31 
30 
29 
28 





...... 
...... 


27 
2005 2015 


Разпределението на доходите във Франция е станало по-малко егали- 
тарно през последното десетилетие, феномен, който се отразява в индекса 
„Джини”. 

Появата на „жълтите жилетки” - движение, което не е пряко свързано с 
политически партии, неправителствени организации или синдикати, не е ново 
явление във Франция. Подобни мирни движения - „червените шапки” (които 
протестираха срещу данък върху камионите през 2013 г.) и „неотблъскващите” 
(които протестираха срещу трудовите реформи през 2016 г.), се появиха и през 
последните години. Раждането им показва, че традиционните канали за предста- 
вителство във Франция не успяват да уловят целия спектър от социално недо- 





64 ПОНЕДЕАНИК 6 бр.1/2- год. ХХИ 


МЕЖДУНАРОДНА ПОЛИТИКА 


волство. До известна степен тези движения на местно равнище обикновено са 
временно предизвикателство за френското правителство, тъй като движенията 
без ясно ръководство и организация са склонни бързо да избледняват. Но в съ- 
щото време именно липсата на ясно ръководство, с което правителството може 
да преговаря, ги прави по-проблематични. Социалните вълнения могат бързо да 
ескалират и да подбудят други групи да се присъединят към протестите, което се 
случи ис „жълтите жилетки”. 

Съперниците на Макрон, включително леви и десни политически партии 
и профсъюзи, ще се опитат да използват движението за свои политически цели. 
В отговор на исканията на „жълтите жилетки” за по-висок жизнен стандарт 
за средната класа Генералната конфедерация на труда наскоро обяви свои ан- 
типравителствени протести. От своя страна дясното Национално събрание 
(известно преди като Национален фронт) и левите от „Непокорна Франция” 
използват предложенията на „жълтите жилетки”, за да искат оставката на пра- 
вителството. Изборите за Европейски парламент, насрочени за май, ще пока- 
жат дали тези партии могат да се възползват от продължаващото социално не- 
ДОВОЛСТВО. 

Колкото повече популярността на Макрон спада, толкова по-окуражавани 
ще се чувстват конкурентите му, за да оспорят политиката му. С течение на 
времето комбинацията от непопулярно правителство, скромен икономически 
растеж, социални протести и все по-активна опозиция би могла да затрудни 
Макрон и неговите съюзници да продължат напред с реформисткия си дневен 
ред. Партията на Макрон контролира солидно мнозинство в Народното събра- 
ние, което означава, че може да прокара реформите без подкрепата на други 
партии. Но продължителното социално недоволство може да накара френско- 
то правителство да се бори за насърчаване на структурните реформи, а депу- 
татите в Народното събрание може да станат по-предпазливи в подкрепата си 
за Макрон. В резултат на това програмата му за реформи може да бъде компро- 
метирана. 

Следващото голямо предизвикателство за френското правителство ще бъде 
пенсионната реформа в страната. Администрацията на Макрон иска да замени 
няколкото пенсионни системи във Франция с една-единствена система и да про- 
мени начина, по който се изчисляват пенсиите, а това в някои случаи би могло да 
доведе до намаляване на плащанията. Френското правителство официално иска 
да представи предложение за пенсионна реформа в средата на 2019 г., което да се 
гласува в Народното събрание до края на годината. Тази реформа би засегнала 
много страни на френското общество, което означава, че тя ще създаде силна 
съпротива и условия за по-нататъшни протести. През 2019 г. френското прави- 
телство планира също да ограничи увеличението на семейните обезщетения под 
нивото на инфлацията, да затегне критериите за допустимост за осигуряване за 
безработица и да намали броя на заетите в публичния сектор. Това означава, че 
през следващата година ще обогати допълнително почвата за социални безреди- 

ци в страната, независимо от съдбата на движението на „жълтите жилетки”. 

Френското правителство иска също да реформира френската Конститу- 
ция, като намали броя на парламентаристите с една трета, да въведе по-бър- 
зи законодателни процедури и да забрани на държавните служители да заемат 
множество позиции. За разлика от пенсионната реформа вероятно конститу- 
ционната реформа няма да доведе до значителни протести. Но Макрон ще се 
нуждае от опозиционна подкрепа в Сената за изменение на Конституцията, а 
противниците му могат да блокират предложенията на президента, за да го от- 
слабят. В миналото Макрон заплашваше да постави въпроса с конституцион- 
ните реформи на референдум, ако Сенатът ги отхвърли. Но в сегашния поли- 
тически климат правителството ще се замисли, преди да призове за гласуване, 
което би могло да загуби или по-лошо - при референдума може да не се получат 
достатъчен брой гласове за председателството на Макрон. 

Вътрешните проблеми на Франция ще ограничат способността й да влияе 
върху процесите в ЕС. Франция иска дълбоки реформи в еврозоната, вклю- 
чително въвеждане на отделен бюджет за страните от валутната зона, укреп- 
ването на спасителния й фонд и завършване на банковия съюз. Тези реформи 
изискват широк консенсус на равнище ЕС и Франция ще се опита да го намери. 

Германия, основният партньор на Франция в Европейския съюз, е анга- 
жирана със собствени политически проблеми, които намаляват способността 
на Берлин да прави отстъпки за Париж. В същото време страните в Северна 
Европа, които се противопоставят на предложенията на Франция, стават все 
по-решителни. Тези страни, известни като „Новата Хансейска лига”, искат да 
ограничат и, ако е възможно, да отхвърлят плановете на Франция за реформи в 
еврозоната. Фактът, че Италия има евроскептично правителство, което оспор- 
ва фискалните цели на ЕС, налива вода в мелницата на онези северни страни, 
които се противопоставят на увеличаването на финансовия риск в еврозоната. 

Има ранни признаци, че тази съпротива срещу предложенията на Франция 
работи. Германия и Франция наскоро се съгласиха да създадат бюджет за евро- 
зоната. Но, противно на първоначалното предложение на Франция, той ще бъде 
част от по-широкия бюджет на ЕС, което означава, че одобрението му ще изис- 
ква единодушие. Освен това Берлин настоява за малък бюджет, в разрез с иска- 
нето на Париж за бюджет, който представлява „няколко процента” от БВП на 
Европейския съюз. Франция искаше също да превърне Европейския механизъм 
за стабилност в Европейски валутен фонд, който има пълни правомощия да под- 
помага страните, страдащи от финансови затруднения. Срещата на министрите 
на финансите на ЕС на 4 декември м.г. обаче реши да предостави на механизма 
по-голямо участие в проектирането и мониторинга на програмите за финансо- 
ва помощ в координация с Европейската комисия. И плановете за въвеждане на 
схема за гарантиране на влоговете за банките от еврозоната отпаднаха по пътя. 

За да станат нещата по-сложни, членовете на ключови институции на ЕС 
като Европейската комисия и Европейската централна банка ще бъдат смене- 

ни с нови през 2019 г. Назначенията ще изискват значителни преговори меж- 
ду държавите - членки на ЕС, и ще предизвикат допълнителни противоречия 
между Северна и Южна Европа за бъдещето на политиките на ЕС. Съперници- 
те на Франция ще се опитат да се възползват от вътрешната слабост на Макрон, 
за да ограничат влиянието на Средиземноморието върху бъдещето на Европей- 
ския съюз. Дори и правителствата на ЕС да успеят да запазят разминаването 
в допустими граници, процесът за назначаване на нови длъжностни лица ще 
забави събитията и ще ограничи амбициите на Франция. 

Следващите президентски избори във Франция са през 2022 г., а Макрон 
вероятно ще остане на власт въпреки дестабилизиращите действия на своите 
съперници. Президентът има няколко инструмента, с които разполага, за да се 
справя с политически кризи. Той може например да назначи нов премиер и да 
състави нов кабинет в опит да си върне популярната подкрепа. Той може също 
да поиска предсрочни избори за Народно събрание, но това би било последно- 
то решение, като се има предвид, че партията на Макрон контролира мнозин- 
ството от местата в Народното събрание и би било рисковано да заплаши това 
мнозинство с ново гласуване. 

С други думи, растящите социални вълнения и по-активната опози- 
ция вероятно няма да застрашат продължителността на президентстването 
на Макрон. Въпреки това такива фактори вероятно ще ограничат полето за 
действие на правителството, когато става въпрос за въвеждане на смислени ре- 
форми. И едно разочароващо президентство би могло да застраши шансовете 
на Макрон за преизбиране и да отвори вратите на левите и десните политиче- 
ски партии за по-добро представяне на следващите президентски избори. 

Не“ изборите за членове на Европей- 
ския парламент. В хода на подготовката за тях 
със сигурност левите партии в цяла Европа ще про- 
ведат сериозен дебат и анализ за политическите си 
позиции в една политическа ситуация, която е из- 
ключително неблагоприятна за социалистите и со- 
циалдемократите в ЕС. 

Поне на пръв поглед разговорът за левия поли- 
тически проект не е най-важен, особено в страна като 
България, където изборният процес е много повече 
технология на мобилизация на избирателите с всякак- 
ви средства, но не и с усилия за убеждаване в право- 
тата на една или друга идея или политическа позиция. 

Изключително ирационално е да се отговаря с 
политически послания на „асиметричната заплаха” 
от контролиран вот и купени гласове, и то в медий- 
на среда, която полага ежедневни усилия да марги- 
нализира тези политически послания и разговора 
за политика въобще. Но опонентите на левицата 
нямаше да хвърлят такъв съществен финансов ре- 
сурс за медийното й затъмнение, ако политическо- 
то говорене не водеше до определени резултати. 
Следователно, щом всички финансови, материални 
и властови ресурси са в ръцете на опонента, поли- 
тическите идеи стават основно средство на социа- 
листическата партия за мобилизация и мотивация 
както на редовите членове и симпатизантите, така и 
на по-широкия кръг от граждани, които се колеба- 
ят, но усещат, че в България е необходима промяна. 

Българската левица и БСП имат нужда от идеи 
и политика, които да вдъхновяват. Развитието им 

няма да бъде резултат на някакъв моментен проблясък уедин или друг партиен 
мислител, а само на сериозно, целенасочено и организирано усилие за реали- 
зиране не просто на поредната теоретична дискусия - а на един политически 
диалог, който да бъде силно ориентиран към постигането на конкретни резул- 
тати в разумни срокове. В крайно демократизираното ляво политическо прос- 
транство в България през ХХ1 век това не може да се наложи от политическото 
ръководство на една партия, ако няма добра воля у участниците в такъв дебат. 

Най-логичното е отправната точка на този диалог да бъдат документите, 
чиято ревизия в навечерието на европейските избори ще стартира 
предстоящата кампания - това са основната програма на ПЕС от 2013 г.и 
манифестът на ПЕС за предните избори през 2014 година. Документите 
са слабо познати в България и не са били обект на особен интерес дори за 
хората, изкушени в четенето на партийни резолюции и решения. В тях няма да 
открием поне на първо четене причините за изборната загуба на европейските 
социалисти през 2014 година. Текстовете имат твърде слабо отражение и 
върху изборните резултати във всяка отделна страна - членка на ЕС. А за 
най-изостаналата в своето социално-икономическо развитие държава в 
Общността - България, тези документи изглеждат неясни и занимаващи се с 
много отвлечени и далечни проблеми, които може да са много съществени в 
западната част на континента и Съюза, но са твърде далеч от дневния ред на 
бедното българско общество. 

Можем да изберем и друга, по-българска отправна точка на разговора за 
политиката, но това едва ли би бил най-правилният подход. България е малка 
страна в един глобализиращ се свят, а живеем столетие след прословутите 
думи на Благоев, че случващото се у нас до голяма степен зависи от вън, не 
сме станали по-самостоятелни. Документите на ПЕС, поради характера на ор- 
ганизацията и ролята на Европейския съюз в глобалния свят, представляват 
възможно най-подходящият реално съществуващ ориентир за лява, социа- 
листическа политика в държавите от Европейския съюз. Критичният прочит 
на тези документи ни дава възможност както да си сверим часовниците по 
въпроси, по които не вървим в правилна посока или не сме съвсем адекватни 
на реалностите, така и да идентифицираме онези проблеми пред европейска- 
та левица, които й пречат да бъде водеща сила в ЕС. 

Още по-важно е да се идентифицират причините Съюзът да е много да- 
леч от европейската идея, независимо от нюансите, които всеки гражданин 
на Общността влага в понятието, и да се възприема не като Европа на граж- 
даните или нациите, а като Европа на корпорациите. Бързото осъзнаване на 
факта, че европейската интеграция е в криза и че е необходима сериозна про- 
мяна на политиката, а вероятно и на институциите, е задължително условие 
да се преодолеят застоят и центробежните сили в Общността. 

Правилното разбиране на състоянието и тенденциите в средата, в която 
България се опитва да съществува, е критично важно при формирането на 

националната, регионалната и местната политика. Дори да не приемаме ман- 
трата „мисли глобално, действай локално”, трябва да сме наясно, че обективно 
съществува външна среда. За оцеляването и развитието на България е важна 
политиката, която ще се провежда у нас с цел да се приспособят българското 
общество, институциите и икономиката към тази среда, както са принудени 
да се приспособяват и Германия, и Великобритания, и даже САЩ и Китай. 


Програмата на ПЕС 


От същите изходни предпоставки започва и Програмата на ПЕС - РЕ5 
Еипдатепга! Рговгатте (РЕЗ, 2013:1). Още в първите два абзаца, дори дефини- 
райки ценностите, европейските социалисти заявяват, че Европейският съюз 
трябва да бъде променен и да се изгради „Социален съюз” (РЕХ, 2013:1), който 
да отговаря на изискванията на ХХ1 век. В следващите редове се анализират 
предизвикателствата на днешния ден в условията на глобален пазар, като се 
акцентира на проблемите, създадени от глобалния капитализъм. ПЕС кате- 
горично отхвърля идеята, че в новите условия не може да се води политика, 
която да противодейства на създадените проблеми. 

По-нататък в документа се развива визията на европейските социали- 
сти за различното развитие на Европа, като се поставя пред скоби необхо- 
димостта от борба за постигане на пълна заетост. Определят се три полета 
на действие - нова демократична политическа икономия, предефиниране на 
понятието „социална справедливост” и нов модел на Европейския съюз. С 
разшифроването на тези идеи става ясно, че демократичната политическа 
икономия означава всички граждани да имат възможност да влияят върху 
икономическите решения, но в идеята за новата социална справедливост не 
се внася нещо съществено ново. По отношение на промяната в Европейския 
съюз поне в тези първи редове не става дума за нещо по-различно от засил- 
ване и задълбочаване на кохезията (РЕ5, 2013:1). Последното може да се раз- 
бира като усилие за изравняване на жизнените стандарти. Но социалистите 
пропускат да направят важното уточнение дали това изравняване ще става 
на нивото например на България, или всички ще се равняват по Германия. 
Честото повторение на думата „солидарност” също не дава насоки за отговор 
на този въпрос. С въпросния абзац от програмата на ПЕС биха се съгласили и 
мнозинството представители на Европейската народна партия. 

По-детайлното описание на „новата политическа икономия” започва с 
абзац, в който се дефинира основната цел на икономиката от социалистическа 
гледна точка - да осигурява пълна заетост и просперитет. Тази мисъл е разви- 
та и се стига до идеята, че Европейската централна банка трябва да си поставя 
и цели извън финансовата стабилност. В тази линия на разсъждение в текста 
може да се каже, че звучи някаква лява икономическа мисъл, извън мантрата 
за демократизиране на пазара, която по-трудно се дефинира като конкретика. 

Проблемът е в това, че „демократизацията” на пазара преминава през овлас- 
тяване на потребителите и наемните работници, но поне в тази част на со- 
циалистическата програма липсват идеи как това може да стане (РЕ5, 2013:4). 

Следват критиките и заявките за регулация на финансовия сектор, както 
и за работа по неговото ограничаване. Те звучат добре и са до голяма степен 
вече стандарт за европейската левица. Проблемът тук вече не е на ниво раз- 
съждение, възниква логичният въпрос дали и доколко европейските социа- 
листи държат на този свой приоритет и са склонни да го отстояват. Един от 
проблемите на ПЕС е, че изглежда като партия, която по-скоро се съгласява 
с курса, който ЕНП задава. Например идеята за данък върху финансовите 
трансакции може да предизвика много по-сериозна подкрепа сред граждани- 
те на страните членки, ако социалистите в Европейския парламент ив други- 
те институции предприемат реални действия и влязат в конфликт с десните 
си опоненти за реализирането на този данък. 

Доста по-убедително като философия звучи следващата част на текста, 
която се отнася за устойчивия растеж и просперитета (РЕ5, 2013:5). Посочва 
се нуждата от инвестиции в научни изследвания, иновации, инфраструктура 
и човешки потенциал. Правилно от леви позиции се избягва понятието „чо- 
вешки капитал” и респективно идеята, че със своите знания и умения един 
наемен работник може да бъде разглеждан едва ли не като капиталист. Може 
би най-положителният момент е регистрирането на необходимостта от нова 
европейска индустриална политика. Този абзац е един от най-силните в пър- 
вата част на документа. Директно се говори за развитие на всички региони до 
изпълнение на техния потенциал и за концентрация около производството 
на стоки и услуги, които да бъдат с най-високо качество, а не най-евтини. 
Евентуално засилване на посланията в тази част може да се направи само 
чрез изрично сравняване на новата индустриална политика с общата селско- 
стопанска политика на ЕС и чрез правилно оценяване на необходимостта от 
обща индустриална политика като втори стълб на икономическата интегра- 
ция наред с политиката в областта на селското стопанство. 

Далеч не толкова убедително изглежда частта от документа, в която се го- 
вори за борба с неравенството. Извън това, че се обяснява нуждата от нов ба- 
ланс между стойността на труда и капитала, много трудно може да се намери 
нещо в текста, което да е дори с подобна степен на конкретност. Преповтарят 
се идеите, че Европа трябва да има активна политика и да инвестира в растежа 
и заетостта, но някакви по-съществени нови идеи в борбата с неравенството 
липсват (РЕ5, 2013:5). Говори се за синхронизиране на политическите мандати 
с бюджетните цикли, без да се обяснява достатъчно какво общо има тази идея 
с намаляването на неравенството. Тази празнота европейските социалисти се 
опитват да запълнят, развивайки идеята за фискална справедливост. За раз- 
лика от темата с кохезията, тук изрично се казва, че фискалната справедли- 
вост означава прогресивно данъчно облагане във всички страни - членки на 

ЕС. Последното може да се тълкува като приравняване на данъците в Източна 
Европа към по-високите западноевропейски стандарти. Като цяло призивът 
за повсеместно и радикално налагане на прогресивното данъчно облагане е 
нещо положително. Но отново, както при темата за данъка върху финансови- 
те трансакции, стои въпросът защо ПЕС не успява да отстоява тази политика 
в отношенията си с ЕНП и дали наистина влага достатъчно усилия за налага- 
не на политиката, която поне на хартия се предлага. 

Под заглавието „Нов социален договор за Европа” ПЕС отваря темата за 
равенството и справедливостта. Но още в началото на тази част пред скоби 
е поставено равенството между половете и равенството на хората с различна 
сексуална ориентация (РЕХ, 2013:6-7). Разговорът за справедливост започва 
с изискването за справедливо равно заплащане на мъжете и жените за равен 
труд. Но в текста няма и дума за равно заплащане на равен труд примерно в 
Германия и в България или в Белгия и в Румъния. Обръща се внимание на 
несправедливостите и неравенствата най-вече между половете. Равенството 
между мъжете и жените във всякакъв смисъл се развива на цяла страница и 
обхваща първите две части от текста. Темата за заплатите е поставена едва 
на шеста позиция, което не изглежда логично като подреждане на приори- 
тетите от една лява партия, и то при наличието на огромни дисбаланси не 
толкова между заплатите на мъжете и жените, колкото между заплатите на 
гражданите в източната и западната част на Европа и Съюза. Изравняването 
на тези доходи изобщо не изглежда да е сред приоритетите на европейските 
социалисти. Дори равните права на хората в различна възраст са поставени с 
по-голям приоритет от равенството между европейците от различните дър- 
жави членки. 

На първо четене това може да се разглежда само като проблем на бедни- 
те работници в новите държави членки на изток, но нещата са по-дълбоки. 
Запазването на разликите в заплащането в западната и в източната част на 
Съюза означава също, че европейските корпорации ще имат възможност да 
потискат увеличението на заплатите и на запад - при натиск за увеличение те 
във всеки момент ще имат опцията да изнасят производствата в източна по- 
сока, без това да ограничава възможностите им за опериране в рамките на 06- 
щия европейски пазар. Най-логично е Партията на европейските социалисти 
наред с пълната заетост да постави като своя цел изравняването на доходите 
и на жизнения стандарт с най-високите нива в Общността. Вместо да отправя 
послания към мнозинството от европейските граждани на изток и на запад, 
които работят и получават доходи от заплата, ПЕС поставя акцент върху гру- 
пи в обществото, които се вълнуват повече от равенството между половете и 
от правата на сексуалните малцинства. По този начин европейските социали- 
сти вероятно привличат тези групи хора, но те са малцинства, които не могат 
да осигурят мнозинство в Европейския парламент. А страховете на граждани- 
те с ниски доходи на изток и на запад остават някак на заден план. Мнозин- 

ството, което не е сигурно за утрешния си ден, за своето работно място и за 
своите доходи, дори и да приема всички идеи за равенството между мъжа и 
жената, както и за правата на сексуалните малцинства, много трудно може да 
бъде мобилизирано за политическа активност в тяхна защита. 

Липса на разбиране на интересите на наемния труд в Европейския съюз 
показват дори абзаците за засилване и модернизация на социалната държа- 
ва, въпреки че като цяло звучат добре и отразяват съвременните тенденции 
в развитието на социалната политика, които да стимулират бенефициентите 
към активност. В рамките на вече функциониращия общ европейски пазар на 
стоки и услуги европейските социалисти говорят за отделни трудови пазари 
(РЕХ, 2013:7-8). Идеята, че общият европейски дом означава общ европейски 
пазар и равни доходи при равен труд за всички, които се трудят на този пазар, 
отсъства. ПЕС говори по принцип и изобщо за кохезия, но не казва на работ- 
ниците от бедните и богатите страни членки какво трябва да означава за тях 
тази кохезия. Този подход донякъде е оправдан от наличието на различни 
институции на различните социални държави, които също разделят европей- 
ския трудов пазар. Във всички случаи процесът на изравняване на доходите 
между по-развити региони, най-вече градове, и по-малко развити ще е дълъг 
и много от решенията по този път не са измислени. Липсва обаче ясна заяв- 
ка, че европейските социалисти ще търсят такова изравняване на жизнения 
стандарт на работещите към най-високите европейски нива. 

Още по-красноречива е частта от текста, която даже носи заглавие „За 
равно заплащане на равен труд” (РЕ5, 2013:9). В нея директно се говори за 
различни минимални работни заплати в различните държави членки и от- 
ново се набляга на равното заплащане между мъжете и жените. Но не е ясно 
в кой точно Европейски съюз и на коя планета живеят авторите на текста - 
те явно дори не могат да си представят, че мъжете в България ив Румъния 
също искат изравняване на заплатите им с тези на жените, но със заплатите 
на жените в Германия и във Франция, където жените получават много повече 
от мъжете в Източна Европа. Този проблем тотално отсъства от документа, 
който иначе е писан от европейска социалистическа партия, която обединява 
леви партии из цяла Европа. 

Тази слабост не се компенсира от съдържанието на другите елементи в 
темата, чието заглавие е заимствано от „Новия курс” на Рузвелт. Разделите за 
образованието и качеството на публичните услуги звучат стандартно и не- 
лошо, най-малкото не създават поводи за дебат, но и не казват нещо ново. 
Приемливи са за всички социалисти, независимо дали се движат по Третия 
път на Блеър и Шрьодер, или се опитват да поддържат по-твърдо леви пози- 
ции като Джереми Корбин. 

Третата и последна част на текста, която е озаглавена „Съюз на солидар- 
ността”, започва с преповтаряне на всички основни ценности (РЕЗ5, 2013:10-11). 
Отново се споменава необходимостта от намаляване на неравенствата, без да 


73 


МЕЖДУНАРОДНА ПОЛИТИКА 


се конкретизира кои точно неравенства. Интересен момент представлява за- 
явлението за необходимост от развитие на европейска идентичност. Вероятно 
има някаква причина за пореден път да се потвърди стремежът към универса- 
лен достъп до качествено образование. Но отново преди ключовите за десетки 
милиони граждани на Европа теми като сближаването - или „кохезията”, ако 
ползваме „европейския жаргон”, и идеята за минимални социални стандарти 
на преден план като приоритет и акцент е изведена борбата за правата на раз- 
личните малцинства - етнически, сексуални, расови и др. Отново малцинства- 
та са по-важни от мнозинството работещи бедни, несигурни за своето работно 
място и за жизнения си стандарт. 

Интересен въпрос е дали и от каква гледна точка хомосексуална двойка 
или семейство от малцинствата ще изведе като свой най-голям проблем дис- 
криминацията, ако е под заплаха от бедност и не може да си осигури прехра- 
ната, и как това може да бъде проблем, произтичащ от отношението към мал- 
цинствата, когато такъв проблем имат десетки милиони европейци, които са 
представители на мнозинствата от бедни работещи хора в своите национални 
държави. Налага се впечатлението, че европейските социалисти разглеждат 
расизма и ксенофобията като основна причина за развитието на фашизма в 
Европа и силно подценяват икономическите фактори и примерно страшната 
безработица в Германия в началото на 30-те години. На практика бумът на 
подкрепата за партията на Хитлер се дължи в значителна степен и на това, че 
непосредствено преди Голямата депресия той предсказва задаващата се тежка 
криза в една предизборна кампания, в която партията му получава изключи- 
телно нисък резултат. През 30-те години на миналия век германците не стават 
изведнъж повече расисти и ксенофоби, отколкото са били, но изведнъж мно- 
го от тях остават без работа и доходи. Тези факти от историята са позабраве- 
ни от европейските социалисти осем десетилетия по-късно. 

Чак след като отново са разяснили подробно своите опасения от ксеноф- 
обията и хомофобията, едва на единадесетата от общо четиринадесет стра- 
ници социалистите се сещат, че неравенството между страните и регионите 
в Съюза е твърде голямо. Въпреки че тази част от текста звучи по-скоро де- 
кларативно и различията между страните и регионите са споменати като про- 
блем заедно с несъвършенствата на Еврозоната и необходимостта от борба с 
организираната престъпност и корупцията. Далеч по-положително и силно 
звучи идеята за общи европейски социални стандарти, за минимални доходи 
и условия на труд. По този начин се засилва финалът на програмата, кой- 
то съдържа задължителните послания за устойчиво развитие и опазване на 
природата и за принципите във външната политика на ЕС. Текстът, свързан с 
политиката на Съюза в глобалния свят, може да бъде критикуван за многото 
клишета и общи приказки, с които ПЕС по-скоро пожелават световен мир и 
просперитет на всички извън ЕС, но не бива да подценяваме факта, че обеди- 
няваща се Европа все още не е самостоятелен външнополитически играч и би 

било безсмислено Партията на европейските социалисти да прави сериозен 
план за провеждане на обща европейска външна политика при отсъствието 
на инструменти за реализацията й. 


Манифестът на ПЕС за изборите през 2014 година 


В рамките на тази фундаментална програма на ПЕС би следвало да се 
вписва манифестът на ПЕС за европейските избори. Документът е приет на 
конгреса в Рим на | март 2014 година. Първата промяна спрямо манифеста от 
2009 година, която прави впечатление, е намаляването на обема няколко пъти 
вероятно с цел текстът да стане по-достъпен и по-широк кръг от граждани да 
бъдат изкушени да се запознаят с целия материал. Подреждането на приори- 
тетите по-скоро показва приемственост и последователност. Както ив мани- 
феста от 2009 година, социалистите и социалдемократите започват с темата 
за икономиката (РЕ5, 2014:1-3). Основната разлика спрямо предишния мани- 
фест е, че темата за финансовия сектор и финансовите пазари остава на по-за- 
ден план. Европейските социалисти започват традиционно с идеята за пълна 
заетост и създаване на нови работни места. Новините са идеята за „Младежка 
гаранция”, както и за обща Европейска индустриална политика. Споменават 
се и идеите за равно заплащане на равен труд, както и за въвеждане на мини- 
мална работна заплата за целия Съюз, което в някаква степен е крачка напред 
след програмата, която година по-рано не съдържа такива заявки. 

Обстоятелството, че посланията са кратки и ясни и липсват подробни 
разяснения за това какво означават като реална политика, донякъде може да 
се разглежда и като предимство, защото вероятно при един по-дълъг текст 
отново би се уточнило, че става въпрос за равно заплащане на равен труд 
между мъжете и жените, а не между французите и румънците. Но много пока- 
зателен е фактът, че се говори за достойни минимални заплати в множествено 
число, което означава, че поне на този етап и поне в някаква степен сериозни- 
те разлики в заплащането по страни се приемат без съществени възражения 
(РЕ5, 2014:4-9). 

Проблемът в тази първа част от текста на социалистическия Манифест 
е, че посланията в нея изобщо не се различават от тези, които отправя Евро- 
пейската народна партия в своята „Програма за действие 2014-2019”, приета 
също на конгрес през март 2014 година. Европейската десница също обещава 
нови работни места и икономически растеж (ЕРР 2014:1-25). Също иска по- 
вече регулации на финансовия сектор и по-справедливо данъчно облагане, 
под което се разбира най-вече ограничаване на възможностите за избягване 
на плащането на данъци. Десните подкрепят и равенството между мъжете и 
жените. Те също са загрижени за заетостта сред младите хора, даже възпри- 
емат същите ценности, като към свободата, справедливостта и солидарността 
просто добавят субсидиарност, отговорност, сигурност и още нещо. От пър- 

вата половина на десния манифест личи по-скоро притеснение да не бъдат 
объркани със социалистите и социалдемократите и, тъй като трудно дефи- 
нират някакви други различия, след като цял петгодишен мандат и то не за 
първи път са гласували заедно в Европейския парламент, европейските десни 
намират за нужно да подчертаят многократно своето крайно положително 
отношение към предприемачеството и желанието си постоянно да го подкре- 
пят по всякакъв начин. 

Все пак по отношение на възгледите за икономическата политика в рам- 
ките на Европейския съюз социалдемократите и християндемократите успя- 
ват да влязат в някакъв дебат. Във втората точка на своя Манифест социа- 
листите започват с категорично отхвърляне на политиката на „остеритет” и 
безкрайни, безсмислени икономии. Но това начало по-скоро остава като де- 
виз, на който пък ЕНП отвръща с категорично отхвърляне на идеите за „хар- 
чене на повече пари” (ЕРР 2014:11-12). Извън тези разменени реплики ос- 
новните лява и дясна партия в Европа едновременно обещават инвестиции в 
иновации и научни изследвания, обучения за хората на пазара на труда, както 
и нова индустриална политика. Едновременно обещават намаляване на дефи- 
цитите, добро управление на публичните дългове и решителна борба срещу 
избягването на данъчното облагане. 

Третата точка от Манифеста на европейските социалисти е насочена към 
финансовия сектор и необходимостта от повече регулация. Много намясто 
се припомня, че кризата е струвала на европейските граждани 1.6 трилиона 
долара. Въпреки че като цяло мерките, които се предлагат, звучат разумно и 
по-скоро ляво, не става и дума за това каква подкрепа заслужава реалният 
сектор като публичен ресурс, ако банките по някаква причина са заслужили 
тези 1.6 трилиона, за да бъдат избягнати банкови фалити. Отделянето на тър- 
говските от инвестиционните банки звучи логично. Същото може да се каже 
и за идеята за развитие на банков съюз. Левите послания отново са за данък 
върху финансовите трансакции и за ограничаване на бонусите на висшия 
банков мениджмънт (РЕ5, 2014:4-9). 

Логично отново изникват въпросите за това доколко предложенията на 
ПЕС се различават от тези на ЕНП и до каква степен при взаимодействието 
между двете партии са възприети левите идеи. В програмата за действие на 
ЕНП се развиват абсолютно същите идеи с изключение на данъка върху фи- 
нансовите трансакции, въпреки че такъв данък се подкрепя от част от партиите 
- членки на ЕНП (ЕРР 2014:13-15). Пет години по-късно от всички идеи в два- 
та предизборни документа именно данъкът върху финансовите трансакции е 
инициативата, която най-бавно се развива и най-много се отлага. От една стра- 
на, изглежда, че политиката на ЕС ев почти пълно съответствие с манифеста на 
ПЕС, но, от друга, може да се твърди, че ЕНП просто изпълняват собствената 
си програма и не са направили компромис с ПЕС дори за единствената идея, 
която различава европейското ляво от европейското дясно. 

Следващата точка от социалистическия Манифест ни насочва към со- 
циална Европа. Европейските социалисти заявяват, че за всички европейци 
трябва да има достоен доход, достъпни образование, жилище, здравеопазва- 
не, както и грижа за децата и възрастните хора. Тази част от текста не блести с 
особена иновативност, но и не дава основания за критики. Факт еи че в кон- 
курентния документ на ЕНП изобщо не се говори за това, че нещо, каквото и 
да е то, трябва да се гарантира за всички граждани. По-скоро акцентът е по- 
ставен върху конкретни идеи по различните проблеми, а особено внимание е 
обърнато на семейството. Наблягайки на ролята му за отглеждане на децата, 
политиците от ЕНП, макар и с други думи, го характеризират като основна 
клетка на обществото, както в близкото минало на България се говореше за 
„основна клетка на социалистическото общество” (ЕРР 2014:13-15). 

Загрижеността на десницата за семейството е съществена, но не толкова 
голяма, колкото загрижеността на европейските социалисти за премахване на 
разликата в заплащането на мъжете и жените. В пета точка на социалистиче- 
ския Манифест този проблем е изведен като един от най-големите, без преди 
него да се говори за равенство в заплащането при равен труд на гражданите 
на различните държави членки. Би било пресилено да се критикуват европей- 
ските социалисти за това, че не разглеждат проблема за различното качество 
на стоките в източната и западната част на Съюза през 2014 г., но избухването 
на скандалите около този двоен стандарт е задължителен повод в манифеста 
от 2019 година да се заговори за равенство на гражданите на ЕС, което да не 
бъде само формално и да не бъде само между мъжете и жените в конкретното 
населено място, регион или държава членка. 

Загрижеността на европейските социалисти за жените, за равните им 
доходи и равните им права в никакъв случай не бива да се подценява. Още 
по-малко може да се твърди, че този въпрос е второстепенен. Но нещо друго 
в същата част на манифеста може да направи неприятно впечатление на ня- 
кои читатели. Едва след като заявяват категоричната си решимост да се борят 
срещу всяка форма на нетолерантност с особен акцент върху хомофобията и 
трансфобията, европейските социалисти на финала на текста споменават, че 
ще защитават децата, и отново завършват с борбата срещу всякакъв вид дис- 
криминация, която се основава на цвета на кожата, сексуалната ориентация, 
идентичността, религията, политическите възгледи и т.н. (РЕ5, 2014:4-9). 

Тук от гледна точка на средностатистическия западноевропеец вероятно 
няма проблем. В Западна Европа със сигурност правата на огромното мно- 
зинство от децата най-малкото са по-добре защитени от правата примерно 
на представителите на сексуалните малцинства. Но в новите държави член- 
ки или поне в някои от тях ситуацията е много различна. В държави като 
България и Румъния, на първо място, има регистрирани изключително много 
случаи, в които момичета на възраст под 18, под 16 или дори под 14 години 
раждат деца. Те са обект и на други форми на насилие. На следващо място, 

когато говорим за равни права и равни възможности за всички европейски 
граждани, това във всички случаи означава равни права и възможности и 
за тези граждани в Европа и особено за европейските деца, които продъл- 
жават да живеят в гета и на тази база нямат равен достъп до образование и 
до свързаните с това възможности за развитие и житейска реализация. Би 
било твърде пресилено да се твърди, че подобен проблем съществува само в 
Източна Европа. 

Тази тема е дълбоко свързана с по-голямата тема за границите на толе- 
рантността и за това доколко правата на индивидите от определени малцин- 
ства се ограничават легално от т.нар. права на малцинствата. Няма нужда от 
много сериозни разсъждения на тема що е то „мултикултурализъм” и дали е 
правилна, или грешна тази гледна точка. Либералната демокрация и съвре- 
менните европейски ценности, въпреки всички различия в тяхното разби- 
ране и тълкувание, почиват на продължилите няколко столетия усилия на 
модернизиращите се европейски държави да гарантират основните човешки 
права, които са преди всичко индивидуални. Буквално и коректно казано - 
правата на европейския гражданин не може да бъдат ограничавани в името 
на правата на някаква малцинствена общност. 

Но този въпрос е свързан и с по-големия проблем за интеграцията, и то 
не интеграцията на сексуалните, а на някои етнически и религиозни малцин- 
ства. Освен формалното равенство и формалния равен достъп те трябва да 
видят и насрещно усилие за преодоляване на проблемите с предразсъдъците 
и нетолерантността, които съществуват в западните общества. В САЩ през 
2008 година избраха „афроамериканец” за президент, но почти всички евро- 
пейски държави са много далеч от реалното осигуряване на възможности за 
развитие на представителите на малцинствата. Една от причините за само- 
затварянето им в гета е именно липсата на реална перспектива и убеденост 
у тези хора, че могат наистина да бъдат третирани като равни и да имат ако 
не напълно равен, то съотносим достъп до кариера и развитие, каквито имат 
традиционните етнически „мнозинства” в тези държави. Със сигурност на- 
всякъде в западните общества е трудно преодоляването на етническата и ра- 
совата нетолерантност. Изоставането е много по-голямо, отколкото по отно- 
шение на сексуалните малцинства, за които дори се подозира, че разполагат 
с влияние и власт в обществото, партиите и институциите, които са несъраз- 
мерни спрямо техния реален дял като население. 

От първите тежки прояви на тероризма на територията на Европейския 
съюз минаха повече от десет години, но европейските държави и европейските 
партии продължават по-скоро да заобикалят проблемите, които доведоха до 
него, отколкото да търсят тяхното решение. Замяната на равното третиране 
на гражданите като индивиди с някакво уж равно третиране на „малцинства”, 
което на практика се оказва толериране на нарушаването на правата на инди- 
видите вътре в тези малцинства, е погрешна политика с дълготрайно вредни 

последици за развитието на европейските държави и респективно на евро- 
пейската интеграция. Обстоятелството, че граждани на държави - членки на 
ЕС, родени в държавите и респективно в ЕС, са склонни да търсят радикални 
решения и да се обръщат към някакъв вид фундаментализъм, трябва да дава 
ясен сигнал на политиците и институциите, че има сериозен проблем. 

В случая ПЕС и ЕНП могат да бъдат заедно обвинявани и солидарно ви- 
новни, че замазват тези проблеми, въпреки че в предизборния текст на евро- 
пейските социалисти поне се споменава, че има такъв проблем и този про- 
блем трябва да бъде решаван. 

Шестата точка на социалистическия Манифест съобщава, че всеки ев- 
ропейски гражданин трябва да има реални възможности да участва и да дава 
принос в обществото, в което живее (РЕЗ, 2014:6-9). Поне на пръв поглед не 
изглежда, че отново се акцентира на сексуалните малцинства за сметка на 
етническите и религиозните. Сериозно се поставя актуалният въпрос за бе- 
жанците. На този фон интеграцията на вече живеещите в Европа мигранти 
и малцинства изглежда остава на заден план. Всъщност проблемите с толе- 
рантността идват главно от неефективността на досегашната интеграционна 
политика. Със сигурност може да се дискутира доколко Съюзът би могъл да 
влияе върху националните политики в областта на интеграцията, но липсата 
на ясно и отчетливо изговаряне на проблема от социалистите на европейско 
ниво най-малкото не помага за развитието на позициите на националните 
партии, а проблемът с гетата не съществува само във Франция, или само в 
Германия, или само в Румъния и България. Логично е ПЕС да има своя пози- 
ция по тази тема. Но на интеграцията на малцинствата в държавите членки 
не се отделя нужното внимание дори в принципната програма на ПЕС, която 
е по-подробен документ. 

Партията на европейските социалисти обединява социалистически пар- 
тии в страните - членки на Европейския съюз. Нейна първа задача би тряб- 
вало да бъде превръщането на Общността в истински съюз на солидарност и 
преодоляване на състоянието, в което съществува преди всичко администри- 
ран общ пазар, което означава пълна интеграция, равенство и равни възмож- 
ности за всички граждани на ЕС от всички държави членки. Изпълнението 
на такава задача означава преди всичко ясно и конкретно посочване на про- 
блемите пред тази интеграция и пред осигуряването на равни права и равни 
възможности, което в двата документа липсва. Разбира се, трябва да се има 
предвид и това, че те са донякъде твърде общи и оправдано абстрактни, но е 
факт, че на базата на тези документи не могат да се формулират някои основ- 
ни проблеми, респективно не могат да се назоват и решенията на кратък и 
разбираем за хората език, макар че и двата документа са създадени да бъдат 
кратки и лесно разбираеми. 

Би било крайно да се твърди, че Програмата и Манифестът нямат своите 
положителни страни. В Манифеста правилно се акцентира върху въпроса за 

защитата на потребителите и на техните права, както и на личните данни на 
гражданите (РЕ5, 2014:4-9). Защитата на потребителите е слабо разработена 
тема, в която има много сериозно поле за действие на левицата, особено след 
последните разкрития за некоректно отношение на големи корпорации към 
потребителите в Източна Европа и за наличие на двойни стандарти. Може 
да се каже, че в случая този проблем е изведен като отделен важен въпрос 
и върху него е сложен акцент. В същото време ЕНП не пропуска да спомене 
темата, но в техния документ на нея е отделен един абзац от общо четириде- 
сет страници (ЕРР 2014:13-15). Двете партии в своите предизборни послания 
правилно поставят акцент върху необходимостта от икономическо развитие 
и създаване на работни места. Но ПЕС като лявата партия има правото и въз- 
можността да разработи темата за защита на потребителите, тръгвайки от 
един по-фундаментален възглед за лявото и дясното, за търсенето и предлага- 
нето и за ролята им в икономиката, политиката и икономическата политика. 

Ако приемем, че в глобалната икономика много трудно може да се кон- 
тролират възможностите на транснационалните корпорации за износ на ка- 
питали и производства, то същите корпорации не са в състояние със същия 
успех да „изнасят пазари”. Макар и все по-глобална, икономиката функцио- 
нира в един свят, в който диспропорциите в доходите и богатствата между 
развитите и бедните страни създават определени ограничения за стопанските 
субекти по отношение на пазарите за пласиране на продукцията и особено на 
тези пазари, на които има достатъчно платежоспособно търсене. Именно въз- 
можността да се намалят разходите на едно производство, като то бъде изне- 
сено от Европейския съюз в Азия или в Африка, бидейки спестяваща средства 
на фирмата, едновременно с това влияе отрицателно върху платежоспособно- 
то търсене. Корпорацията създава работни места, дава заплати и повишава 
търсенето на стоки и услуги в съответната държава, но този ефект винаги е 
по-малък от другия - ефектът на намаляване на потребителското търсене в 
икономиката на съответната високоразвита държава. Ефектът от развитието 
на този проблем се забавя от способността на финансовия сектор да кредити- 
ра упражняващите наемен труд, но в крайна сметка именно този ефект доведе 
до финансовата криза през 2007-2008 година и до Голямата рецесия. Въпрос 
на гледна точка е дали в такива ситуации ще говорим за свръхпредлагане или 
за липса на платежоспособно търсене. 

Във всички случаи е важно да направим извода, че на този етап транс- 
националните корпорации могат трудно да бъдат контролирани по отноше- 
ние на производството, но далеч по-лесно - по отношение на пласирането на 
продукцията, тъй като най-платежоспособните пазари са именно в рамките 
на Европейския съюз. Общността е в състояние през достъпа на техните сто- 
кии услуги до европейския пазар да налага ефективно ограничения. Трябва 
да се търсят нови решения както за събирането на данъци и генерирането на 
приходи за местните, регионалните, националните и европейските бюджети, 

така и дори по отношение на начините на производство на стоките и услугите, 
които получават достъп до пазарите на Съюза. Разработването на тази мате- 
рия може да донесе много нови и адекватни за ХХ! век решения за възстано- 
вяване на възможностите за регулация на икономиката на национално ниво 
и в рамките на ЕС, както и за провеждане на лява социално-икономическа 
политика, която да преодолее неблагоприятния неолиберален период в раз- 
витието на отношенията между труда и капитала. 

Националните и европейските регулации в последните десетилетия се 
насочват към налагане на изискването за качество на стоките. Необходимо е 
да се търси пробив и развитие за регулиране на начина на тяхното производ- 
ство от гледна точка на спазване на определени както екологични изисквания, 
така и на стандарти, свързани с безопасните условия на труд и изобщо със 
спазването на някакви социални стандарти. Ако ЕС е съюз, в който освен па- 
зар има принципи и ценности, които не се подчиняват на стоково-паричните 
отношения и на чисто икономическата логика, то няма логика до пазара на 
Общността да се допускат стоки, произведени с използване на детски труд, 
произведени при неспазване на екологични стандарти, произведени при гру- 
бо нарушаване на правата на работници. Да не говорим, че тук е приложима 
дори пазарната логика: ако в рамките на Съюза съществуват определени еко- 
логични стандарти и правила, които не допускат използването на детски труд, 
вносните стоки, които се произвеждат с нарушаване на тези правила, няма 
как да се конкурират честно със стоките, които са произведени в рамките на 
европейския пазар и при спазване на тези правила. Доколкото се нарича со- 
циалистическа, Партията на европейските социалисти задължително трябва 
най-малкото да проведе сериозен теоретичен дебат по тези проблеми, които 
засягат едновременно конкурентните условия на европейския пазар, правата 
на работниците на европейските трудови пазари и защитата им и правата на 
европейските потребители. 

Тези въпроси са само част от проблематиката, по която може да се рабо- 
ти, когато става дума за защита на правата на потребителите и за регулиране 
на общия пазар. Поле за сериозно действие, за произвеждане на лява поли- 
тика има и по отношение на защитата на правата на потребителите във фи- 
нансовия сектор, където големите финансови институции са изключително 
привилегировани за сметка на потребителите на техните финансови услуги. 
Същото важи и за други сектори като например телекомуникациите. В тези 
направления, разсъждавайки най-често от високата брюкселска камбанария, 
европейските социалисти някак пропускат специфичните проблеми в отдел- 
ни страни, особено в Източна Европа. Когато говорим за избягване на двой- 
ните стандарти на стоките и услугите в Западна и в Източна Европа, не трябва 
да се пропуска внимателното изследване на пазарите на финансови услуги и 
телекомуникации, за да се изясни дали в Източна Европа не се плаща за сто- 
ки и услуги с по-ниско качество по същите цени. Проблемът може да има и 

други измерения, ако например се установи, че в Източна Европа за същите 
услуги се заплаща много по-висока цена. Ако например с много по-голяма 
част от ресурса, с който разполагат в Източна Европа, банките генерират мно- 
го по-голяма част от своята печалба, то очевидно става въпрос не просто за 
някакви двойни стандарти, аза превръщане на новите държави членки в ико- 
номически колонии на уж бившите колониални империи в Западна Европа. 
Основавайки се на своите фундаментални ценности, Партията на европей- 
ските социалисти трябва да има сериозна и твърда позиция по тези въпроси 
в името на справедливостта и равенството, които са доста проблематични в 
западната и в източната част на иначе общия европейски пазар. 

Може да се приеме, че тези теми не убягват от погледа на ПЕС, като се 
вземат предвид усилията всичко да бъде изписано накратко в манифеста, но 
е много важно да присъстват като акцент в работата на европейските социа- 
листи. За реалната европейска интеграция, за реалното задълбочаване на ин- 
теграционните процеси голямо значение имат множеството малки стъпки за 
решаване на конкретни задачи и за преодоляване на отделни диспропорции 
в развитието или на специфични пазарни провали, които създават проблем в 
отделни региони и държави. 

Това е пътят и за преодоляване на засилващия се евроскептицизъм. Със 
сигурност за ЕС ще бъде полезно гражданите на Общността да са по-ентусиа- 
зирани от интеграционните процеси, да бъдат по-активни и да имат отноше- 
ние към развитието на Съюза като голямо общество, обединено преди всичко 
от споделени ценности. Но на тези ценности трябва да бъде подчинен преди 
всичко европейският пазар и да се вложат конкретни усилия пазарните меха- 
низми да не заместват и даже да изместват демократичните. 

Следващата точка в манифеста на ПЕС се отнася именно за засилване 
на демокрацията и участието (РЕ5, 2014:8-9). Макар и кратък, текстът на 
манифеста позволява в другите точки да се споменат и основни проблеми и 
предизвикателства, които в темата за демокрацията и участието не са засег- 
нати. Самата Партия на европейските социалисти, или по-скоро социалисти- 
ческите партии в рамките на държавите членки, са много засегнати от про- 
блемите на съвременната демокрация. Тези проблеми са силно свързани със 
свободата на словото и плурализма на мненията в пазарната медийна среда. 

Процесът на развитие на медиите, в който хартиените вестници все по- 
вече отстъпват място на електронните медии, започва още през първата по- 
ловина на ХХ век. Не толкова революционно, колкото еволюционно, коли- 
чествените натрупвания в този процес водят до качествени изменения, които 
радикално променят позициите на различните субекти, „опериращи” на този 
пазар. Докато в началото на ХХ век вестниците са основен източник на ин- 
формация, в началото на ХХ век дори хората, които обичат да четат, се ин- 
формират от „електронните медии”. Радиото, телевизията и най-вече интер- 
нетът тотално изместват хартиения вестник. Най-революционната промяна 

идва с появата на интернет и с възможността в перспектива напълно да се 
ликвидират хартиените издания. 

Този процес има сериозни икономически, респективно и политически 
последици. Икономическата база на медийния пазар се променя и тази про- 
мяна води до пълна промяна на властовите отношения между производи- 
телите и потребителите на информационните продукти. Преди 100 години, 
купувайки си вестник, списание или книга, всеки потребител избира сам ко- 
личеството и качеството на медийния продукт, който получава. Това прави 
производителите на вестници зависими най-вече от потребителите - от чи- 
тателите. Днес информацията достига до потребителите формално безплатно 
- през радиото, телевизията и интернет. Но за тази безплатна информация 
нейните потребители плащат много висока цена. 

Липсата на директни отношения между производителя на медийната ин- 
формация и потребителя води до рязко засилване на позициите на медийния 
пазар на една трета страна - капитала, който разполага с финансов ресурс, 
за да плаща за медии чрез реклама и договори за платено съдържание. На 
практика капиталът, мощните икономически групировки се превръщат в по- 
требител на информацията, за която те плащат. Стоката, която си купуват 
вече само формално, е информиране на гражданите за заобикалящия ги свят. 
Новите потребители в най-добрия случай не се интересуват изобщо дали идо 
каква степен гражданите ще бъдат информирани и ще научават от медиите 
какво се случва около тях. Новите потребители не плащат за това. Те плащат, 
за да бъдат насочени гражданите, които са потребители на други пазари, към 
някакво определено поведение като потребители и като гласоподаватели. 

По този начин се създава силно деформирана публична среда. Едно ес- 
тествено развитие на медийния пазар води до много тежки пазарни дефекти, 
като на първо място отдалечава както самия медиен, така и всички други па- 
зари от идеала на съвършената конкуренция, защото потребителите на ин- 
формация не само и не просто не получават цялата и пълната информация 
за стоките и услугите, които им се предлагат, както и за икономическото, 
общественото и политическото развитие, но и много често биват заливани 
с дезинформация по тези въпроси. Създава се изключително деформирана 
информационна среда, която става все по-деформирана с увеличаването на 
потока от информация. 

Партията на европейските социалисти, доколкото защитава интересите 
по-скоро на наемния труд, на средната класа, а дори и на различните етниче- 
ски, социални и други малцинства, е по-малко желаният политически парт- 
ньор на сериозните икономически субекти, на големите корпорации, които 
контролират медийния пазар, медиите, а чрез медиите - и общественото мне- 
ние. То е една от много сериозните причини за слабите изборни резултати на 
европейските социалисти ако не в повечето, то поне в някои страни - членки 
на ЕС, от Източна Европа. В България например десницата има почти пълен 

контрол над средствата за масова информация, който може да бъде сравнен с 
монопола на БКП преди 1989 година. 

Странно е и даже абсурдно, че този проблем с публичната и уж плура- 
листична среда не присъства дори с едно изречение в текста на манифеста. 
Темата за запазването и развитието на демокрацията е особено актуална, и 
то в период, когато доверието в демократичните институции и в политиката 
ерозира и стават все по-популярни различни идеи и политически структури 
на крайната десница. 

По тематиката за свободата на словото и плурализма на мненията в дър- 
жавите - членки на ЕС, членовете на Европейския парламент би следвало 
да имат много активна позиция, тъй като европейски средства по различни 
проекти получават основни медии поне в някои, ако не и във всички страни 
членки. Би било изключително странно и дори необяснимо, ако поне члено- 
вете на Европейския парламент от групата на социалистите и демократите 
никога не поставят тази проблематика на дневен ред в групата или в парла- 
мента. Повечето български медии, които получават европейско финансиране, 
открито или зле прикрито пропагандират политиката на българските партии, 
членуващи в ЕНП. Един обективен анализатор веднага би стигнал до извода, 
че с европейски средства се финансират кампаниите на Европейската народна 
партия в България. Логично е съответните европейски институции да напра- 
вят проверки и да вземат необходимите решения дали трябва някакво такова 
финансиране да се преустанови, или е необходимо да се изисква промяна в 
политиката и далеч по-голяма обективност от съответните медии. 

Но едва ли само социалистическите и социалдемократическите партии 
в Източна Европа имат проблем със свободата на словото. Темата за финан- 
сирането на медиите и за все повече задълбочаващите се проблеми на тази 
база трябва да бъде обект на много сериозен анализ в рамките на Общност- 
та. Европейските институции трябва да вземат мерки за въвеждане на много 
по-сериозни регулации на медийния пазар, а при необходимост да осигурят до- 
пълнително публично финансиране на медиите, което да ги направи по-малко 
зависими от корпорациите и повече обърнати към проблемите и интересите на 
потребителите на информация - гражданите на държавите - членки на Общ- 
ността. ЕС трябва да потърси механизми, с които да се стимулират и нацио- 
налните правителства да вземат съответните мерки. Такава политика може да 
срещне много сериозна съпротива от страна на ЕНП и други десни сили, тъй 
като ев противоречие с техните интереси и може да доведе до сериозен спад на 
тяхното влияние. Но всички привърженици на европейската интеграция тряб- 
ва да осъзнаят, че досегашната политика, която с помощта на корпоративното 
финансиране на медиите игнорира сериозни проблеми в интеграционния про- 
цес и в отделните държави членки, в крайна сметка все по-неизбежно ще води 
до още по-голямо нарастване на влиянието на крайната десница и на фобиите 
в Общността с непредсказуем, но със сигурност отрицателен ефект. 

По аналогичен начин стои въпросът за финансирането на политическите 
партии в Съюза. Концентрира се сериозен, даже необосновано висок финансов 
ресурс за издръжка на европейските институции, немалко средства се отделят и 
за медиите в държавите членки. В същото време практиката на партийното фи- 
нансиране в държавите членки е много различна. Това влияе както върху резул- 
татите в борбата с корупцията в различните й форми, така и върху отношението 
на националните и регионалните елити към целия интеграционен процес. Израв- 
няването в доходите на членовете на Европейския парламент не решава пробле- 
мите с корупционния натиск, тъй като различията в механизмите на партийно 
финансиране създават в някои държави възможности за сериозен корупционен 
натиск над партиите, които излъчват тези народни представители. Институции- 
те на Общността трябва да стимулират възможно най-строгото регламентиране 
на финансирането на целия политически процес и това финансиране трябва да 
става във възможно най-голяма степен с публични средства. Без разработване- 
то и прилагането на такива мерки идеите на европейските социалисти за повече 
демокрация в Съюза ще си останат празен лозунг. ПЕС трябва да предложи цяла 
нова европейска директива по тези въпроси. 

Проблемите около ефективното функциониране на институциите и за- 
пазването и развитието на демокрацията в рамките на Европейския съюз 
трябва да бъдат далеч по-задълбочено анализирани от европейските социа- 
листи. В този анализ може да се дадат много повече важни отговори на въпро- 
сите за спадащото влияние на левицата в Европа. Осмото място на проблема в 
приоритетите на европейските социалисти не дава основание да се мисли, че 
ПЕС оценява правилно ситуацията. Липсата на реална оценка по темата може 
да бъде една от основните причини за продължаване на процеса на загуба на 
позиции на европейските социалисти както в Европейския парламент, така и 
в отделните държави - членки на Общността. 

Далеч по-логично е поставянето на заден план, на предпоследно и по- 
следно място на темите за екологията и външната политика на ЕС (РЕб, 
2014:8-11). Факт е, че през последните десетилетия в хода на европейските 
интеграционни процеси се постигна много за чистотата на природата и ней- 
ното запазване в Европа, за намаляването на различните видове замърсява- 
ния. На този етап ЕС може да хвърля повече усилия за тази политика дори в 
световен мащаб, за да се ограничат замърсителите и замърсяванията извън 
рамките на Съюза. Може също да се провежда политика на европейско ниво 
и отново да се използва достъпът до общия пазар като средство за огранича- 
ване на мръсните производства. Могат и трябва да бъдат прилагани повече 
мерки, изискващи в рамките на общия пазар да се предлагат само стоки, кои- 
то са произведени при спазване на високи екологични стандарти, както вече 
стана дума, и на социалните стандарти. 

Тази тема по естествен път е свързана с външната политика на Съюза и с 
неговата досега отсъстваща възможност за влияние върху редица процеси в све- 

товен мащаб. Засилването на общоевропейското влияние и превръщането на ЕС 
в глобален политически играч може да бъде следствие само от задълбочаването 
на интеграцията, което доведе до много по-висока степен на синхронизиране на 
интересите на държавите членки. Идеята за „Европа на нациите” далеч не проти- 
воречи на задълбочаването на интеграцията, но противоречи на другото господ- 
стващо в момента състояние на интеграционния процес - „Европа на корпора- 
циите”. Основната причина за днешните противоречия в рамките на Съюза не е 
в дилемата и битката за повече или по-малко интеграция, а в дилемата и битката 
между тези две „Европи” - „на нациите” и на „корпорациите”. Тук не става дума 
за някакъв краен национализъм или пък за крайно негативно отношение към 
големите стопански структури. Тези корпорации, както и общият европейски па- 
зар са продукт на националните европейски държави. Без запазването и разви- 
тието на тези държави няма как да функционират успешно както европейският 
пазар, така и корпорациите. Но европейските корпорации трябва да успеят да 
погледнат над своя стремеж за краткосрочна печалба и да осъзнаят, че в дъл- 
госрочен план „Европа на корпорациите” е вредна и за самите тях - те самите 
режат клона, на който седят и трупат нелоши печалби. Партията на европейските 
социалисти трябва убедително да води политика и да се бори за такава разумна 
промяна в Европа. Общият пазар е обречен, ако не се превърне в силно регули- 
рана основа на далеч по-голяма общност на ценности, общност на качество на 
живота, общност на просперитет за всички държави, всички региони, всички 
общини и всички граждани. 

Постигането на тази висока степен на интеграция е важно за превръ- 
щането на Европейския съюз в глобален политически фактор. Самият Съюз 
и държавите - членки на Общността, имат интерес от утвърждаването на 
Обединена Европа като фактор в глобалната политика. Но дори и при тези 
възможности на Съюза към момента е повече от задължително ЕС да има 
ясна, обща, много активна, финансово и политически осигурена политика по 
отношение на развитието на Северна Африка и Близкия изток. Без такава по- 
литика дългосрочното решаване на проблема с миграционните вълни от юге 
невъзможно. Тази тема също не е изведена като важна в Манифеста за ПЕС. 
Но световното добруване, към което призовават почти всички социалисти- 
чески програмни документи, не може да се осъществи без ясни ангажименти 
за съответната активна политика. Именно ПЕС е европейската партия, която 
трябва да настоява Съюзът да бъде износител на икономическо развитие и 
политическа стабилност особено за районите, които се намират в близост до 
неговите граници. 


Какво да се прави? 


Всички тези бележки може да звучат по-скоро като критика към полити- 
ката на европейските социалисти без конкретни предложения за алтернатив- 

на политика. Затова е важно да се изведат и преповторят някои основни на- 
соки, които могат да се разглеждат като възможности за позитивна промяна 
в политиката на ПЕС. 

Партията на европейските социалисти трябва да прокара ясна раздели- 
телна линия между своите позиции и позициите на ЕНП и много по-катего- 
рично да отстоява свои идеи и позиции като например въвеждането на да- 
нък върху финансовите трансакции, което е вече е традиционно искане на 
левицата, възприема се дори от някои по-дясно мислещи политици, но все 
още приемането на такова решение се отлага. Такава позиция на ПЕС и ус- 
коряването на решението за въпросния данък ще има положителен ефект не 
само върху акумулирането на публични ресурси в рамките на Общността, но 
и върху общото увеличаване на ролята на публичните институции в процеса 
на регулиране на националните пазари и на общия европейски пазар. 

Следващият много важен въпрос е свързан с един нов фундамент на ев- 
ропейското ляво - идеята за обща индустриална политика на ЕС, която да 
се превърне във важен нов стълб на европейската интеграция по модела на 
общата селскостопанска политика. Разработването и активното прилагане 
на такава политика е правилният път за решаване на много от настоящите 
проблеми на европейската икономика. Не за първи път в историята Европа 
има подобни проблеми. Индустриалната революция и бурното индустриално 
развитие през следващия век създават редица проблеми пред ефективното 
функциониране на аграрния сектор в индустриално развитите държави. Това 
е основната причина първо САЩ още по времето на Рузвелт, а след Втора- 
та световна война и зараждащите се европейски общности да потърсят нови 
решения за стимулиране на този първи икономически сектор. В началото на 
ХХ1 век подобни проблеми изпитва и индустрията - развива се нов надстрое- 
чен сектор на високотехнологичните услуги. За да се избягнат редица иконо- 
мически сътресения, подобни на станалите преди 80 години, националните 
и европейските институции трябва да потърсят ефективните механизми за 
стимулиране на европейската индустрия. 

Една такава нова политика логично ще изисква отделянето на значите- 
лен финансов ресурс и означава много сериозен политически конфликт меж- 
ду ПЕС и ЕНП. В този конфликт европейските социалисти трябва да проя- 
вят твърдост и категорично на дело да отхвърлят политиката на остеритета, 
отказвайки консенсус по досегашната политика на икономии, която е голям 
проблем, доколкото глобализацията и свободното движение най-вече на фи- 
нансови средства дава възможност за изнасяне на печалби и за спестяване 
на плащането на данъци в държавите - членки на Общността. Тук отново 
стигаме до идеята за данък върху финансовите трансакции, но и до един друг 
проблем - политиката на Европейската централна банка. При такива публич- 
ни дългове в евро самоцелното поддържане на ниска инфлация в Еврозоната 
не е оправдано от никаква гледна точка. 

Не е толкова важно даже наличието или отсъствието на зависимост 
между инфлацията и безработицата, колкото обстоятелството, че ниската 
инфлация не стимулира икономическата активност, привилегирова лихвар- 
ството и рентиерството и забавя икономическия растеж. Индивидите, кои- 
то разполагат със значителен финансов ресурс, получават възможността да 
поддържат висок жизнен стандарт, без да влагат нови усилия за постигане 
на икономически резултати. По-бавното икономическо развитие ограничава 
социалната мобилност, потиска стремежа за подобряване на резултатите от 
икономическата дейност. За да функционира ефективно един пазар, е изклю- 
чително важно да се стимулира икономическата активност не само на социал- 
ните низини, но и на икономическия елит. Той трябва да усеща, че губи, кога- 
то просто държи парите си в банка или разчита на доходи от ренти, които са 
достатъчни, за да запази стандарта си на живот. 

Една нова парична политика, която да си постави за цел поддържането 
на по-високи инфлационни нива, може да бъде много полезна както за ико- 
номиката на целия Европейски съюз, дори и на държавите извън Еврозоната, 
така и за публичните финанси и нивата на публична задлъжнялост. Такава 
промяна ще постави под напрежение всички субекти в икономиката. Затова 
може с основание да бъде наречена „болезнена, но необходима реформа”. 

Сериозната и дори революционна промяна в политиката на Европейска- 
та централна банка и едновременната реализация на нова обща индустриал- 
на политика на Европейския съюз могат да бъдат здравата основа на уско- 
рено динамично развитие на европейската икономика за по-дълъг период. 
Правилното реализиране на нова европейска икономическа политика може 
не само да реши много от днешните проблеми на Съюза, но и да предизвика 
общо нарастване на позитивните оценки и нагласи към задълбочаването на 
интеграцията - икономическа и политическа. Решаването на вътрешните за 
Общността проблеми и противоречия и задълбочаването на интеграционни- 
те процеси вътре в рамките на ЕС ще са добрата основа, върху която може да 
продължи неговото разширяване в по-дългосрочен план. 

Но какво означава общата индустриална политика да бъде успешна? 

Това означава модернизация и засилваща се индустриализация в ико- 
номиките на всички държави членки. По една или друга причина в първите 
десетилетия на интеграцията, но много повече през последните години на ХХ 
век в рамките на ЕС се оформиха държави индустриални центрове и държа- 
ви индустриални периферии. За да може Съюзът да бъде единен и в него да 
няма слаби зони, слаби звена и най-вече слаби държави, е необходимо да се 
преодолее „криворазбраната специализация” - едни държави членки да кон- 
центрират всички модерни и високотехнологични производства, а други да са 
само евтини туристически дестинации и източник на работна ръка. Не е за- 
дължително да се сатанизират европейските корпорации. Не е толкова серио- 
зен и проблемът, че примерно от хилядата най-големи корпорации в ЕС над 

80-9090 ще са немски, френски и италиански. Със сигурност трябва да се под- 
крепят големите фирми и в по-малките държави членки, но далеч по-важно 
е тези 80-9090 от големите корпорации да разпределят своите производства 
възможно най-равномерно сред държавите - членки на Общността, като в 
хода на това развитие възможно най-много доближават нивата на заплатите, 
които плащат в различните държави и региони на Съюза. Такъв процес с едни 
или други темпове протича и в момента, но е много важно неговото стимули- 
ране и стимулирането на неговото ускоряване. Общата индустриална и обща- 
та селскостопанска политика трябва да водят към изравняване на жизнените 
стандарти, което е едно и също с изравняване на шансовете и изравняване 
на възможностите в рамките на Общия пазар, а само изравняването на въз- 
можностите доближава пазара към състоянието на съвършена конкуренция, 
което е база за ускоряване на икономическото развитие. 

Когато говорим за изравняване на шансовете и доближаване на общия 
пазар до състояние максимално близо до идеалната съвършена конкуренция, 
е задължително да обърнем внимание на другата тема с много голям потен- 
циал за европейските социалисти - защитата на потребителите и защитата на 
общия европейски пазар от нелоялната конкуренция от стоки, които са про- 
изведени с неспазване на характерните за Общността екологични и социални 
стандарти. Повече от задължително е Партията на европейските социалисти 
да заеме много активна позиция към двойните стандарти за стоките в Из- 
точна и Западна Европа. ПЕС трябва да използва максимално този повод за 
развитие на нови пазарни регулации, които да поставят под контрол големите 
корпорации на базата на факта, че те са зависими от Общността като огромен 
пазар, на който искат да продават своите стоки и услуги. 

Обединена Европа трябва да има изисквания както за еднакво съдържа- 
ние на стоките във всички държави членки, така и за спазване на европейски 
екологични и социални стандарти при тяхното производство и производ- 
ството на техните компоненти, независимо в кои части на света е реализи- 
рано това производство. По този начин Европейският съюз не само ще може 
да влияе върху склонността на големите корпорации да не плащат високи да- 
нъци, но и върху тяхното желание да изнасят производства в трети страни. 
Реализирането на такива мерки може да бъде важна подкрепа за осъществя- 
ването на новата общоевропейска индустриална политика, като стимулира 
допълнително възстановяването и създаването на нови работни места във 
всички държави членки и региони на Съюза. По този начин ще се стимулира 
и догонващото нарастване на доходите в по-бедните държави членки. 

Тук може да направим логичен преход към темата за равенството. Не е 
проблем и няма нищо лошо в това, че ПЕС обръща внимание на равенството 
между мъжете и жените - това неравенство съществува и се задълбочава. Но 
политиката на европейските социалисти трябва да има по-глобален поглед 
върху всички неравенства и най-вече върху тези, които създават най-големи 

проблеми за европейската интеграция - неравенствата в жизнените стандар- 
ти между страните членки. Този проблем трябва да бъде поставен в центъ- 
ра на европейската социалистическа политика на ХХ век. Обединението на 
Европа е невъзможно без преодоляването на тежките диспропорции между 
държави и региони. Това изравняване е и политически необходимо, защото 
само на неговата база може да има синхрон във фискалните политики на дър- 
жавите членки и рязко задълбочаване на общността на интересите - както 
националните, така и регионалните. Само социално-икономически хомоген- 
на Европа може да бъде много по-силна и влиятелна и много по-лесно да пре- 
върне своето разширяване едновременно в зона на общ просперитет. 

Провеждането на така ориентирана политика изисква Партията на ев- 
ропейските социалисти да постави като основен приоритет догонващото на- 
растване на доходите в по-бедните региони и в по-бедните държави членки. 
Наред с разработването на новата индустриална политика следва да се предло- 
жат мерки за постигане на минимални не само социални, но също така здравни 
и образователни стандарти за всички държави членки. С развитието на техно- 
логиите основен фактор за икономическия растеж все повече ще бъде високо- 
квалифицираният човешки потенциал. Догонващото развитие на стандарта на 
живот задължително минава през доближаването на образователните стандар- 
ти във всички държави членки до най-високите за Съюза нива. 

Темата за образованието е изключително важна и по отношение на полити- 
ката, която ПЕС и досега има желание да провежда за решаване на проблемите 
на различните малцинства в рамките на Общността. Пътят към възпитаването 
на цяла Европа в толерантност към различния минава през равния достъп до 
задължително за всички живеещи на територията на Европейския съюз поне 
средно образование. Няма как да се гарантират правата на всеки човек, живеещ 
в Европа, ако той не е подготвен да живее в информационното общество на ХХ1 
век. Тук никакви компромиси не бива да бъдат допускани и никакви права на 
етническите малцинства не могат да стоят по-високо от правата на човека и 
правата на децата да израстват в среда от грамотни хора и да получават равни 
шансове за житейска реализация. Това е базата за постигане на толерантност и 
към сексуалните малцинства във всички държави членки. 

За да защитава правата на малцинствата в Европа, Партията на европей- 
ските социалисти първо трябва да спечели доверието на мнозинствата в дър- 
жавите членки. Правата на сексуалните малцинства могат да бъдат постиже- 
ние на ХХ век, но са непостижими, когато големи групи хора на територията 
на ЕС реално живеят по стандарти от ХТХ век. В своите документи ПЕС и 
досега претендира, че ще защитава правата на децата, но това е невъзможно, 
ако образованието на детето не се наложи на родителите, дори когато за това 
е необходима принуда от страна на националните институции. 

Темата за толерантността задължително минава и през болезнена, но 
необходима политика за ликвидиране на гетата в държавите - членки на 

Общността. Отношението към мигрантите от други държави ще е различно, 
когато се преодолее тяхното сегрегиране, но и тяхното самозатваряне в опре- 
делени квартали, които функционират не съгласно законите на съответната 
държава. Тук отново изниква на преден план значението на правата на човека 
и налагането им като приоритет пред правата на различни малцинства. От 
изключителна важност е Партията на европейските социалисти, а и все още 
донякъде нормалната европейска десница да потърсят нов баланс в отноше- 
нията с различните етнически и религиозни групи, преди крайната десница в 
Европа да е получила абсолютно мнозинство в националните парламенти и в 
Европейския парламент. 

Но нито европейските социалисти, нито европейските институции могат 
да разглеждат темата за миграцията отделно от много по-голямата тема за 
европейската политика към съседните региони - Африка и Близкия изток. 
Миграцията е предизвикателство, риск, заплаха, но и възможност поне по 
една толкова сериозна тема да има обща европейска позиция. Вземането на 
инициативата при формиране на тази обща европейска външнополитическа 
позиция много приляга именно на лявата партия ПЕС. Тази позиция може да 
стъпи на няколко фундаментални постановки. Те произтичат от общите цен- 
ности, които европейските държави имат претенцията да споделят. Необхо- 
димо е модерната и уж много цивилизована Европа на висок глас да признае 
своята колониална вина. Да признае експлоатацията и ограбването на тези 
територии и държави в Африка и Азия. Задължително е Европа да започне да 
реализира политика от типа на плана „Маршал” по отношение на Северна и 
Централна Африка. Основни критерии при изработването на тази политика 
трябва да бъдат същите тези общи за Европа ценности, стремежът в макси- 
мална степен да се гарантират правата на човека в държавите от Африка и 
Азия, най-вече правата на децата, и задължителните усилия за повишаване на 
жизнения стандарт в тези райони. Решаването на проблема с гетата в Европа 
е пряко свързано с ликвидирането на гетата в Африка. 

Реалната интеграция на мигрантите в Европа, както и реалната интегра- 
ция на Африка и африканците в глобализиращия се свят могат да се осъщест- 
вят само чрез поставяне в центъра на техните права на факта, че са индивиди 
и граждани на Обединена Европа, а не представители на някакви етнически 
или религиозни малцинства. В центъра на политиката на толерантността 
стои индивидът, а не малцинството. Цялата политика на ПЕС по отношение 
на този тип проблеми трябва да се основава именно на правата на човека и 
на защитата на тези права от най-ранна детска възраст. Интеграцията на мал- 
цинствата минава през възпитаването и образоването на децата като гражда- 
ни на съответните държави - членки на Съюза, и граждани на Европа. Без да 
бъдат възпитани и образовани по този начин, е невъзможно те да се ползват 
ефективно от правата и възможностите, които имат като европейски гражда- 
ни. Във века на информационните технологии липсата на достъп до инфор- 

мации и технологии много рязко ограничава свободата на индивида. Докол- 
кото Европейският съюз е съюз на ценности, а тези ценности утвърждават 
правата на индивида като фундамент на либералната демокрация, Общността 
като цяло, както и всяка държава членка са длъжни да възпитават и образо- 
ват всички граждани, за да им гарантират равните права, равния достъп до 
всички блага, дори за да гарантират истинската свобода на пазара. 

За някои може да звучи и да изглежда парадоксално, че в областта на 
социалната политика, както и в областта на икономическата политика Пар- 
тията на европейските социалисти може да настоява за радикална промяна 
в Европейския съюз, аргументирайки се с подкрепа на свободата и честната 
пазарна конкуренция. Защото за последните няколко десетилетия, превъзбу- 
дена от ликвидацията на Източния блок, десницата стигна толкова далеч в 
реализацията на интересите на едрия капитал, че не забелязва очевидните и 
фрапантни противоречия в своята политика. 

Една от много важните причини за неолибералната хегемония през 
този период е и тоталният медиен монопол на дясното, който се гарантира 
от собствеността и финансирането на средствата за масова информация. За 
да има по-сериозен успех в дългосрочен план, Партията на европейските со- 
циалисти трябва да проведе дълга и тежка битка за свободата на словото и за 
достъпа до трибуна на различни от неолибералната гледни точки. Осигуря- 
ването на плурализъм в медиите и гарантирането на публично финансиране 
на политиката, което да бъде достатъчно, за да ограничи влиянието на едрия 
капитал върху публичния дебат и правенето на политика, трябва да бъде ос- 
новна кауза на европейските социалисти, ако искаме в перспектива левицата 
поне да балансира своите политически позиции спрямо дясното и да може 
поне да представя ефективно своята гледна точка пред европейските граж- 
дани, а не да бъде системно обект на манипулации и публичният дебат да се 
маркира по начин, който поставя под въпрос свободата на словото, респек- 
тивно либералната демокрация, и налага своеобразен пазарен авторитари- 
зъм и корпоративен диктат на медийното съдържание. Изключително важно 
е ПЕС да предложи и да наложи мерки за публичното финансиране както на 
партиите, така и на средствата за масова информация, за да се гарантират 
поне минимална равнопоставеност на различните гледни точки и политиче- 
ският плурализъм изобщо. 

Новата индустриална политика, новата социална политика за интегра- 
ция на малцинствата и новата политика за гарантиране на свобода на слово- 
то и на демокрация в пазарното общество са трите задължителни условия за 
реанимация на влиянието на Партията не европейските социалисти в дър- 
жавите членки и в Европейския съюз като цяло. Но не по-малко важно от 
декларирането на определени политически позиции е тяхното отстояване и 
преосмислянето на отношенията с Европейската народна партия. Компро- 
мисът е много важен в политиката, но смисълът на политиката е отстоява- 

не на позиции, а не самоцелно постигане на компромиси, налагани от други. 
С намаляването на влиянието на европейските социалисти рязко се свива и 
полето на възможните компромиси, които не биха предизвикали пълна мар- 
гинализация на ПЕС. Съдбата на левицата в държави като Франция и Полша 
трябва да бъде важен урок, от който да се вземат необходимите поуки, за да 
има социализъм в Европа. 

Владимир Трифонов 


Н: 1 февруари 2019г. САЩ официално уведомиха, че 
планират да излязат от Договора за ликвидиране 
на ракетите със среден и малък обсег (ДРСМО), а 
ден по-късно президентът Владимир Путин обяви, че 
отговорът на Русия ще е огледален.2 

Ходът на администрацията на президента 
Тръмп е нова стъпка към отмяна на договорености- 
те за контрол и ограничаване на оръжията за масо- 
во поразяване, постигнати през 70-те и 80-те години 
на ХХ век. Тя неизбежно ще доведе до допълнител- 
но изостряне на геополитическото съперничество 
между ядрените свръхдържави. Сега заплахата за 
глобалната сигурност изглежда по-голяма дори от- 
колкото по времето на Студената война, като се взе- 
ме предвид антируската истерия в западните медии 
и далеч по-слабата чувствителност на обществото 
към перспективата за употреба на оръжия за масово 
поразяване. 

Освен че отправят нови предизвикателства пред 
руската сигурност, американците се стремят и да огра- 
ничат възможностите за ответни действия на Русия 
в други точки на земното кълбо. Очевидно е опасе- 
нието им от руското сътрудничество с Венецуела, 
включително във военната сфера.? То със сигурност 
е една от важните причини за драматичните събития 
в южноамериканската държава. САЩ полагат сери- 
озни усилия за смяна на властта там, непризнавайки 
легитимността на държавния глава Николас Мадуро 
и подкрепяйки провъзгласилия се за президент пред- 
седател на венецуелския парламент Хуан Гуайдо.7 

Ключов елемент от американската стратегия за отслабване на Русия са и 
опитите да бъде спрян проектът „Северен поток 2”, пред който се издигат нови 
препятствия, при това изцяло от политическо естество. 

Паралелно със силния си натиск върху Руската федерация Вашингтон 
е много настъпателен и в конфронтацията си с Пекин. Икономическото съ- 
перничество между САЩ и Китай се изостря, а сега към него се прибавя и 
военностратегическото противопоставяне. Това е стимул за развитие на ру- 
ско-китайските отношения, които все още не оправдават големите очаквания 
на Москва. 

За Русия е изключително важно да намери адекватен отговор на новите 
военни заплахи, както и как ще се развият събитията в нейната близка чуж- 
бина. Положението в Украйна вече няколко години е тревожно и в обозримо 
бъдеще не вещае нищо позитивно за Кремъл. Москва полага сериозни усилия 
да развива конструктивни отношения с партньорите си в Евразийския ико- 
номически съюз, за да постигне максимално политическо сближаване с тях 
- това ще увеличи тежестта й както в отношенията със САЩ и ЕС, така и при 
опитите за изграждане на стратегическо партньорство с Пекин. 


1. САЩ залагат на силата в опита си 
да запазят своята глобална хегемония 


а) Поглед от Америка 

Оттеглянето на САЩ от ДРСМО бележи нов етап в съперничеството им 
с Русия. Договорът бе подписан от Рейгън и Горбачов през 1987 г. с цел ликви- 
дирането и забраната на цял клас ракети с наземно базиране, с обсег от 500 до 
5500 км, които САЩ и СССР използваха през 80-те години, предизвиквайки 
опасения от ядрен апокалипсис в Европа. В продължение на много години ДР- 
СМО се смяташе за образцово споразумение за контрол над въоръжението. 
Той позволи двете страни да си правят взаимни инспекции, както и да осъ- 
ществяват голям обмен на информация - тоест да се прави това, за което днес 
Америка иска да се споразумее със Северна Корея и с други държави, прите- 
жаващи или опитващи се да придобият оръжие за масово поразяване. 

Макар сред експертната общност да е ясно, че случилото се създава 
сериозни заплахи за Москва, в САЩ съществува тенденция те да се омалова- 
жават. Така според американския специалист по тази проблематика Юджийн 
Ръмър съществуват достатъчно причини Русия също да желае разтрогването 
на ДРСМО. Той обръща внимание на факта, че споразумението забранява раз- 
положените на сушата ракети със среден и малък обсег, които Москва винаги 
е разглеждала като ключов елемент от своя военен арсенал. От друга страна, 
САЩ и НАТО винаги са притежавали предимство в ракетите с морско и въз- 
душно базиране. Разпадът на Варшавския договор, на СССР, както и разши- 
рението на НАТО на изток значително усложни геополитическото положение 


96 ПОНЕДЕАНИК 0 бр.1/2- год. ХХИ 


МЕЖДУНАРОДНА ПОЛИТИКА 


на Русия. Това лиши Москва от стратегически буфер, който бе важен елемент 
от руската отбрана в продължение на векове. Сега американските ракети с 
морско и въздушно базиране, които не са забранени от ДРСМО, вече могат 
да достигнат до територията на Русия само за няколко минути. Ако Русия не 
разполага с подобни ракети, възможностите й да се противопостави на тази 
заплаха ще бъдат ограничени. Според Ръмър това е причина редица високо- 
поставени руски чиновници, включително и президентът Путин, от години 
да се оплакват от несправедливите условия на ДРСМО. Експертът смята, че 
действията на администрацията на Тръмп са подарък за Русия, тъй като сега 
цялата отговорност е на САЩ.2 

Несъмнено освен срещу Русия действията на САЩ са насочени и срещу 
Китай, който увеличава броя на ракетите си с малък и среден обсег с цел да 
укрепи господстващото си положение в западната част на Тихия океан. Засега 
американците нямат възможност да отговорят на Пекин така, както желаят, 
поради ограниченията, налагани им от ДРСМО. По времето, когато бе подпи- 
сано споразумението между Вашингтон и Москва, Китай все още бе слаба във 
военно отношение и недостатъчно мощна икономически държава, но днес 
положението е различно. Значителна част от увеличаващия се ядрен арсенал 
на Пекин е от ракети, посочени в договора, който е валиден само за САЩ и 
Русия. „Сега въпросът е дали администрацията (на Тръмп, б.а.) има план за 
по-нататъшни действия”, смята Пранай Вади от Фонда „Карнеги”, който ра- 
боти по програмата за ядрената политика, а до 2017 г. е на служба в Държав- 
ния департамент, където се занимава с въпросите за контрола над ядреното 
оръжие. „Няма съмнение, че руснаците са нарушили договора, но от военна 
гледна точка това няма никакво значение, тъй като не променя баланса на си- 
лите в Европа”, отбелязва той, с което загатва, че е твърде вероятно да има 
сериозни изменения на съотношението на силите в Азия и особено в близост 
до китайските граници. 

Все още не е напълно ясно и това как точно САЩ ще спрат своите анга- 
жименти по договора, в него това не е уточнено. Само е записано, че „всяка от 
страните, предвид своя държавен суверенитет, има право да напусне догово- 
ра, ако реши, че свързаните със съдържанието му изключителни задължения 
представляват заплаха за нейните интереси”? В такъв случай другата страна 
трябва да бъде уведомена шест месеца предварително за взетото решение да се 
излезе от договора. На практика няма какво да се спира, смята заместник-ми- 
нистърът на външните работи на Русия Сергей Рябков. В интервю за „Комер- 
сант” той отбелязва, че всички ракети отдавна са унищожени, а инспекциите 
са завършени. 8 

След 2 февруари 2019 г. САЩ са свободни безпрепятствено да правят из- 
питания или да разработват свое собствено оръжие с малък и среден обсег. 
Ще бъде голяма изненада, ако това не се случи. Действията на Вашингтон са 
твърде прозрачен опит да се инициира нова надпревара във въоръжаването. 

Очевидно американският истаблишмънт вярва, че това е изгоден за него сце- 
нарий, тъй като икономическите възможности на Руската федерация са зна- 
чително по-скромни. Но подобен сценарий при всички случаи ще доведе и 
до известна доза неопределеност, а рисковете за глобалната сигурност ще се 
увеличат значително. 

Освен че усложняват стратегическото положение на Русия, САЩ непро- 
пускат и да спечелят нови точки в информационното противопоставяне, 06- 
винявайки Москва за решението си да излязат от споразумението. Те твърдят, 
че руските ракети 9М729 са в противоречие с ДРСМО. „Русия постави под 
въпрос сигурността на САЩ”, заяви американският държавен секретар Майк 
Помпео на специална пресконференция на 1 февруари. „Ние повече не мо- 
жем да останем свързани с условията на договора, които Русия нарушава без- 
пардонно”, подчерта той.? Американските обвинения към Кремъл датират от 
2014 г. Тогава администрацията на Обама за пръв път направи изявление, че 
Русия е създала ракета, която според тях е забранена от договора, а през есен- 
та на миналата година директорът на националното разузнаване на САЩ Дан 
Коутс публикува списък, уличаващ в нарушения руската страна. Вашингтон 
твърди, че ракетата 9М729 е способна да поразява цели на повече от 500 км,а 
руснаците заявяват, че обхватът й е само 480 км. От друга страна, още преди 
десет години Русия изрази недоволството си от факта, че САЩ напуснаха до- 
говора за ПРО. В отговор тя започна да разработва ракети от нови поколения, 
които биха й позволи да разшири „радиуса си на действие” без особени мате- 
риални разходи. Руските власти многократно изразиха мнението, че амери- 
канските системи за ПРО в Източна Европа са универсални и могат да бъдат 
използвани както като отбранително, така и като настъпателно оръжие. 

Очевидно е, че след действието на САЩ Русия се озовава в сложна ситу- 
ация. Сега има реална опасност американските ракети с ядрени бойни глави 
да бъдат разположени в Полша, Прибалтика и Украйна. Кошмарите от Сту- 
дената война отново са живи и изглежда много вероятно нейният дух да се 
възроди, като този път действащи лица ще бъдат САЩ, Русия и Китай. Твър- 
де оптимистични изглеждат очакванията, че противоречията все още могат 
да бъдат изгладени с помощта на нови преговори, макар и това да остава като 
възможност. Но не бива напълно да се изключва и вариантът администраци- 
ята на Тръмп да блъфира, а нейната цел да е да разшири обхвата на ДРСМО 
и той да бъде подписан от Китай и от други страни, притежаващи подобно 
оръжие. Известни надежди за това дават някои уклончиви фрази на Майк 
Помпео, който, имайки предвид руснаците, заяви, че се „надява те да се вър- 
нат към пълното изпълнение на всички условия”! Но това не му попречи да 
изрази увереност, че „руснаците са решили да не изпълняват този договор 
и така да създадат заплаха за по-нататъшно увеличение на въоръжението, 
независимо от задълженията, които са поели, подписвайки договора през 

Заслужава внимание и позицията на заместник държавния секретар за 
оръжейния контрол Андреа Томпсън. В интервю за Пешксйе И/ейе тя уточни, 
че излизайки от договора, САЩ вече ще могат да се занимават с изследвания 
и разработки на системи, които са аналогични на тези, които сега са на въо- 
ръжение в руската армия. В същото интервю става ясно, че САЩ са готови 
да удължат с още половин година ултиматума си към Русия. „Ние спираме 
участието си за шест месеца, а през това време Русия може да се върне към 
договора и възможностите разногласията да се решат чрез преговори не са 
изчерпани”, заяви тя след преговорите в Пекин между представителите на 
двете страни. 

Неясните намеци на САЩ, че са склонни да сключат нов договор, при- 
личат по-скоро на стремеж за печелене на време и създаване на чувство за 
несигурност и неопределеност у противника. Вероятно САЩ ще се опитат 
да получат стратегически отстъпки от Русия и Китай, без да дават нищо в за- 
мяна, но вероятността да се подпише нов договор, включващ Пекин и други 
сили, притежаващи ракети със среден и малък обсег, е твърде скромна. Спо- 
менаването на подобна възможност трябва да прикрие водещата роля на 
САЩ за разрушаване на текущата система от договори, ограничаващи над- 
преварата с ракетно-ядрените оръжия. Изглежда логично те да се откажат 
и от подписания от президентите Медведев и Обама договор СТАРТ-3 за 
ограничаване на стратегическите нападателни оръжия, който изтича през 
2021 година. 

Излизането на САЩ от ДРСМО със сигурност е свързано и с продължа- 
ващата вътрешнополитическа борба в страната, както и с отношенията с аме- 
риканските съюзници от Източна Европа - Полша и прибалтийските държави, 
които обвиняват Русия в агресивни намерения.“ Това за пореден път показа, 
че Доналд Тръмп няма намерение да изпълнява обещанията от предизборната 
си кампания за възстановяване на отношенията между Вашингтон и Москва. 
Разследването, водено от специалния прокурор на Министерството на право- 
съдието на САЩ, е насочено към това дали Тръмп и сътрудниците му в него- 
вия предизборен щаб са обещали да снемат санкциите и другите ограничения 
в замяна на парите или помощта на руския президент Путин. Сега в Белия дом 
Тръмп е обграден от „ястреби”, сред които е съветникът по национална си- 
гурност Джон Болтън. Той е основен критик на договорите, които според него 
се отразяват негативно на възможностите на САЩ да се противопоставят на 
увеличаващите се външни заплахи. Все пак съществуват и различни мнения, 
например че ДРСМО е можел да бъде спасен, ако е имало по-голяма полити- 
ческа воля на Вашингтон и Москва за това. Такава е гледната точка на експер- 
та на института „Брукинс” и бивш посланик в Украйна Стивън Пайфър.!? Но 
подобни позиции са рядкост, ясно се откроява тенденцията да се оправдават 
действията на САЩ и да се обяснява, че те са необходими, за да бъде сдържана 
„агресивната” Русия. 


99 


МЕЖДУНАРОДНА ПОЛИТИКА 


6) Позицията на Европа 

Неизбежно възниква и въпросът за реакцията на съюзниците на САЩ 
в Европа. Първите тревожни гласове се чуха още през октомври м.г., когато 
Тръмп за пръв път спомена за тази инициатива. През декември от НАТО 
призоваха Русия „незабавно да се върне към пълното и допускащо проверка 
изпълнение на условията на договора”.!? Тогава дори представителите на Се- 
верноатлантическия алианс не заявиха, че са съгласни с излизането на САЩ 
от споразумението, а само декларираха, че „съюзниците са твърдо привърза- 
ни към запазването на ефективен международен контрол над ядреното оръ- 
жие, ядреното разоръжаване и неразпространяването на ядрено оръжие” 18 
Но след като САЩ изпълниха заканата си, най-вероятно европейските им 
партньори безропотно ще ги последват. 

Не само в американските, но и в европейските медии често се твърди, 
че Русия е направила всичко, за да наруши договора. Журналистът на 
Кеие 2йтсПпег гейпипо Маркус Акерет пише, че „Москва се опитва да обвини 
Вашингтон за излизането от споразумението, но в действителност отдавна 
гледа на него като на отживелица”? Според Акерет с прекратяването на 
действието на ДРСМО Русия може да преследва две цели. Първо. В Москва 
също има недоволство от факта, че Китай, както и регионални държави като 
Иран, Пакистан и Израел се въоръжават с ракети със среден обсег. Второ. 
Русия смята, че американските системи за ПРО са заплаха за стратегическата 
стабилност. От тази гледна точка е напълно оправдано Москва да обърне по- 
голямо внимание на цели в Европа. Друг важен момент е, че Русия вероятно 
разчита излизането от ДРСМО да повлияе негативно на трансатлантическите 
отношения.20 Явно швейцарският анализатор намеква, че това може да бъде 
причина за нови противоречия между Европейския съюзи САЩ. 

Мнозина експерти смятат излизането от ДРСМО за поредно доказател- 
ство, че администрацията на Тръмп не се съобразява с интересите на Стария 
континент, а мисли само за своите собствени. Но европейските политически 
елити не изразяват особена загриженост за това. Позицията на ЕС е сервилна 
към САЩ, както обикновено. От една страна, Брюксел е за запазване на дого- 
вора, тъй като новата надпревара в ракетно-ядрените оръжия прави Европа 
площадка за разполагане на нови ядрени ракети със среден обхват, а, от друга, 
тя ще направи Стария континент мишена за аналогични руски ракети. В резул- 
тат на това заплахите за сигурността на Европа се увеличават. Независимо че 
действията на САЩ водят до подобна неприятна ситуация, ЕС заема по-скоро 
проамериканска позиция и изисква преди всичко отстъпки от Русия. Показа- 
телно е, че страните от ЕС гласуваха против предложената от Русия резолюция 
„За запазване и изпълнение на ДРСМО” в ООН. Предложението бе отхвърлено 
с 46 гласа „против”, при 43 гласа „за” и78 „въздържали се”?! 

Красноречив пример за европейската политика към Русия е позиция- 
та на някои германски депутати от Християндемократическата и Социалде- 

мократическата партия. Те смятат, че Русия трябва да предислоцира всич- 
ки налични ракети 9М729 отвъд Урал, колкото може по-далеч на изток, за 
да запази ДРСМО. Според Родерик Кизеветер от ХДС и Ролф Мютцених от 
ГСДП Москва трябва да направи това, за да не могат ракетите да достигат 
Европа. При това по думите на Кизеветер прехвърлянето на изток трябва 
да се съпътства със „строг и продължителен контрол”. Освен това немските 
политици подчертаха, че като ответна стъпка САЩ биха могли да позволят 
на Русия да проведе инспекция на американското ПРО в Румъния.” Иници- 
ативата на германските парламентаристи няма как да не буди недоумение и 
дори възмущение в Русия. „Ако искат да осигурят колективната сигурност на 
Европа, немците, както и всички други европейци трябва да говорят не само 
и не толкова за руското оръжие, разположено на руска територия, колкото 
за американското оръжие, разположено в пределите на европейските държа- 
ви”,3 коментира председателят на Комисията по външна политика в Съвета 
на Руската федерация Константин Косачов. 

В европейското публично пространство се забелязва стремеж да не се 
споменава за рисковете от действията на Вашингтон и да се премълчава, че 
той е отговорен за случилото се, като по стара традиция за всичко се обви- 
нява Русия. Ще е справедливо, ако се отбележи, че в разразилия се конфликт 
между Русия и САЩ за ДРСМО държавите от Западна Европа на практи- 
ка нямат думата. Очевидно е, че ако те разполагаха с някаква политическа 
самостоятелност, щяха да настояват за изтегляне на американското ядрено 
оръжие от Стария континент в името на своята собствена сигурност. 


в) Реакцията на Русия 

На 2 февруари т.г. президентът Путин заяви, че Русия също излиза от 
ДРСМО. Той подкрепи предложението на Министерството на отбраната да 
„приземи” морските крилати ракети. Руският лидер съобщи новината след 
съвещание в Кремъл с министъра на външните работи Сергей Лавров и с 
министъра на отбраната Сергей Шойгу, като повод за това бе излизането на 
САЩ от ДРСМО.М „Американските партньори обявиха, че прекратяват учас- 
тието си в ДРСМО, а ние също се оттегляме. Те обявиха, че се занимават с 
научноизследователска и изпитателна конструкторска работа и затова ние 
ще правим същото”, поясни Путин.? Той подчерта, че Русия няма да разпо- 
лага ракети с малък и среден обсег, докато в европейските, или в други, раз- 
положени близо до нейната територия, държави не се появи подобно оръжие 
- американско производство. Руският президент нареди на Шойгу да оцени 
ситуацията, очертаваща се след решението на САЩ. В отговор министърът 
на отбраната заяви, че САЩ фактически са пристъпили към производство 
на подобни ракети, и предложи да започнат работа по инсталиране на бази- 
раните в морето ракети „Калибър” на сушата, както и по създаване на назем- 
ни комплекси от хиперзвукови балистични ракети със среден и малък обсег. 

Путин се съгласи с предложението, но поясни, че Русия няма да се впусне в 
надпревара във въоръжаването.25 

Основните акценти, които могат да се изведат от разговора в кабинета 
на руския президент, са следните. Първо. Огледално излизане на Русия от 
участие в ДРСМО. Второ. Президентът подкрепи предложението за създа- 
ване на хиперзвукова ракета със среден обсег с наземно базиране, както и 
за използване на пускови установки „Калибър” с наземно базиране. Трето. 
Путин препоръча да бъдат прекратени опитите, за да се инициират прегово- 
ри за ДРСМО. „Ние постоянно повдигаме въпроса за провеждане на прего- 
вори по разоръжаване. Нашите инициативи не се подкрепят от партньорите 
ни. Напротив, през цялото време те търсят предлози за демонтиране на вече 
създадената система за международна сигурност. Ще почакаме, докато на- 
шите партньори стигнат до извода, че трябва да водят равноправен и съдър- 
жателен диалог с нас по тази важна тематика” Четвърто. Министърът на 
външните работи Сергей Лавров посочи нарушенията, извършени от САЩ 
по Договора за неразпространение на ядрено оръжие. Пето. Военният ми- 
нистър Сергей Шойгу заяви, че САЩ отдавна правят разработки на ракети 
със среден и малък обсег, независимо от ДРСМО.?7 

Несъмнено ответните действия на Кремъл ще бъдат критикувани от 
Вашингтон, но те са само началото, най-вероятно предстоят нови инициа- 
тиви. Думите на Путин загатват, че предстои изграждане на нова военна 
инфраструктура, на по-мощна противоракетна отбрана. Това е напълно 
обяснимо. Русия е силно обезпокоена от случващото се и от перспективата 
американското ядрено оръжие да бъде разположено непосредствено по 
нейните граници. Преобладават мненията, че САЩ предварително са решили 
да излязат от договора, а видимо неизпълнимия ултиматум те са отправили, за 
да настроят общественото мнение срещу Русия, която е обвинена, че нарушава 
споразумението с ракетите 9М729. Отговорността за случващото се е изцяло 
на Вашингтон, смята зам.-министърът на външните работи Сергей Рябков.28 

В Москва са силно разочаровани, че САЩ и другите държави от НАТО 
дори не присъстваха на организираната от Министерството на отбраната на 
Руската федерация демонстрация, на която бяха показани както ракетата, 
така и всичките й елементи.? Все пак има и критични мнения за действията 
на властите. Руският експерт и научен ръководител на Института за САЩ и 
Канада на Руската академия на науките Сергей Рогов е на мнение, че Русия е 
закъсняла с предложението си да покаже на американците спорната ракета. 
Освен това по негово мнение те е трябвало да бъдат поканени не в близкия 
до Москва парк „Патриот”, а в Капустин Яр, където се провеждат изпитания- 
та на въоръженията, и във войнското подразделение в Урал, където според 
американските твърдения се помещава забраненият ракетен дивизион. 2? 

Инициирайки разтрогването на ДРСМО, САЩ ще се опитат да прину- 
дят Русия да им направи отстъпки по редица въпроси, не само по Сирия, но 

и по други външнополитически проблеми, смята директорът на Института 
за ЕАИС Владимир Лепехин. „Главният мотив на Тръмп е да получи допъл- 
нително средство за оказване на натиск на Руската федерация в борбата за 
европейския газов пазар. За Русия износът на газ е „всичко”. Затова няма да 
бъдат направени никакви външнополитически отстъпки на американците, 
дори ако Държавният департамент едностранно напусне всички договори с 
Руската федерация за всички видове оръжия и приведе в пълна бойна готов- 
ност своите ракети с ядрени бойни глави”? Лепехин смята, че „Вашингтон 
показа и липса на каквато и да е готовност за компромис с Руската феде- 
рация, тъй като на практика той й обяви война, осъществявайки държавен 
преврат в Украйна”. 

Поглед към събитията през второто десетилетие на настоящия век 
показва, че американската страна няма желание да се съобразява синтересите 
на Русия. Тя прибягва само до експанзия, до натиск и до увеличаване на 
санкциите. Опитите на руското ръководство да намери поне някаква опорна 
точка, около която да бъде постигнат компромис, са безуспешни - нито по 
Сирия, нито по Украйна, нито по доставките на газ за ЕС. В създалата се 
ситуация то е принудено и да реагира на открито враждебните действия 
на САЩ в съседните държави. Изглежда, че американските претенции са 
пресекли червените линии, поставени от Москва, и тя вече няма намерение 
да прави отстъпки. Това обяснява твърдата руска реакция на ултиматума на 
Вашинтон. 

От началото на ХХ в., с излизането си от договора за ПРО, Америка 
се стреми към възможността да нанесе масиран изпреварващ ядрен удар, 
който да не остави шанс на Русия за реакция. Следствие на тази политика е 
и нейното решение да излезе от ДРСМО. Създава се впечатление, че за Русия 
най-важно е да даде адекватен и достатъчно твърд отговор на засилващия 
се американски натиск и на военностратегическите заплахи. Изглежда в 
Кремъл са преценили, че ако не го сторят - то и в бъдеще всеки подписан 
договор ще бъде игнориран от Запада. 

Каквито и ответни мерки да предприеме Москва, няма съмнение, че съ- 
ществуващата геополитическа ситуация е в полза на САЩ. Те могат да 06- 
кръжат границата на Русия с ракети със среден и малък обсег, с което да по- 
ставят Москва пред необходимостта да отговори със скъпите стратегически 
ядрени сили. При това дори тактическото ядрено оръжие, в зависимост от 
точката, от която ще бъде приложено, може да реши стратегически задачи, 
но значително по-евтино. Сега на практика САЩ могат да направят същото 
като това, което направи СССР по времето на Хрушчов, разполагайки ракети 
в Куба. Те се стремят максимално да се възползват от това, че са се настанили 
по границите на Руската федерация. Значението на този фактор обяснява и 
нервната реакция на Вашингтон, когато се появиха съобщения, че руски са- 
молети ще бъдат разположени във Венецуела. Това до голяма степен обясня- 

ва драматичните събития в богатата на ресурси държава. Смяната на власт- 
та на президента Мадуро с проамериканска изглежда много вероятна, като 
причина за това са както външният натиск, суровите икономически санкции 
и подкрепата на опозицията от Запада, така и нееефективното управление 
на правителството, което предизвика недоволство сред широки слоеве от 
населението. Русия, както и Китай, е на път да загуби не само милиардите, 
вложени във Венецуела, но и много важен стратегически форпост, който би 
й позволил да застрашава САЩ и да има противовес на обстоятелството, 
че американците се настаниха в Украйна, създавайки сериозни проблеми за 
руската сигурност. 


2. Борбата за „Северен поток 2” продължава 


Паралелно с военностратегическите заплахи Русия може да се сблъска и 
със сериозни икономически трудности, присъствието й на европейския газов 
пазар може да се ограничи. Бъдещето на „Северен поток 2” е несигурно, а тен- 
денцията е неблагоприятна. Председателството на Румъния ускори разглежда- 
нето на поправките в газовата директива на Европейския съюз, които са насо- 
чени срещу проекта за руски газопровод през Балтийско море.“ През януари 
планираните законодателни промени преминаха трета редакция и заплахите за 
балтийския газопровод станаха още повече. Против прокарваните промени се 
обявиха Нидерландия, Финландия и Германия, както и главната лобистка асо- 
циация на нефтогазовите компании Бигораз. Понастоящем газовата директива 
на ЕС не засяга икономическите зони на държавите - членки на ЕС, и газопро- 
водите от третите страни. Затова „Северен поток 2” не попада под действие- 
то на Третия енергиен пакет. Европейската комисия и противниците на бал- 
тийския газопровод се опитват да променят ситуацията. През 2017 г. Брюксел 
предложи действието на Третия енергиен пакет да се разпростре върху всич- 
ки газопроводи, които идват на европейския газов пазар от трети страни. Ако 
промените бъдат приети, доставчикът на газ например няма да може да бъде и 
оператор на газопровода, а това автоматично превръща предлаганите промени 
в заплаха за „Северен поток 2”. Сега „Газпром” се явява едноличен собственик 
на Хота Хптеат 2 АС, която осъществява проекта. Освен това независимите опе- 
ратори в балтийския газопровод трябва да резервират 5090 от мощностите. 
Това означава, че „Северен поток 2” ще бъде наполовина празен. Очевидно това 
е директен намек към партньорите на „Газпром”, че себестойността на газовите 
доставки ще се увеличи, а „Северен поток 2” няма да бъде рентабилен. 

След третата ревизия в проекта за изменения се появиха и казуси, че Ев- 
рокомисията може да контролира междудържавните споразумения за транс- 
портиране на газ, да формулира основните изисквания към преговорите и 
дори да ги блокира. Преди Румъния председател на ЕС бе Австрия. Тя бе обви- 
нена, че възпрепятства въвеждането на поправките. 

Действията на европейската администрация от началото на годината бяха 
предшествани от заплахи на САЩ срещу изпълнителите на проекта „Северен 
поток 2”. Стана ясно, че Държавният департамент разработва проект за санк- 
ции към две европейски строителни компании, които се занимават с разпо- 
лагането на тръбите за газопровода „Северен поток 2”, съобщи Напдебв ан, 
позовавайки се на източници от германското правителство. Според източника 
евентуалните санкции са насочени към швейцарската компания АЙзеаз, коя- 
то инсталира над 9090 от тръбопровода, и италианската 5арет, която вече е 
изпълнила своя дял от работата. Берлин очевидно е обезпокоен от това. Още 
в края на декември м.г. еврокомисарят по бюджета Гюнтер Йотингер, който 
по-рано отговаряше за европейската енергетика, отбеляза, че тръбопроводът 
„Северен поток 2” се строи отдавна и вече не може да бъде спрян. Членът на 
комитета на Бундестага по външните работи Юрген Тритин смята, че „Севе- 
рен поток 2” не е опасен за Европа. 2 

Очевидно става дума за политическа борба. САЩ се възползват от сил- 
ното си влияние върху наднационалните европейски институции и оказват 
максимален натиск, за да бъде блокиран проектът и така още повече да из- 
олират Русия от Европа. Обратно - част от националните елити, най-вече в 
Германия и Австрия, се опитват да устоят на натиска и да прокарат проекта 
в името на икономическите си интереси и на идеята един ден да се освободят 
от зависимостта си от САЩ и да превърнат Европейския съюз във влиятелен 
геополитически субект със собствени виждания за глобалните проблеми. Тези 
сили имат добри шансове за успех след информацията от 8 февруари т.г. за 
споразумение между Берлин и Париж за редакцията на поправките по Газова- 
та директива на ЕС. Така „Северен поток 2” ще може да се осъществи. 


3. Тенденциите в интеграционните инициативи 
на Русия в Евразия са противоречиви 


Като се вземат предвид все по-големите трудности, с които Русия се 
сблъсква в отношенията си със САЩ, и тенденцията към намаляване на ико- 
номическите и политическите й връзки с ЕС, е обяснимо, че в следващите ня- 
колко години за Москва ще става все по-важно да развива отношенията си с 
държавите от близката си чужбина и да даде ново дихание на евразийската ин- 
теграция, която се сблъска с много предизвикателства в изминалата 2018 годи- 
на. Според някои анализатори интеграционните процеси в Евразия буксуват, 
а в постсъветското пространство се натрупва конфликтен потенциал, който 
усложнява отношенията между бившите съветски републики. Това изглежда 
прекалено силна оценка, тъй като са налице и някои положителни моменти в 
отношенията между петте държави от Евразийския икономически съюз. През 
2018 г. могат да се отбележат няколко важни събития за евразийската интегра- 
ция - както позитивни, така и негативни явления и процеси. 

а) От | януари 2018 г. ев сила нов митнически кодекс на Евразийския ико- 
номически съюз (ЕАИС). 

Обсъждането му продължаваше през цялата 2017 г., а приемането му е съ- 
пътствано от немалко трудности. Кодексът съответства на водещите световни 
практики в сферата на митническата дейност и предвижда пълно електронно 
деклариране на стоките, намаляване на времето, необходимо за регистрация 
на митническа декларация, наполовина, а на времето за преминаване на сто- 
ките през митницата - шест пъти. Трудно е да се даде статистическа оценка на 
влиянието му върху динамиката на търговията между държавите от ЕАИС. Но 
през цялата изминала година тя се развива във възходяща линия. 


6) Увеличава се обемът на търговията 

За периода януари-октомври 2018 г. обемът на външната търговия на 
държавите от ЕАИС се увеличи на 21,590 и достигна 617.2 милиарда долара, 
при това износът нараства три пъти по-бързо от вноса. Взаимната им тър- 
говия нарасна с 11,190, което прави 49.5 милиарда долара. През миналата 
година търговията в рамките на Съюза се е увеличи над 2 пъти, но за това 
роля изигра и възстановителният ефект след спада в периода 2014-2016 г. 
Освен това по-бързият растеж на външната търговия през 2018 г. бе свър- 
зан с повишаването на цените на нефта, който е основата на износа на двете 
най-големи икономики в Съюза - Русия и Казахстан. 


в) Направена е съществена стъпка напред при сътрудничеството в 
космическата сфера 

Русия е един от лидерите в космическата област, а сътрудничеството в 
тази сфера може да покаже, че ЕАИС не е само съюз на „суровинните ико- 
номики”, но притежава и висок технологичен потенциал. 

На 17-ото заседание на Консултативния комитет по промишлеността на 
Евразийската икономическа комисия (ЕИК) бе одобрен проект за програма 
за създаване на спътникова групировка на ЕАИС, чието предназначение е 
да наблюдава Земята от Космоса”. През май Русия, Казахстан и Беларус се 
договориха за промишлена кооперация при производстовото на спътници. 
Очаква се съвместната спътникова групировка на ЕАИС да бъде разгърната 
през 2019 година. 


г) Молдова получи статут на наблюдател при Евразийския икономи- 
чески съюз 

На заседанието на Висшия евразийски икономически съвет, състояло се на 
14 май 2018 г.в Сочи, Молдова получи статут на държава наблюдател в ЕАИС.2 
Досега юридическите документи на Съюза не разглеждаха подобен правов статут. 
Затова първо Съветът утвърди казуса с възможността да има държава наблюда- 
тел в ЕАИС, а след това го предостави на Молдова. Вземането на това решение 

бе директно свързано с избора на Игор Додон за президент на Молдова в края 
на 2016 година. Той прави опити да обърне външната политика на страната към 
Русия, но среща сериозната съпротива на парламента и на изпълнителната власт. 
Пълномощията на президента са силно ограничени от парламента, а действията 
на Додон се сблъскват със сериозно противодействие на прозападните партии. 
Показателно е, че - заради отказа му да подписва изгодни за прозападната коа- 
лиция закони - на Игор Додон пет пъти временно му отнемат правомощията, а 
правото да подписва законите се предава на говорителя на парламента А. Канду. 


д) Постигнати са важни споразумения за сътрудничество с Иран 
и Китай 

Между подписаните документи има съществени разлики. Споразуме- 
нието с Иран включва създаването на пълноценна зона за свободна търго- 
вия и предвижда намаляване или премахване на митническите тарифи за 
внос по широк диапазон от стоки.3? 

С Китай са постигнати договорености за междуотраслово сътрудничество. 
Сериозен проблем представлява различното ниво на развитие на икономиките 
на Русия и Китай. Цената на китайските стоки е значително по-ниска и при 
създаване на зона на свободна търговия с Китай ЕАИС може да бъде изправен 
пред проблема за изтегляне на своите предприятия от вътрешния пазар. В съ- 
щото време споразумението с КНР позволява да се намали напрежението меж- 
ду проекта ЕАИС и Икономическия пояс на копринения път, което на практика 
можеше да доведе до конфликт между Москва и Пекин.“ 


е) Смяната на властта в Армения 

Бившият министър-председател на Армения Серж Саргсян, който очевид- 
но планираше да остане на власт и след двата си мандата на поста президент, 
подаде оставка, а начело на правителството застана опозиционният лидер Ни- 
кол Пашинян, чиято партия спечели проведените предсрочни парламентарни 
избори и състави правителство през януари 2019 г. Преди време новият пре- 
миер се обявяваше против ЕАИС, а това предизвиква въпросителни за поли- 
тиката му към Съюза, след като пое властта. Засега ръководството на Армения 
не предприема резки ходове. В геополитически и военностратегически план 
републиката твърде силно зависи от Русия и от Организацията на договора за 
колективна сигурност, тъй като е притисната между Турция и Азербайджан. 
Това сериозно ограничава възможностите Ереван да се преориентира към 
САЩ и ЕС. През тази година председател на ЕАИС е именно Армения. 


ж) Подписана бе конвенция за новия юридически статут на Каспийско море 

На 12 август 2018 г. на срещата между представители на каспийските държави 
в Актаули под документа се подписаха президентите на Русия, Иран, Казахстан, 
Азербайджан и Туркмения. Той не е пряко свързан с ЕАИС. Въпреки това в спо- 

разумението участват две страни от ЕАИС - Русия и Казахстан, и Иран, който 
сключи споразумение за зона за свободна търговия с него. Конвенцията дели Кас- 
пийско море на териториални води (15 морски мили), прилежащата към тях ри- 
боловна зона (ширина от още 10 мили) и общо водно пространство. Тя забранява 
присъствието в Каспийско море на въоръжени сили на некаспийски държави и ще 
способства за нормализация на обстановката на Южния фланг на ЕАИС. 


з) Въведена е система за електронна маркировка на стоките 

„Сивият” внос от Китай, който минава през Киргизия и Казахстан, еедин 
от най-големите проблеми на функционирането на общия пазар в ЕАИС. 
През ноември м.г. Евразийският аналитически клуб публикува доклад, от 
който се разбира, че от половината до две трети от целия китайски внос в 
Казахстан и Киргизия е нелегален. Общият ущърб за ЕАИС от контрабандата 
може да надвишава 1.5 милиарда долара. Като главно средство за борба с 
тази заплаха страните от ЕАИС разглеждат и въвеждането на система за елек- 
тронно маркиране на стоките. Това споразумение влезе в сила от 14 август 
2018 година. Внедряването на подобна маркировка е дълъг и сложен процес, а 
резултатите от него едва ли ще се появят скоро. 


и) Одобрена е програма за създаване на общи пазари на газ, на нефт и 
на нефтени продукти в Евразийския икономически съюз 

Това стана на последното заседание на Висшия евразийски икономически 
съвет, провело се в Санкт Петербург на 6 декември м.г. Въпросът за изгражда- 
нето на тези пазари поначало е един от най-острите, тъй като именно въглево- 
дородните ресурси осигуряват основната част от доходите на Русия, Казахстан 
и Беларус. Програмата за формиране на общия пазар предвижда да няма дис- 
криминация при достъпа до тръбопроводите, да има пазарно ценообразуване 
на нефта и нефтените продукти. Планира се към 2025 г. да се завърши форми- 
рането на общи пазари на газта, на нефта и на нефтените продукти.“ 


к) Изостряне на противоречията между Русия и Беларус 

Разногласията между двете държави станаха особено забележими след 
срещата в Санкт Петербург на лидерите на държавите от ЕАИС, след заседа- 
нията на правителствата на съюзната държава Русия - Беларус, състояли се 
на 13 декември м.г. в Брест, както и на състоялите се в края на 2018 г. прего- 
вори между президентите Владимир Путин и Александър Лукашенко.? Ру- 
сия показа, че няма намерение да дотира икономиката на Беларус и че иска 
реално задълбочаване на интеграционните процеси, предвидени в договора 
за Съюзната държава от 1999 година. Сянка в отношенията между Москва и 
Минск е и информацията, че в Беларус е приет закон, предвиждащ 30 про- 
цента от телевизионния ефир в страната да е на беларуски език“ и задължа- 
ващ държавните ведомства и организации да го използват наред с руския.“ 

Тоест, може да се говори за беларуски еквивалент на украинизацията, а това 
няма как да не буди тревога в Русия. 

Отчитайки, че в навечерието на новата 2019 г. лидерът на Беларус определи 
съюза с Русия като „състоял се”, ръководителите на двете държави успяха да по- 
стигнат временен компромис. От това как ще се решат противоречията между 
двете държави, които са в основата на Евразийския съюз, до голяма степен за- 
висят и перспективите пред евразийското интеграционно обединение като цяло. 

Може да се очаква, че през 2019 г. ЕАИС ще съсредоточи своето вни- 
мание върху вътрешното развитие и стремежа към качествени подобрения. 
Що се отнася до възможностите за неговото разширение - най-реалният 
кандидат е Таджикистан, но той е силно зависим от Китай и засега не желае 
да влиза в ЕАИС. Узбекистан се придържа към неутралитет и при новия 
президент Ш. Мирзийоев. В Молдова проевразийски настроеният прези- 
дент Додон е в остър конфликт с правителството и с прозападния парла- 
мент. Засега перспективите в борбата за власт се неясни. Основни задачи за 
ЕАИС през 2019 г. ще бъдат премахването на вътрешните търговските ба- 
риери, борбата със „сивия внос”, хармонизацията на данъчната, валутната, 
бюджетната и други видове икономически политики. За бъдещето на Съюза 
решаването на тези проблеми означава значително повече, отколкото реша- 
ването на въпроса за неговото териториално разширение. 


4. Конфронтацията със САЩ сближава Русия и Китай, 
но предизвикателствата в отношенията им остават 


Евразийската интеграция е ключова в националната стратегия на Русия, 
но за да бъде успешна тя, е много важно да се изградят хармонични отно- 
шения с Китай. Цел, която постоянно се подчертава и от двете страни, но за 
чието практическо осъществяване е необходимо да бъдат преодолени много 
трудности. 

Основният стимул за Русия и Китай и за развитието на руско-китайски- 
те отношения е политическият и икономическият натиск на Вашингтон сре- 
щу Москва, както и търговската му война с Пекин, която понякога придобива 
твърде груби форми. Показателна е мощната атака срещу компанията Ниауе!. 
Прави впечатление и включването на известния американски филантроп 
Джордж Сорос. На тазгодишния Икономически форум в Давос той отправи 
сериозна критика към китайското правителство. Според него КНР е най-бога- 
тият, най-силният и технологично най-развитият „авторитарен режим на пла- 
нетата”. Финансистът изрази мнение, че Китай разработва опасни технологии 
за контрол над хората, а според него китайската техника (2ТЕ и Ниаие!) вече е 
завладяла пазара на 5С технологиите. „Инструментите за контрол, разработе- 
ни от изкуствения интелект, дават осезаемо преимущество на тоталитарните 
режими над откритите общества” 8 Сорос е убеден, че развиващата се система 

за социален рейтинг „ще подчинява съдбата на човека на интересите на едно- 
партийната държава с непознати в досегашната история методи”. Той смята, 
че сега САЩ и Китай се намират в състояние на Студена война, която лесно 
може да прерасне в гореща. Финансистът с унгарски корени определи предсе- 
дателя на КНР Си Дзинпин като „най-опасния враг на отворените общества”. 
Той критикува и американския президент Доналд Тръмп, обвинявайки го, че 
прави отстъпки на Китай. Той смята, че „цели политики на САЩ по преси- 
чане на злоупотребите на Китай” могат да бъдат провалени. Все пак Сорос 
отбеляза, че не губи надежда във възможността самите китайци да отхвърлят 
режима. Най-вероятно той прави намек, че сред китайския елит съществуват 
проглобалистки сили. Позицията на Китай бе, че думите на Сорос не заслужа- 
ват дори да бъдат опровергавани. 

Активната антируска и антикитайска позиция на Вашингтон е изненад- 
ваща, тъй като това само стимулира сближаването между двете държави. За 
опасността от алианс между Москва и Пекин говори още бившият съвет- 
ник по национална сигурност Збигнев Бжежински, който през 1997 г. пре- 
дупреди, че за САЩ „потенциално най-опасният сценарий би бил голяма 
коалиция на Китай с Русия, а може би и с Иран - една „антихегемонистка” 
коалиция, скрепена не от идеология, а от общо усещане за несправедливост. 
По мащаб и по обсег тя би напомняла някогашния съветско-китайски блок, 
макар че този път лидер ще бъде Китай”.20 Очевидно както тогава, така и 
днес, не всички в САЩ се вслушват в неговите предупреждения. Но тази 
голяма коалиция на обидените през цялото време се движи от сферата на 
хипотетичните заплахи към реалността и скоро може да се превърне в гео- 
стратегически факт. Пекин и Москва се сближават, за да дадат отпор на това, 
което те определят като „американска заплаха”. 

Все пак мисълта за партньорството на двете велики държави в Евразия 
тревожи истаблишмънта във Вашингтон. През август 2018 г. тогавашният 
министър на отбраната Джим Матис заяви, че между Москва и Пекин тече 
„естествено сближаване” на интересите”. Но не може да има съмнение, че 
техните ценности и тяхната култура сериозно се различават. Въпреки това в 
създалата се ситуация сякаш ще натежи едно от фундаменталните правила 
в международните отношения - че „врагът на моя враг ми е приятел”. Исто- 
риците добре знаят, че са съществували всевъзможни немислими съюзи, ка- 
то съюза между Съединените щати, Великобритания и СССР по време на 
Втората световна война. Сега напрежението между САЩ и Русия става все 
по-сериозно в Източна Европа и в Близкия изток. Независимо от антирус- 
ката истерия в западните медии, напоследък има тенденция членовете на 
външното министерство на САЩ да постигнат съгласие, че Китай е основ- 
ният стратегически съперник на Америка. Двете страни имат сериозни про- 
тиворечия помежду си относно търговията в Южнокитайското море. Затова 
би било странно, ако Москва и Пекин не разпознаят общия си враг - САЩ. 

Президентът Обама се отнасяше с презрение към руския си колега Вла- 
димир Путин, той дори си позволи да нарече Русия „регионална държава”. 
Сега Доналд Тръмп многократно прави антикитайски изявления. Първата 
чуждестранна визита на китайския лидер Си Дзинпин бе именно в Москва, 
като през миналата година двамата лидери се срещнаха 5 пъти. 

В началото на 70-те години на ХХ век Хенри Кисинджър и Ричард Никсън 
успяха да изградят партньорски отношения на САЩ с Китай на Мао Дзедун. 
Това се отрази негативно на и без това обтегнатите отношения между КНР и 
СССР и допринесе за победата на САЩ в Студената война. Сега нещата се 06- 
ръщат, Китай привлича Русия в своята орбита. Сътрудничеството с Москва из- 
глежда важен елемент от стратегията му в противоборството със САЩ, което 
вероятно ще продължи дълго. 

Съответно една от приоритетните цели на САЩ през ХХ век ще бъде 
сдържането на увеличаващия своята мощ Китай. Сред американските екс- 
перти се прокрадват мнения, че Москва трябва да бъде спечелена за про- 
тивоборството с Пекин, но подобен сценарий изглежда немислим поради 
крайната русофобия на американските медии и на политическия мейн- 
стрийм. За да убедят Русия да застане на страната на САЩ, американските 
политици ще трябва съществено да преразгледат своите стратегически цели 
към Руската федерация. Ако настоящият курс продължи, е много вероят- 
но и алиансът на Русия с Китай някой ден да стане факт. Американските 
експерти Греъм Елисън и Дмитрий Саймс смятат, че една надеждна глобал- 
на стратегия на САЩ трябва да бъде съчетание от реализъм и признаване, 
че алиансът Пекин- Москва е сериозна заплаха. За да му се противодейства 
успешно, е необходимо творческо мислене и изграждането на голяма меж- 
дудържавна коалиция.”! 

И в китайските, и в руските документи по национална сигурност отноше- 
нията между двете страни се наричат „всеобхватно стратегическо партньор- 
ство”. През 2013 г. Си Дзинпин подчерта, че „китайско-руските отношения са 
най-важните двустранни отношения на планетата и най-добрите отношения 
между големи държави”. Китай и Русия често координират позициите си в СЪ- 
вета за сигурност на ООН, където в над 90 процента от случаите гласуват по 
един и същ начин, както и на форумите на БРИКС и Шанхайската организа- 
ция за сътрудничество (ШОС). Русия все по-често гледа на Изток, когато става 
дума за икономика. Китай е основният търговски партньор на Русия и основ- 
ният купувач на руски нефт. След завършването на „Силата на Сибир” през 
тази година Китай ще стане вторият по обем пазар на руския газ след Германия. 
Показателно е и това, че стокооборотът между Русия и Китай през 2018 г. дос- 
тигна рекорден обем, превишавайки 100 милиарда долара по данни на минис- 
търа на търговията на КНР Гао Фен. Пекин е най-големият търговски партньор 
на Москва. Сред партньорите на Китай по този показател Русия заема десето 
място. Прави впечатление, че през 2016 г. стокооборотът между Русия и Китай 

се увеличи с 2,290, като достигна до 5 69.52 млрд. През 2017 г. този показател 
се увеличи с 20,890 и достигна до 5 84.07 млрд. Освен енергоизточниците все 
по-голяма роля в търговските отношения между двете държави имат и други 
стоки, в частност разнообразна селскостопанска продукция. 

Русия започна да продава на Китай някои от най-авангардните си 
технологии, включително зенитно-ракетните системи С-400. Двете държави 
обменят информация за оценките за заплахите и активно си сътрудничат в 
изследвания и разработки на ракетни двигатели. В отношенията между Москва 
и Пекин има и проблеми. Руският елит продължава да гледа на Запад, когато 
става дума за традиции, за култура и за история. Богатите руснаци си купуват 
жилища в Лондон и Ню Йорк, а не в Пекин. Но тъй като надеждите им за 
интеграция със Запада на практика са мъртви поради острото геополитическо 
противопоставяне, увеличава се броят на руснаците, изучаващи китайски език и 
пътуващи на Изток. От друга страна, китайските банки отказват да дават кредити 
на попадналите в американските санкционни списъци руски компании. Китай 
реагира сдържано на руските предложения за взаимна търговия с национални 
валути (рубли и юани). А именно идеята да бъде преодолян монополът на долара 
като световна резервна валута е ключов елемент от стратегията на Русия, която в 
бъдеще вероятно ще са опита да изгради свободна от американското господство 
валутна зона. Още сега Москва полага сериозни усилия да премине към търговия 
в национални валути с държави, стремящи се към по-голяма субектност в 
глобалната политика - като Китай, Турция и Иран. Но сдържаността на Пекин 
е сигнал, че все още предстои да бъде изминат много път за постигането на тази 
цел. Историята показва, че обикновено смяната на световните валути става не 
еволюционно, а в резултат на войни - например доларът се наложи като световна 
резервна валута след Втората световна война, измествайки британската лира. 

Най-тревожният за Русия нюанс в отношенията й с Пекин е скромният 
дял на китайските инвестиции. Статистиката на Централната банка на Руската 
федерация сочи, че вносът на капитал от Китай в Русия през 2016 г. е 0.35 млрд. 
долара, през 2017 г. - 0.14, а през първата половина на 2018 г. - 0.10. Оказва се, 
че делът на Китай в общия приток на преки чуждестранни инвестиции в Русия 
през първата половина на 2018 г. е едва 190. Това определено е твърде скромно 
за държава, която се нарича „стратегически партньор”. Тези данни няма как да 
не предизвикват тревога и съмнения пред перспективата да се изгради Голяма 
Евразия (Стешег Бигаза). Не се осъществи и подготвяната покупка на акции 
на „Роснефть” от китайски инвеститор. Засега има много въпросителни около 
това дали Русия ще получи заеми в китайски юани. 

По-горе бяха посочени само част от причините, които дават основа- 
ния на много американски експерти да са скептични към вероятността за 
изграждане на руско-китайски алианс. Но това е сценарий, който не бива 
да се изключва. Геополитическият натиск на САЩ върху Москва и Пекин е 
най-силният фактор, съдействащ за сближаването им. 

5. Светът става все по-опасен и непредвидим 


Острото геополитическо противопоставяне с Русия и Китай вероятно 
е основната причина Америка да отхвърля сдържащите ограничения, уста- 
новени още по време на изминалата Студена война срещу СССР. Тогава те й 
бяха изгодни, но днес очевидно не са. Ходът на САЩ не оставя място за съм- 
нение, че те залагат на силата и възможността да нанесат изпреварващ ядрен 
удар в опита си да запазят своята глобална хегемония. 

Русия и Китай едва ли могат да направят нещо друго, освен да приемат 
предизвикателството и да посочат кой е виновен за случващото се. С краха 
на ДРСМО може да се очакват и по-активни действията от страна на Китай 
по разработка на аналогичен тип оръжие, макар че той досега не бе ограни- 
чен от подобен договор. Новите разработки на САЩ и Русия неизбежно ще 
стимулират и Китай да постигне паритет с тях по този компонент. Ситуация- 
та досега бе изгодна за Пекин, тъй като ДРСМО ограничаваше САЩ и Русия, 
без да засяга другите държави. 

Светът става все по-опасен и непредвидим. В близките години вероятно 
предстои сериозна надпревара във въоръжаването. Излизането на САЩ от 
ДРСМО е нова крачка към глобална нестабилност след оттеглянето им от 
Договора за противоракетна отбрана през 2002 г., както и от ядрената сделка 
с Иран през 2018 година. Процесът на разоръжаване от 70-те и 80-те години 
на миналия век е мъртъв. 

От последната голяма война изминаха повече от 70 години, а това при- 
тъпи чувството за опасност у населението. Хората, а и политиците, започна- 
ха да приемат мира като нещо нормално, което им е дадено завинаги, забра- 
вяйки, че той до голяма степен се дължи и на страховете от апокалиптичните 
последствия от евентуална глобална ядрена война. Но през последните го- 
дини стратегическата стабилност на планетата бързо се влошава и ако САЩ 
започнат да разполагат ракетите си със среден и малък обсег в близост до 
руските граници, положението бързо може да стигне до ситуация, съпоста- 
вима с Карибската криза през 1962 година. 

Тенденциите след излизането на САЩ и Русия от ДРСМО са много тре- 
вожни, а мъгливите формулировки, използвани от политиците, не са дос- 
татъчни да прикрият очевидния факт, че ядреният кошмар от времето на 
Студената война се завръща... 


08.11.2019 г. 
ЛИТЕРАТУРА 

Кузяа мийагауув Кога МЕ писеаг ап рас1, акег 5 пломе. 

А рз/Луууму,дуу,соту/ег/гиззта-ууйНдгаууз-гогл-Е-пис!еаг-агпз-рас-аКег-и5-помуе/а-47335396 
И5-Визчап зрай оуег Бопегз |апдта т Мепегиейа. 

АН рз:/Ллумлу.ББс.сот/пемв/мопд-айп-агепса-46522358 

Поне 11 държави в ЕС признаха Гуайдо за президент на Венецуела. 04.02.2018, 11:09 
АН рх:/Лууум.дпеупк.Ьд/5ма?/2019/02/04/3384982 15рапйа ригма м ез рпгпа дча!9о 
га ргегдеп па/?геЕ-Ноте плат пемуу5 

Еидеп, Витег. Ле |МЕ Теау 15 Пооте. Ме Меед а Меуу Агт5-Сопио! Егаглеууогк. 
АЕрз:/Лумлу.дейепзеопе.сот/1деаз/2019/01п!-геату-доотед-ме-пеед-пеуу-агп5-сог!го!- 
Еаглем/огк/154428/ 

Пактам. 

Тгеагу Вейумееп Те Ипйед 5тайез ОГАтепса Апд Тве Ипоп ОЕ5омет боса! КериБйсз Оп 
Тпе Ешптайоп ОЕТНей иептледгате-Капде Апа 5попег-Вапде М!55йев (МЕ Тгеату) Запед 
Оесетбег 8, 1987. АН рз:/Лумуму.5Хайе.доу/А/аусАу/102360.А4га 

„США для себя уже все решили". Заместитель главь: МИД РФ Сергей Рябков об американ- 
ском ультиматуме по ракетам средней и меньшей дальности. НЕрз://Лууууу.„Коттлегвап!.гу/ 
90с/3834568 

Оампа, Е. апдег апд УЛШат ). Вгоай „П.5. бизрепй5 Мис!еаг Агт5 Соп!го! Тгеайу МИНА Вихеа, 
01.02.2019. НЕрз:/Лумуму.пуйтев.сот/2019/02/01/15/ро/кзАтитр-тЕ-пис!еаг-геату. Ат! 
Мкпае! В. Согдоп „|).5. 5ауз Кизста Тезтед Спшзе М!55Пе, Моа па Тгеату”. НЕЕрз:/Ллуууму.пу тез. 
со0т/2014/07/29Луопд/ецгоре/из-зауз-гизфта-Теед-сп?ве-п155Пе-п-мМоаНоп-о 4геату. 
Ал тодше- пе 

Оама, Е. Запдег ап МИ Шага ). Вгоад „П.5. Хизреп Мис!еаг Апт5 Сог!го! Тгеау МИН Виза”, 
01.02.2019. АН рз:/Луууму.пуНтев.сот/2019/02/01/у5/ро скАгитр-Е-пис!еаг-геату. Ети! 
Оампа, Е. <апдег апд Мат ). Вгоай „1.5. бизрепд5 Мисеаг Ага Соп! го! Тгеату МИН Вивета", 
01.02.2019. НЕрз:/Лумуму.пуйтев.сот/2019/02/01/15/ройкзАтитр-тЕ-пис!еаг-геату. Рът! 
И: Кива! 5 |МЕ глетопс аацайа е“ Кац. АЕ рв:/Лууууу.дуу.сот/еп/из-гиззта--гетопс-а- 
Гацана е гаца/а-47267230 

ИКапа Роапа зиепат еп зесипу Пез Хо сошп?ег Киззтап аддагезя1оп. 

и рв/Лууму пдерепдеп!.со.чК/пеууз/иК/Поте-пеууз/иКк-роапд-весипу-гиззта-аддгез5топ- 
зегде!-5кпра!-Бгехй-а8408956.П1п1! 

У/Жоч! Те | МЕ Тгеату уй Зе 0.5, Киззта сап Бий И агвепа! о и ептедае-гапае 
п155Пез, 5Тап?ога зсПоаг заув. 
АНрз://пеууз.фТапЮга.еди/2019/02/01/п-5-зизрепзтоп-пис|еаг-агт5-геату-гиззта-теапз/ 

1.5. то Те! Виза И 15 Геамтоа Гапдтагк |.М.Е. Тгеату, 19.10.2018. 
АЕрв:/Луулу.пуйглез.соп/2018/10/19/и5/ро 1 сз/гиззта-пис!еаг-агп5-геау-гипар- 

ад 5#ганоп. А тт подше- те 

5татетеп! оп Ше ил? еппеда!е-Капде Мис!еаг Еогсез (МЕ) Тгеату. 

АН рз://Ллумлу.пато пл /срз/еп/патойа/о ста! тех 161122.Р8га 

Пактам. 

К272 (Швейцария): Россия оплакивает Договор о РСМД крокодиловьми слезами. 
Аирз:/Лпозп.ги/ро!1к/20190201/244498584.8гп! 

Пактам. 

Вж. Маппо Отисс! „Ге ЕП уоев ог е 1зтаПапоп о  пему 5 по!55Пез п Ецгоре“. 

А рв:/ЛуулулоКатепетогд/аг!с!е204686.Р1т! 

В бундестаге предложили России разместить ракеть: 9М729 заУралом. 

АЕ рв://гилй.сот/си7о. 3 февруари 2019, 17:22 

Косачев оценил предложение немецких депутатов разместить ракеть! России за Уралом. 
14:59, 04.02.2019. АН р://ги. .сопу/сидк 

Встреча с Сергеем Лавровъм и Сергеем Шойгу. 

Анру//кгет тп.ги/емеп? з/ргездепу /гапзспр!з/59763 

Пактам. 

Пактам. 

Пактам. 

В МИДе назвали неотвратимой перспективой въиход США из ДРСМД. 
Ерз/Лг.ги/840734/2019-02-01у-пд-пагма!-пеотуганто!-регврек!уо!-муКНой-55йа-12-дгвта 
Россия показала ракету, из-за которой США хотят въйти из ДРСМД. АН рз://гиз.агайуа. 
огд/а/гиззта-пему-т!55Пез-т -4геату/29727724.8гп! 

„Ответно-встречньи удар окажется невозможньм": чем опасен для России разрьв ДРСМД. 
Е рз:/Ллумуму.к.г/ро!с5/2019/02/02/о ме поузгесйпуу-цдаг-оКагнебзуа-пеуогтогйпуга- 
сПпет-оразеп-дуа-гозз!-гаггуу-дгвгд. Ати! 

Родионов, Д. Виход из ДРСМД: США блефуют, Москва льет крокодиловъ! слезь. 
Аирз://вургезва.ги/аг2 1/апис!е/223481/ 

Пактам. 

Пактам. 

Котага муаг!5 ЕП гшез Гог Могд 5геат 2 да5 ПК адгеед см у. 

А рв:/Луулу.врд!оба!.согп/р! а з/еп/тагке!- ята 1 Лаез!-пеууз/па?ига!-да5/012419- 
готапа-мап!5-ец-пшез-ог-погд-геат-2-да5-ПпК-адгеед-см Шу 

Взять „Северньи поток-2” под контроль: у Брюсселя осталось 2 месяца. 
Нрв://еадаПу.сот/гу/пеууз/2019/01/29/угуа!-зеуегпуу-ро!оК-2-род-Коп!го!-и-Бгучзвеуа- 
оза!05-2-тезуаса 

США пригрозили ввести санкции против подрядчиков „Северного потока - 2”. 

АН р://мг.гуи/пеуи5/2019/1/9/958508.П1711 

На результать! сканирования Земли спрос в мире постоянно растет 

АЕ рз/Луулу.Еглецгазта.огд/пеуу5--2016-12-28--род-апогйеппут-КодеКзот-еаез-5Тоа!- 
роКа-спетуге-родр!5!-27615 

Молдавия получила статус государственного наблюдателя в ЕАЗС. 
пирв://па.ги/20180514/1520527332.А1п11 

ЕАЗС и Иран подписали Временное соглашение по созданию зонь! свободной торговли. 
Аирз:/Иоез.Кг/ргосезз/еае5 1 кап родр!вай угетеппое зодазпете ро зогдапуш 
гопу! змобойпоу. Тогдом!/ 

Соглашение о торгово-зкономическом сотрудничестве ЕАЗС и КНР должно начать дей- 
ствовать в начале 2019 года. 

А ру/Ллуууму.ецгазтапсогапи!551оп.огд/ги/пае/пеууз/Радез/11-09-2018-3.азрх 

Пашинян стал премьер-министром Армении. 

А рв/Луулумедопоз!.ги/ро Нсз/пеуу5/2019/01/14/791319-разнпуап 

Конвенция о правовом статусе Каспийского моря. АЕ р://Кгет т.ги/зирр!етеп/5328 
Соков, К. Контрафакт грозит закрьтием ринков для партнеров. 

АЕ рв/Луулу."#плецгазта.огд/пеуу5--2018-11-28--Коп! га аК!-дгог!-гаКгуНет-гупКоу-аа- 
раптегоу-39818 

Легощин, В. Как поспорили... Для унификации цень! на газ нужен другой уровень интеграции. 
Нарз:/Луууми#гпецгаза.огд/пеуу5--2018-12-07--дЦа-ип” Кас!-сепу-па-даг-пигйеп-дгидо)- 
игоуеп-едгас!-39971 

О чем говорит молчание Путина и Лукашенко по итогам переговоров. 

А рв://уг.ги/ро!1с5/2018/12/30/957793.А4п11 

Белоруссия решила провести дерусификацию телевидения. 29.01.2019 16:29. 
Арв://мегвта.ги/Бейогизятуа-гезПа-ргомез!-дегиз кастуц-е!емдетуа 

С 2019 года государственнме организации и ведомства обяжут писать на сайтах и по-бе- 
лорусски. 

АЕ рв://пеуув И Бу/есопопт!с5/594176.т ?сг9<79270 

зае!, К5йап, Ка еппе Випоп, апд Ме5за КагвИ. 5ого5 Маг Сита Изез Адо5 То Нпа 
Тигеа! 1о Опе-Рапу Кше. 

А рв:/Луулу.БоотБегд.сот/пеуув/аг!с!е5/2019-01-24/деогде-зогоз-магпз-о си та-5-изе- 
оГа!-10-сопйго!-стгепв 

Пактам. 

Бжежински, 3. Голямата шахматна дъска, С., Обсидиан, 1997, с. 67. 

агайат, Т. АШвоп апд Оайп К. 5ипе. „А 5по-Киз ап Ептегте Адат Тигеа!епз Атепса”, 
29.01.2019, 7:09 р.т. 

АЕ Ерв:/Луу/уулуя).сот/агис!ез/а-5то-гиззтап-еп!епе-адатп-Агеа!епз-атепса-11548806978 
Товарооборот России и Китая в 2018 год превъисил рекордни 5100 млрд. 

АН р:/Лумуму.др.ги/а/2019/01/10/Томагообого! Коз5и 1 КИ 

Катасонов, Валентин. Китайские инвесторъ! обходят Россию стороной. 10.12.2018. 
Нирз:/ЛууумопавК.гу/пеуув/2018/12/10/кКа5Кте-пмезгогу-обйодда!-гозвфи-втогопо)-47271.А8 пи! 

ОСНОВНИ ИСКАНИЯ НА ПЕНСИОНЕРИТЕ 
И ВЪЗМОЖНОСТИ 
ЗА ТЯХНОТО ФИНАНСИРАНЕ 





Димитър Нинов - ст.н.с, 0-р 
по икономика, специализирал е в 
Англия, Аватрия, Белгия, Швейцария 
и САЩ. Бил е предапавител на 
България в Направляващия коми- 
тет по социална защита на (Ъ- 
вета на Европа, консултант на ми- 
сии на Световната банка и на МВФ 
у нас, предапавител на МФ в КТОТ 
при НСи др. Научните му интереси 
са в облаатта на финансите, с0- 
циалната политика и жизненото 
равнище. Има над 100 научни пуб- 
ликации и 2 книги: „Социалната 
справедливост в пенсионното оси- 
гуряване" (1998) и „Социални це- 
лии последици на бюджета и ико- 
номическата политика в България 
през 2000-2006 г“ (2008). Член е 
на СИБ, на БАП и на АСна НУ „Трета 
възраст" 


Димитър Нинов 


два ли някой ще оспори твърдението, че след 

близо три десетилетия пенсиите и доходите от 
пенсии у нас са изключително ниски и незадоволи- 
телни, както и че преобладаващата част от пенсио- 
нерите живеят на ръба на оцеляването. Само ня- 
колко числа. 

По официални данни на НОИ за 2016 г. към 31 
декември: 

- общият брой на пенсионерите е 2 181 356 

души; 

- средният размер на пенсията, включващ ос- 
новната пенсия, сумата от вторите пенсии и 
компенсациите към тях, е 332.68 лв.; 

- линията на бедността (ЛБ) за България, 
определена по единната методология за 
страните - членки на ЕС, П.С, възлиза на 
351.08 лева. 

Елементарен разчет на основата на тези офи- 
циални данни на НОИ показва, че към 31 декември 
2016 г. основните размери на пенсиите на мнозинство- 
то пенсионери е под прага на бедността. 1615 411 пен- 
сионери, или 74,0590 от общия им брой са с основни 
размери на своите пенсии под линия на бедността по 
П.С, а 1436 063, или 65,5890 от общия брой на пен- 
сионерите. 

Тази констатация се потвърждава и от междуна- 
родно сравнителни данни за равнището на средната 
брутна пенсия към средната брутна работна заплата 
у нас със средното й равнище за страните - членки на 
ЕС, които са членки и на Организацията за икономи- 
ческо сътрудничество и развитие (ОИСР). 

Таблица 1: Коефициенти на брутния медиален доход от пенсии 
на пенсионер спрямо брутния медиален доход от труд в България и ЕС през 2007-2016г. 
Равнище към 2007 1 2008 | 2009 1 2010 1201112012|2013 | 2014 | 2015 | 2016 
(а) към ср. брутна 
заплата в ЕС-28 
(6) ср. брутна РЗ в 


България 








2 


01 049 1 0,521 0,51 | 0,53 | 0,54 | 054 | 0,56 | 0,56 | 057 | 0,58 






































001 0,371 0,341 0,34 | 043 | 041 | 042 | 0,39 | 044 | 041 | 0,45 





Източници: Еигозтат, Аддгеда!е гергасетеп! гайо. 
Тези данни са резултат от ЕШ 51.С. 


За пълнота на тези сравнителни данни ще добавим, че коефициентът на за- 
местване (асотева!е терасетен! гайо) през 2016 г. в Гърция възлиза на 0,64 (което 
означава равнище от 6490); в Румъния - на 0,66; в Испания - на 0,66; в Унгария - на 
0,67; във Франция - на 0,68; в Италия - на 0,69; ав Люксембург - на 8090 (най-висо- 
ков Европа). Дори в съседна Македония, която все още не е член на ЕС, но е член на 
ОИСР, той е 0,70, т.е. с 29 процентни пункта по-високо от това в България. 

През 2017 г., поради значителния растеж на работните заплати и незна- 
чителния на пенсиите, този коефициент за изплащаните от ДОО пенсии на 
пенсионер спада до 0,37. 

По-ниското равнище на пенсионната защита у нас се потвърждава още 
по-убедително от данните в публикация на Организацията за икономическо 
сътрудничество и развитие (ОИСР) от 2017 г. за средното равнище на брутни- 
те и нетните размери на пенсиите към средното равнище на брутните и нетни- 
те размери на доходите от труд през последните две години (от септември 2015 
до септември 2017 г.), представени в таблица 2. 


Таблица Ме 2: Равнище на средните брутни 
и нетни размери на пенсиите към средните брутни и нетни доходи от труд - 896 





















































ържави Брутни размери Нетни размери Разлика 
1 2 (к2 - к. |) 
България“ 32.7 41.9 9.2 
Р Чехия 45.8 60.0 14,2 
Гърция 537 53.7 0 
Латвия 53.,7 53.7 0 
Естония 49.7 57.4 7.7 
Белгия 46.7 66.1 19.4 
Франция 60.5 74.5 14 
Финландия 0 | пипа 5066 пи | 650 | 84 | 
Дания 86.4 80.2 -6.2 
Люксембург 76.7 88.4 117 
Австрия 78.4 91.8 13.4 
"България не е член на ОИСР, Данните за нея са по наши разчети 
и се отнасят единствено за изплащаните пенсии на пенсионер от ДОО 


5оигсе: ОЕСО репзгоп тойеб - Сгоз5 апа пейрепзоп герасетеп! гайе вот тапдоюгу (рибйс апа 
рпмае)... хспетез; зер!. 2015 - зер!. 2017 

Ще поясним, че: 

- В редица от страните - членки на ЕС, не само доходите от труд, но и 
доходите от пенсии са данъчно облагаеми. 

- Равнището на данъчното облагане на доходите от труд по принцип е 
по-високо от данъчното облагане на доходите от пенсии. 

- Приведените от ОИСР данни за равнището на брутните и нетните (раз- 
полагаемите) размери на пенсиите към брутните и съответно към нетните 
(разполагаемите) размери на доходите от труд в страните - членки на ОИСР се 
отнасят за сумата от техните пенсии от първия и втория стълб на задължител- 
ната система за пенсионно осигуряване, докато данните за България - един- 
ствено за равнището на пенсиите на пенсионер от първия стълб (изплащани 
от ДОО) поради това, че България не е член на ОИСР. 

Като информация: средното равнище на заместване на нетните доходи от 
труд от първия стълб за 35-те страни - членки на ОИСР, за периода септември 
2015 - септември 2017 г. е 41,090; равнището на сумата от пенсиите от първия 
и втория стълб - 6390; равнището на сумата от пенсиите от първия, втория и 
третия стълб - 7490. 

- В България през 2016 г. средното равнище на нетните размери на пен- 
сиите спрямо нетните размери на работните заплати е 41,990; равнището на 
сумата от двете пенсии от първия и от втория стълб за родените лица след 
31.ХП.1959 г., които задължително се осигуряват в двата стълба, е 34,600, т.е. с 
2090 по-ниско от равнището им за осигурените лица само в първия стълб. 

Този факт (по-ниските с 2090 размери и равнище на сумата от пенсиите 
от първите два стълба за осигурени лица, родени след 31.ХП.1959 г.) принуди 
правителството да предложи, а НС да гласува влезлите в сила на 15 август 
2015 г. промени в КСО, с една от които се разреши на родените лица след 
31.Х1.1959 г., които по силата на КСО задължително се осигуряват в първия 
и във втория стълб, да прехвърлят, ако желаят, своите вноски от втория (ка- 
питаловия) в първия (солидарния) стълб. И по този начин и при равни други 
условия да получат същото равнище на пенсионна защита, каквото КСО оси- 
гурява за осигурените лица единствено в първия стълб. 

И още два общественозначими фактора и индикатора за ниските и неза- 
доволителни размери и равнището на пенсионната защита в България, отна- 
сящи се непосредствено до: 

(а) Ролята на т.нар. швейцарско правило за индексация (осъвременяване) 
на заварените стари пенсии. 

Емпиричните данни за периода от 2000 до 2016 г. и техният анализ по- 
казват, че в условията на България с всяка измината календарна година т.нар. 
швейцарско правило (чл. 100 от КСО) за индексацията (осъвременяване) на 
заварените стари пенсии е водило и продължава да води до ежегодно натруп- 
ващо се изоставане на техните размери и равнище от тези на новопенсиони- 
ращите се лица с пенсии за осигурителен стаж и възраст (ОСВ) с един и същ 

принос за пенсионната система. Конкретно през 2018 г. отпуснатите до края 
на 2007 г., както и преизчислените през 2008 г. стари пенсии за осигурителен 
стаж и възраст (ОСВ) на основата на средния осигурителен доход за 2007 г. 
от 398.40 лв. са изостанали с около 33-35900 от размерите на новоотпуснатите 
през 2018 г. пенсии за ОСВ на лица с един и същ принос. Това води до напъл- 
но необосновано противопоставяне на различните поколения пенсионери с 
един и същ осигурителен принос и до нарушаване на един от основните прин- 
ципи на съвременната пенсионна защита, на КСО и на Конституцията на Ре- 
публика България - принципа за равнопоставеност, в конкретния случай - на 
различните поколения пенсионери, както и до нарастващо подоходно нера- 
венство и до недоверие към управляващите политически партии и държавни 
институции. 

(6) През периода от 1989 до 2016 г., с изключение на 1990 и 2010 г., базис- 
ните индекси на реалните размери на доходите от пенсии остават значително 
под базисните индекси на реалния БВП на човек от населението. Нетното им 
средногодишно изоставане през този период възлиза на 16,2690. Това означава, 
че през целия този период реалните размери на пенсиите и доходите от пенсии 
на пенсионер в България са били под размерите, които е позволявал иконо- 
мическият потенциал на страната; както и че през този период е провеждана 
политика на силно понижена пенсионна защита на населението. 

Тези и множество други данни и техният анализ дават основание на ши- 
рещото се не само сред пенсионерите, но и сред експерти мнение, според което 
провежданата досега и в момента пенсионна политика може да се оприличи и 
определи като политика на геноцид по смисъла и съдържанието на това поня- 
тие в одобрената от Общото събрание на ООН на 9.ХП.1948 г. Конвенция за 
превенция и наказание на престъплението геноцид, ратифицирана от Бълга- 
рия суказ Ж 300 от 25.У1.1950 г. Политика, която председателят на бюджетната 
комисия в НС Менда Стоянова преди време обясни и се опита да оправдае с 
ограничените финансови възможности и финансов капацитет на българската 
държава и правителство. Но не и да обясни защо пред последните 10 години 
финансовите възможности на консолидирания бюджет на страната остават 
силно ограничени, когато става въпрос за по-достойни размери и равнище на 
пенсиите и пенсионната защита в България. Най-вероятно защото ще трябва 
да обясни политическите причини за множество негативни обществени яв- 
ления и процеси, включително за: а) ширещата се безнаказана корупция по 
всички и най-вече по високите етажи на законодателната, изпълнителната и 
съдебната власт; 6) значително по-високия относителен дял на сивия сектор 
в БВП на страната - около 2 пъти по-висок от средния за страните - член- 
ки на ЕС; в) сключените крайно неизгодни концесионни договори, от които, 
по оценки на БОРКОР, българската държавата губи ежегодно по 1 млрд. лева; 
г) по-ниските работни заплати спрямо размерите, които позволява иконо- 
мическият потенциал на страната, носещи ежегодни загуби както за наетите 

лица, така и за бюджета в размер на стотици милиона левове; д) ширещата се 
безнаказана корупция и ползване на политическата власт за лично обогатява- 
не по високите етажи на властта, пълнене на „черни партийни каси” и манипу- 
лиране на избиратели и избори. 

А изясняването на тези причини би било по същество обвинение към 
сегашното и към всички досегашни правителства, към всички политически 
партии и коалиции. 

При тези факти и на фона на основните многократно заявявани през 
последните 5-6 години от Българската асоциация на пенсионерите пред пра- 
вителството и НС искания на пенсионерите целите на пенсионната политика 
се свеждат до: 

(1) Ежегодно или максимум на 2 до 3 години преизчисляване на стари- 
те пенсии за трудова дейност по формулите в КСО на основата на средния 
осигурителен доход от предходната календарна година, индивидуалните раз- 
мери на осигурителния стаж и индивидуалните пенсионерски коефициенти 
(последният показател измерва съотношението между индивидуалната работ- 
на заплата или осигурителен доход и средните му размери за страната през 
предходната година или предходните 12 календарни месеца); 

(2) Въвеждане на напълно безплатно или символично платено здравео- 
пазване (включително зъболечение) за лицата на възраст 65 и повече години; 
или като начало - 70 и повече години. 

Тези искания на българските пенсионери са подкрепени от Съюза на ико- 
номистите в България и от клуб „Сребърна икономика” към него. Те бяха пред- 
ставени и на годишната среща на Европейската мрежа „АНТИ БЕДНОСТ”, 
проведена в Брюксел на 15 и 16 ноември 2016 г. в присъствието на председате- 
ля на Европейския парламент по това време Мартин Шулц и еврокомисаря по 
социалните въпроси, уменията и трудовата мобилност Мариан Тейсен. 

Към тях се добавят още няколко искания, за които не са нужни допълни- 
телни финансови средства, свеждащи се до: 

- Участие на представител на пенсионерите в органите за управление 
на НОИ, НЗОК, а защо не и на Националния съвет за тристранно сътруд- 
ничество към МС - пропорционално на броя на представителите на синдика- 
тите и организациите на работодателите. Това е важно за по-добре обоснована 
и балансирана защита на интересите и на пенсионерите, които са близо 3090 от 
населението на страната. 

- Хармонизиране на правилата за осъвременяване на пенсиите на пенси- 
онерите и на възнагражденията на народните представители. 

Ще поясним, че основните заплати на народните представители и на 
ръководни кадри на държавата в още 27 институции се осъвременяват 4 пъти 
годишно на основата на измененията в средната работна заплата в бюджетната 
сфера, докато пенсиите на пенсионерите - | път годишно и то от средата на 
календарната година. 

Главните условия и предпоставки за реализацията на двете основни ис- 
кания на пенсионерите са в резултат на спешни експертни и политически 06- 
съждания с цел постигане на консенсус по: (а) реализацията на тези искания; 
(6) адекватни на тях и на икономическия потенциал на страната система от 
ефективни реформи, програми, действия и мерки за осигуряване на допълни- 
телно необходимите бюджетни приходи за бързо и ефективно възстановяване 
на социалната справедливост чрез актуализация на старите пенсии на пенси- 
онерите и въвеждане на напълно безплатно или символично платено здраве- 
опазване, лекарства и медицински изделия за лицата на възраст 65 и повече 
години, както и за много по-добро и ефективно финансиране на почти всички 
останали области на обществената политика и развитие. 

Наши предварителни и приблизителни разчети показват, че евентуално 
преизчисляване на старите пенсии през 2016 г. например, отпуснати до 31 декем- 
ври 2015 г. на основата на средния осигурителен доход за 2015 г. от 726.40 лв., би 
струвало на годишна база около 1.7 млрд. лв., а еднократно въвеждане на напъл- 
но безплатно здравно (включително лекарства, консумативи и медицински изде- 
лия) и стоматологично лечение, включително безплатни или символично плате- 
ни зъбни протези за лица на възраст 65 или на 70 и повече години, би изисквало 
годишно още около 0.5 до 0.6 млрд. лв., или общо около 2.3 до 2.4 млрд. лева. 

Тази обща сума може и трябва да се редуцира, ако достигането на крайна- 
та цел - ежегодно преизчисляване на старите пенсии и въвеждане на напълно 
безплатно или символично платено здравеопазване за пенсионерите на въз- 
раст 65 или 70 и повече години, се реализира постепенно, на няколко стъпки, 
в през следващите няколко години. 

В търсене на обоснован отговор на тези въпроси проведени от нас анали- 
зи и разчети показват, че ако е налице реална и решителна (а не само деклара- 
тивна, на думи) политическа воля за осъществяване на необходимата система 
от реформи, включително на необходимите промени в провежданата досега 
несправедлива подоходна и данъчна политика, при произвеждания сега БВП 
допълнителните годишни приходи на консолидирана основа биха възлезли на 
около 10-12 млрд. лв. От тях: 

- около 5-6 млрд. лв. допълнителни бюджетни приходи биха дошли от 

ограничаване наполовина на сивия сектор в икономиката - от около 
3090 до около 1500; 

- още около 5 млрд. лв. от повишаване на относителния дял на общите 
данъчни приходи (приходите от данъци и задължителни социални и 
здравни осигурителни вноски) от 2990 до около 3490 (при средното им 
равнище 4090 в БВП за страните - членки на ЕС, 45 до 5590 във водещи 
страни - членки на ЕС); 

- около | млрд. лв. от ревизия на концесионните договори, включително 
на концесионния договор за експлоатация на златното находище край 
Челопеч; 

- стотици милиони левове от издигане на равнището на работните за- 
плати до размерите, които позволява икономическият потенциал на 
страната при произвеждания БВП на човек от населението. 

С нарастването на БВП сумата на тези ежегодни допълнителни приходи 

също ще нараства. 

Това е достатъчна сума за възстановяване на необходимия финансов, а 
оттам и управленски, регулаторен, контролен, стимулизационен и пр. капа- 
цитет на българската държава както за ежегодно преизчисляване на старите 
пенсии и въвеждане на напълно безплатно или символично платено лечение 
и зъболечение за пенсионерите в страната, така и за много по-добро и ефек- 
тивно финансиране на хронично недофинансираното досега здравеопазване, 
образование, наука, култура, за инвестиции в инфраструктура за всички, в 
иновации, нови технологии и производства с висока добавена стойност. На- 
кратко - за ускорено удвояване на научно-техническия, икономическия и 
социалния растеж на страната; за постепенно, но ускорено ограничаване на 
нетната емиграция и демографската криза; както и за постепенно, но ускорено 
възстановяване на доверието към политиците, политическите партии и дър- 
жавните институции. 

Проблемът е, че осигуряването на тези общо около 10-12 млрд. лв. до- 
пълнителни бюджетни приходи на консолидирана основа (в консолидирания 
бюджет на страната) изисква: 

(а) Време за сложна подготовка, пряко свързана с необходимата замяна на: 
доминиращата през последните десетилетия философия на неолиберализма 
от времето на Маргарет Тачър и Роналд Рейгън, т.е. от 60-те и 70-те години на 
миналия век, с философията на социалната пазарна икономика и социалната 
държава, каквато по Конституция България е; доминиращите досега фрагмен- 
тарни и конюнктурни подходи към предизвикателствата пред общественото 
развитие на страната със системни и перспективни подходи. Нужни са ясно 
разграничаване на средствата (каквито по същество са пазарът и пазарната 
икономика, финансовата стабилизация и пр.) от социалните цели и самоцели 
на общественото развитие, сведени до издигане на здравния, образователно 
духовния и социалния статус на цялото население; до пълно и последовател- 
но внедряване на програмното бюджетиране и програмните бюджети, с кон- 
кретни цели, ресурси, отговорности за разпоредителите с бюджетни средства; 
до замяна на досегашната политика на нарастващо подоходно и имуществено 
неравенство с необходимата система от реформи, действия и мерки за реали- 
зация на настоятелната препоръка към българското правителство на Светов- 
ната банка в нейния доклад за България от 2015 г. - за политика на „споделен 
просперитет”. Настоятелна препоръка, която старателно се премълчава досега 
от нейните адресати. 

(6) Реална политическа воля, каквато досега липсва в повечето от парла- 
ментарно представените политически партии и коалиции. А липсва по една 

най-обща причина: всички тези промени означават промяна на статуквото, 
което сега позволява на политици и политически партии бързо и безнаказа- 
но лично обогатяване, пълнене на „черни партийни каси”, манипулиране на 
избиратели и избори, както и „политически чадъри” над представителите на 
„обръчите от фирми” около политически партии и коалиции, осигуряващи им 
бързи и все по-високи печалби. 

Проблемът е още в това, че дори при наличието на реална политическа 
воля е наложително да се възприеме постепенен подход, стъпка по стъпка, за 
реализация на основните искания на пенсионерите примерно в рамките на ня- 
колко последователни години. Тези стъпки следва да обхванат две групи про- 
грами и мерки. 

Първата група е пряко свързана с необходимостта и възможността за 
комбиниране на редица по-общо формулирани, но отдавна необходими мерки, 
засягащи приходната част на консолидираната бюджетна програма в момента 
и в бъдеще, а именно постепенно, но значително повишаване на финансовия 
капацитет на българската държава чрез ефективни реформи, насочени към: 

- ограничаване на относителния дял на сивия сектор в икономиката на- 

половина - от около 3090 до около 1590; 

- повишаване на относителния дял на общите данъчни приходи (ОДП) 
в БВП от 2996 (2015 г.) до около 34-34,500 - при среден относителен дял 
на същите за ЕС от 4090; 

- пълна ревизия на сключените крайно неизгодни концесионни догово- 
ри за експлоатация на природни богатства на страната, включително 
на концесионния договор за експлоатация на златното находище край 
Челопеч и договорите с двете американски топлоцентрали „Марица 1” 
и „Марица 2”; 

- качествено нова подоходна политика, насочена и гарантираща адек- 
ватни на икономическия потенциал на страната работни заплати и 
пенсии; 

- ефективни програми и мерки за повишаване равнището на заетостта 
до средното за страните - членки на ЕС; 

- много по-агресивна, мащабна и ефективна инвестиционна и структур- 
на политика и практика с приоритет за отрасли и дейности с висока 
добавена стойност, иновации и нови технологии. 

Втората група се отнася непосредствено до разходната част на консоли- 
дираната бюджетна програма на страната и включва: 

- ограничаване на наблюдаваните досега многобройни течове, включи- 
телно на незаконното или нецелесъобразно разходване на публични 
средства в размер от един до няколко милиарда лева годишно; 

- преразглеждане на възприетите приоритети в разходната част на кон- 
солидираната бюджетна програма с цел по-пълното им съобразяване 
с основните цели, самоцели и приоритети на общественото развитие; 

- пълно и последователно въвеждане на програмното бюджетиране и 
на програмните бюджети с конкретни цели, срокове, отговорности и 
отговорници, ефективен държавен и обществен контрол и приемливи 
наказания за потенциалните нарушители. 

Ако се ограничим до първото основно искане на пенсионерите - пре- 
изчисляването на пенсиите на основата на средния осигурителен доход за 
предходната една до максимум три календарни години, като илюстрация на 
идеята за търсене на постепенно, стъпка по стъпка решение бихме препоръ- 
чали: 

- преизчисляване през 2019 г. на заварените и отпуснатите пенсии за тру- 
дова дейност до 31 декември 2018 г. да се изпълни на основата на средния оси- 
гурителен доход в страната за 2013 г., възлизащ на 648.73 лв.; 

- преизчисляване през 2020 г. на отпуснатите пенсии до 31.Х1.2019 г. - на 
основата на средния осигурителен доход за 2015 г. от 720.40 лв.; 

- преизчисляване през 2020г. на заварените и отпуснати пенсии до 
31.ХП.2019 г. - на основата на средния осигурителен доход за 2017 г. от 795.09 лв.; 

- преизчисляване през 2021 г. и всяка следваща календарна година на от- 
пуснатите пенсии до 31 декември на предходната година - на основата на сред- 
ния осигурителен доход за предходната календарна година. 

Поради ограниченото (едногодишно) изоставане на старите от новоот- 
пусканите пенсии за трудова дейност през и след 2021 г. допълнително необ- 
ходимите бюджетни приходи и разходи на ДОО за изплащане на пенсиите ще 
са относително (като процент от общите разходи) значително по-малки. 

Възможни са и други варианти и механизми за постепенна, стъпка по 
стъпка, реализация на това основно искане на пенсионерите. 

Например чрез постепенно реално и ефективно повишаване на отно- 
сителното място и на ролята на индексите за осъвременяване на заварените 
стари пенсии на средния осигурителен доход и за ограничаване на ролята на 
средногодишната инфлация, каквото предложение направи преди време Хасан 
Адемов, председател на Комисията по труда и социалната политика към НС. 
Примерно като от 50:50 процента участието на двата показателя, формиращи 
индекса на поредното ежегодно осъвременяване на заварените пенсии за ОСВ, 
се променя, както следва: 

- през 2019 г. - 7590 участие на индекса на средния осигурителен доход за 
предходната календарна година и 2590 на средногодишната инфлация; 

- през 2020 г. - 8590 участие на индекса на средногодишния осигурителен 
доход и 1590 на индекса на средногодишната инфлация; 

- през 2021 г. - 9590 участие на индекса на средногодишния осигурителен 
доход за предходната календарна година и 590 на средногодишната инфлация; 

- през 2022 г. и следващите години - 10090 участие на индекса на сред- 
ногодишния осигурителен доход за предходната календарна година и 090 учас- 
тие на средногодишната инфлация. 

По отношение на реформите в пенсионната система всички тези и други 
възможни варианти и техните конкретни параметри задължително трябва: 

- Да се придружат от добре обосновани прогнозни демографски, иконо- 
мически, социални и финансови разчети, анализи, обосновки и оценки, както 
и от съвременните актюерски прогнози и анализи, изпълнявани досега ус- 
пешно от НОИ с една основна цел - гарантиране на успешното решаване на 
социалните проблеми на пенсионерите при запазване на дългосрочната фи- 
нансова стабилност на пенсионната система и на страната като цяло. 

- Да се отстранят и да се предотвратят в бъдеще нарушенията и дори 
съмненията за нарушение на основни изисквания на Конституцията на Репуб- 
лика България - в конкретния случай на изискванията на чл. 6, ал. 2 от страна 
на народните представители. 

Подобен подход - стъпка по стъпка - може ие целесъобразно да се при- 
ложи и по отношение на второто основно искане на пенсионерите - въвеждане 
на напълно безплатно или символично платено медицинско и стоматологично 
лечение, включително безплатни или символично платени лекарства, консу- 
мативи и медицински изделия в здравеопазването и протези или челюсти в 
зъболечението на лицата на 65 и повече години. 

Един от възможните негови варианти е: постепенно обхващане на раз- 
личните възрастови групи пенсионери, като се започне с най-възрастната гру- 
па и с всяка изминала календарна година се преминава към по-младите групи. 
Например като: 

- през 2019 г. се започне с лицата на 75 и повече години; 

- през 2020 г. се премине към лицата на 70 и повече години; 

- през 2021 г. - лицата на 65 и повече години. 

Възможни са и други конкретни варианти, срокове и механизми за ре- 
ализация на тези справедливи искания на българските пенсионери, водещи 
до обществено признаване на правото им на адекватно и добре обосновано 
участие в разпределението на плодовете на научно-техническия и икономи- 
ческия растеж в страната; до предотвратяване на необоснованото и ежегодно 
нарастващо досега противопоставяне на различните поколения пенсионери; 
до намаляване на изключително високия относителен дял на „джобните” в об- 
щите разходи не само на пенсионерите, но и на населението като цяло; до на- 
маляване на относителния им дял в общите разходи за издръжка на здравео- 
пазването и образованието; до ограничаване на битовата престъпност; и не на 
последно по значението си място - до гарантиране на устойчиво и догонващо 
водещите страни в ЕС ив света научно-техническо, икономическо, социално 
и екологично развитие на страната. 

Препоръчаните от нас промени са в унисон с одобрените от ООН на 25 
септември 2015 г. нови Глобални цели на хилядолетието и Програма за устой- 
чивото развитие до 2030 г. под наслов „Да трансформираме нашия свят: днев- 
ният ред 2030 за устойчиво развитие”. 

Ще припомним, че програмата съдържа 17 глобални цели. Сред тях на 
първо място е поставено ликвидирането на бедността (Хо роуег!у); на второ 
- нулев глад (Хего Рипоет); на трето - добро здравеопазване (Соой ЙеаП!); на 
четвърто - качествено образование (ОиаШу ейдисайон); на пето - равенство 
между половете (Сепйег едиащу); на шесто - чиста питейна вода и хигиена 
(Сеап угает апй заппайоп); на седмо - достъпна и чиста енергия (Айотдаб!е 
апа Сеап епегеу); на осмо - достойна работа и икономически растеж (Песет 
иотК апй есопотс огоу /); на девето - индустрия, иновации и инфраструк- 
тура (мдизту, тпоуайонз ап та газгис ите); на десето - ограничаване на не- 
равенството (Кейисей тедиа!ез); ... на шестнадесето - мир и справедливост 
(Реасе ап Гизйсе); на седемнадесето място - партньорство в името на целите 
(Раптетз тр (ог е воай5). 

Тяхната по-обща цел е да се трансформира нашият свят (Тгалз/огтто оиг 
топа) в по-добър, като в центъра на цялата обществена политика в световен, 
регионален и национален мащаб се постави Човекът и издигането на качест- 
вено ново, по-високо равнище на неговия здравен, образователно-духовен и 
социален статус, творчески възможности и прояви - крайна цел и самоцел на 
общественото развитие и на цялостната обществена политика, включително 
на съвременната икономическа политика през настоящето хилядолетие. 

Макар и по специфичен начин изразен, апел за качествена промяна в про- 
вежданата досега икономическа политика, отправя и бившият президент на 
Франция Саркози към участниците в Световния икономически форум в Давос 
през януари 2010 г., т.е. една година преди да напусне президентския пост. Ще 
цитирам: 

„Не може да има трайно развитие, когато единствен критерий е незабав- 
ната печалба” 

- „Въпросите, пред които сме изправени, са: Как да поставим икономи- 
ката в служба на човека Как да стане така, че икономиката да бъде средство, 
а не крайна цел?” 

„Нужен ли ни е такъв капитализъм, който в името на бързи и високи пе- 
чалби пренебрегва жизнените интереси на милиони хора?” 

И неговият отговор на този основен въпрос: 

„Такъв капитализъм не ни е нужен. ... Или ние ще се променим, или 
промяната ще ни бъде наложена от икономически, социални и политически 
кризи” 

Въпросите у нас са: 

Готови ли са българските политици да се вслушат и ще намерят ли в себе 
си реална политическа воля да последват споменатите препоръки на Светов- 
ната банка и на Саркози - безспорни привърженици на десни политики? 

Или реално ще продължават да защитават статуквото, което облагодетелства 
единствено или приоритетно политици, политически партии и коалиции и пред- 
ставители на „обръчите от фирми” около тях, но в същото време възпроизвеж- 

да високо равнище на бедността и риск от бедност и социално изключване не 
само сред пенсионерите, но и сред цялото население на България, задълбочава 
демографската криза, възпроизвежда нарастващо подоходно неравенство, недо- 
волството и социалните протести, както и все по-масово недоверие към парла- 
ментарно представените политически партии и коалиции и към държавните и 
общинските институции: 

Не ели крайно време проблемите, основните причини и необходимите про- 
грами, действия и мерки за борба с високото равнище на бедността и подоход- 
ното неравенство не само сред пенсионерите, но и сред населението като цяло да 
станат предмет и на широки и публични политически и парламентарни дискусии 
още сега, а първите стъпки за тяхното снижаване да се направят още в рамките 
на следващата календарна година? 

За съжаление приетият вече бюджет за 2019 г. показва, че тези отдавна на- 
болели въпроси не са включени в дневния ред на управляващите, както и че жиз- 
нените интереси на преобладаващата част от пенсионерите в страната отново са 
пренебрегнати. Доказателствата са много, но ще се ограничим до едно от тях - 
сравнението между социалните последици от прилаганото „швейцарско правило” 
(чл. 100 от КСО) за индексацията (осъвременяването, актуализацията) на пенсии- 
те на пенсионерите, от една страна, и запазващите се правила за силно привилеги- 
рована индексация на основните възнаграждения на народните представители, от 
друга страна. И двете правила са гласувани от народни представители. 

Сравняваните законодателни и конкретни факти са следните: 

(а) В съответствие с Правилника за организация на дейността на НС и 
приложените към него Финансови правила по бюджета, както и с одобрените 
бюджети от НС за 2019 г. през същата година: 

- основните възнаграждения на народните представители ще продъл- 
жат да се осъвременяват 4 пъти годишно на основата на средна- 
та работна заплата в бюджетната сфера, включително от 1 януари 
същата година с 1090, поради повишените с 1090 работни заплати в 
бюджетната сфера; 

- брутните размери на техните месечни възнаграждения ще нараснат с още: 

- 1596 за участието им в парламентарни комисии и работни групи; 

- с 190, за всяка година осигурителен стаж. 

Като се има предвид, че няма народен представител, който да не участва 
поне в една парламентарна комисия, и ако условно приемем, че средният оси- 
гурителен стаж на народните представители се движи между 10 и 15 години, 
лесно може да се пресметне, макар и приблизително, че: 

- средният брутен размер на възнагражденията на народни представите- 
ли от | януари 2019 г. ще превиши основните му размери до тази дата с 
З5 и 4090 (1090, 1590, 10-1590); 

- при очакван базисен размер на основното възнаграждение на народни- 
те представители към 31 декември 2018 г. от около 3500 лв., това означа- 

ва сумарното му повишение от | януари на същата календарна година с 
около 1225 лв. до около 1400 лв. 

Освен това: 

- народните представители имат право на 2/3 от основното си въз- 
награждение по чл. 5 за сътрудници, консултации, експертизи и пр. 
Парламентарните групи определят начина за разпределение на тези 
средства, тяхното отчитане и контрола върху разходването им; 

- народните представители, които нямат собствено жилище на територия- 
та на София, получават такова безвъзмездно, за сметка на бюджета на НС; 

- за сметка на бюджета на НС са и всички техни транспортни разходи, 
командировъчни и дневни; разходи за придружител и помощник. Съ- 
гласно чл. 11 от финансовите правила, 

(6) В същото време в съответствие с чл. 100 от КСО се предвижда както 
досега, така и през 2019 г. пенсиите на пенсионерите да се индексират един- 
единствен път годишно, и то от | юли, т.е. от средата на календарната 2019 
година, с 5,790. Което, при очаквания среден месечен размер на пенсията на 
пенсионер през юни същата година от около 367-370 лв., прави средноме- 
сечното им увеличение с около 21 лв., а на годишна база (за 12-те месеца на 
същата календарна година) - с 2,8500, или средномесечно с около 10.50 лв. 

Като последица от тези допускания и законови различия в правилата за 
индексация на възнагражденията на народните представители и пенсиите на 
пенсионерите: 

- относителната индексация на основните възнаграждения на народните 
представители от | януари 2019 г. се оказва 3,51 пъти по-голяма от ин- 
дексацията на пенсиите на пенсионерите от 1 юли на същата календар- 
на година (1090 : 2,8500); 

- абсолютното увеличение на основните възнаграждения на народните 
представители от 1 януари 2019 г. ще възлиза на около 350 лв. месеч- 
но, което е около 16,68 пъти по-голямо от предвиденото и очаквано 
абсолютно увеличение от | юли същата година на средния размер на 
пенсиите и доходите от пенсии и 33,36 пъти по-голямо от средния месе- 
чен размер на увеличението на пенсиите и доходите от пенсии за 12-те 
календарни месеца на 2019 година. 

Ако към тези факти и съображения добавим и очакваното нарастване на 
инфлацията в края на 2018 и средногодишно за 2019 г. от около 390, стигаме да 
заключението, че равнището на бедността сред пенсионерите през първата 
половина на 2019 г. със сигурност също ще нарасне, както и че средно за 2019 г. 
вероятно ще остане на или около нейното равнище през предходната 2018 г. 
Което отново ни връща към: 

(а) обосноваността на основните искания на пенсионерите за законови 
промени, предвиждащи: (1) постепенно въвеждане (в рамките на 2-3 кален- 
дарни години) на ежегодно преизчисляване на старите пенсии на основата на 

средния осигурителен доход за предходната календарна година; (2) въвеждане 
на напълно безплатно или символично платено здравеопазване за лицата на 
възраст 65 или 70 и повече години; и (3) участие на представители на пенси- 
онерите в надзорните съвети на НОИ и НЗО, азащо неив Националния съвет 
за тристранно сътрудничество към МС; 

(6) необосноваността на одобрените от самите народни представители 
силно привилегировани правила за индексация (актуализация, осъвременя- 
ване) на собствените им възнаграждения. 

ред видовете документални източници за епоха- 
та на Третото българско царство дневниците за- 
емат немаловажно място. За разлика от спомените, 
където субективизмът е в пъти по-голям, а информа- 
цията - съобразена с новонастъпилите обстоятелства 
и съответно нагласена със задна дата, непосредстве- 
ните впечатления на авторите, особено на тези, кои- 
то са по върховете на държавата и обществото, съ- 
държат много повече обективност и автентичност 
като впечатления, настроения и тенденции. В контек- 
ста на острите научни спорове за характера на режи- 
мите в България между двете световни войни запоз- 
наването с дневника на Васил Митаков, публикуван 
за пръв път през 2001 г, би допринесло за създаване 
на по-ясна картина на обществено-политическата ат- 
мосфера в страната през 30-те години на ХХ век. 
Васил Митаков е роден на 16 юни 1880 г. в село 
Долно Камарци. Завършва право в Софийския уни- 
верситет и до Балканските войни работи като адво- 
кат, съдия и прокурор в различни градове на стра- 
ната. През 1912-1913 г. е мобилизиран на фронта и 
взема участие в сраженията при Чаталджа, Селиолу, 
Одрин и др. След края на Балканските войни продъл- 
жава да работи по специалността си - като следова- 
тел, прокурор и съдия, за да достигне до позицията 
председател на отделение в най-висшата съдебна ин- 
станция в България - Върховния касационен съд. От 
24 октомври 1939 г. до 16 февруари 1940 г. Васил Ми- 


х Митаков, В. Дневник на правосъдния министър в правител- 
ствата на Георги Кьосеиванов и Богдан Филов. С. Труд, 2001. 

таков е министър на правосъдието в четвъртия кабинет на Георги Кьосеиванов, 
аот 16 февруари 1940 г. до 11 април 1942 г. - в първия кабинет на Богдан Филов. 
През 1945 г. е осъден на смърт от Народния съд. 

Васил Митаков си води дневник от 30 септември 1937 г.до 2 април 1944 г. В 
него той споделя както свои впечатления, размишления и оценки, така и на свои 
близки, приятели и съмишленици, към чието мнение е съпричастен. В дневника 
могат да бъдат разграничени три периода. Първият е от 30 септември 1937 г. до 
19 април 1939 г., т.е. времето преди авторът да стане правосъден министър. Вто- 
рият еот 12 януари 1940 г. до 31 декември 1941 г., това приблизително е времето, 
когато е министър. Третият е от 12 януари 1943 г. до 2 април 1944 г., т.е. времето, 
след като е отстранен от министерския пост. 

Тук ще бъде разгледан само първият период от дневника, и то само дотол- 
кова, доколкото са засегнати въпроси, отнасящи се до Характера на режима и 
до съпътстващата го обществено-политическа обстановка чрез нейни ключови 
проявления, които дават основание на Васил Митаков да говори за „режисирана 
демокрация” в България през втората половина на 30-те години на ХХ век. 

Сред основните теми, които Митаков засяга в дневника си, водещо място 
заемат корупцията и пагубните за държава и общество последици от нея. Като 
висш съдия, авторът е добре информиран за фрапиращите измами, вършещи 
се в Третото българско царство. Митаков дава пример със Захарната фабрика 
в Горна Оряховица - едно от най-големите предприятия по онова време, чието 
ръководство „забравя” да плати данъци на държавата за периода 1923-1935 г. в 
размер на 130 млн. лв. Друго голямо предприятие - „Гранитоид, при наличие 
на печалба в размер на 700 млн. лв., също не плаща нищо, използвайки за целта 
двойни счетоводни книги. Митаков коментира, че се е създала ситуация, при 
която „само простите и бедни хора (селяни, занаятчии, малки търговци) плаща- 
ли данък, а „големите предприятия не плащали нищо - те винаги, при всички 
режими си имали приятели, които ги защитавали” (с. 58). Тютюневата фирма 
„Арав” пък дава по 15-20 млн. лв. годишно за подкуп на чиновници. Целта е те 
„да не забелязват” как се изкупува тютюнът за „без пари”, а се продава в стран- 
ство на чуждите пазари „при луди печалби” (с. 165). 

Митаков привежда и примери с приближени на властта, като например как 
братът на министър-председателя Георги Кьосеиванов - Петър, печели търг за 
доставка на царски вагони, въпреки че не е предложил най-изгодната за държа- 
вата цена (с. 164). В аналогичен случай е замесен и тогавашният кмет на София 
- инж. Иван Иванов. Възползвайки се от служебното си положение, той успява 
да се сдобие „почти без пари” с два имота в най-хубавата част на града (лега- 
ционния квартал). Вестник „Нова камбана” съобщава за тези злоупотреби, но 
вместо кметът да бъде разследван, вестникът е конфискуван. Митаков описва 
инж. Иванов като „по-алчен и от последния кундурджия”. На столичния кмет 
активно му съдейства началникът на кадастралното отделение Марко Иванов, 
по думите на Митаков „най-големият садист, когото познавам” (с. 81). 

Корупцията в Третото българско царство е „страшна” ие „навсякъде”. Ва- 
сил Митаков възкликва: „Ще дойде ли ден, о Боже, когато на тия кражби и злоу- 
потреби ще се тури край. Ще дойде ли ден, когато тия вълци ще бъдат изловени 
и поставени на мястото им!” (с. 59). И отново по същата тема за корупцията и 
злоупотребите той достига до още по-радикални изводи: „...само една револю- 
ционна власт ще може да турне край на тия безобразия, на тия разхищения, на 
тия грабежи” (с. 81). 

Друг основен въпрос, засегнат в дневника, е за свободата на словото или 
по-точно за нейната липса. Митаков отбелязва, че „..между печата и общест- 
веното мнение не само че няма нищо общо, но най-често те са в пълно проти- 
воречие” (с. 147). Според него вестниците са в ръцете на спекуланти, аферисти, 
изнудвачи и „разни продажни типове”. Банкерите и финансистите им диктуват 
какво да пишат и по този начин „със силата на перото и плесницата на печата” 
се държи „под терор” цялото общество. Печатът в Третото българско царство 
„...е едно оръжие за зло, за изнудване, за убийства, за печелене на пари” (с. 148). 
Васил Митаков използва една интересна метафора, за да илюстрира на какво е 
заприличала българската преса: 

„По-рано си представяхме печата като богиня, държаща в ръцете си лам- 
пада, факел - символ на светлина, на знания, на напредък. Днес печатът няма 
нищо общо с тоя символ - той представлява охолен и затлъстял господин с 
чаша бира в едната и с нож в другата ръка, седящ на златен трон и заплашващ 
всички” (с. 149). 

Стига се до там, че цензурата не позволява да се пише за Левски, за братя 
Миладинови и за подвизите на Българската армия, а вместо това „седнали да 
разправят за испанските събития, за Хитлер, за Мусолини”. За Митаков няма 
по-страшно от това „да отнемеш на един народ миналото, което единствено му 
остава като утешение”, и да се опитваш да го заместиш с „работи, отнасящи се до 
други народи, до други страни и континенти” (с. 106). Затова в знак на протест 
според него 24 май - денят на славянската писменост и култура - не трябва да се 
отбелязва като празник, а като траурен ден: 

„На вас ви е отнето всяко право да пишете свободно, да изказвате свободно 
своите болки и идейли. Тогава какъв смисъл имат днешните празненства? Не е 
ли по-скоро това един траурен ден? Вместо тия светли знамена вдигнете тра- 
урни! Нека дълги черни ленти се спуснат по всички балкони, по всички фасади, 
по всички прозорци”” (с. 124). 

Васил Митаков определя политическото управление на Третото българско 
царство през разглеждания период като авторитарен режим, при който „съвър- 
шено двуличният” цар Борис Ш е наложил за основен принципа на френския 
абсолютизъм - „Държавата - това съм аз”. Той е спечелил „двубоя с народа” ив 
страната вече „...няма организирани сили, няма водачи, няма ръководни идеи 
- всичко е навалица, среда, над която се носи той, както в картината на Рафае- 
ло Творецът преди сътворението на света” (с. 98). Около царя няма „нито една 

светла личност”, а само „малки и злобни хора” като Панов, Генчев, Костов, Груев. 
По същия начин стои въпросът и с министрите - „страхливи хора”, „сервил- 
ни хора”, кариеристи, „слаби, безжизнени хилави фигури, безволни, уплашени, 
стеснителни характери”. Те са паднали до нивото на „жалки чиновници, които 
се назначават и уволняват като всички други, дори без никакво предупрежде- 
ние”. Министрите са изцяло зависими от волята на монарха и (според Митаков) 
при тяхната смяна цар Борис Ш подражава на фашисткия диктатор Мусолини. 
„Щом някой министър почне да се забравя, да мисли, че представлява нещо по- 
вече, отколкото е, подобно на Мусолини го освобождава от длъжност” (с. 97). 
„Никога министерското достойнство не е било повече унижавано, отколкото 
сега” (с. 95). 

Парламентът, който след 4-годишно прекъсване (от преврата на 19 май 
1934 г. до пролетта на 1938 г.) отново възобновява дейността си, също се е пре- 
върнал от демократична институция в „камара-автомат”, оръдие за прокарване 
на волята на всевластния монарх. Това е и същината на „дирижираната демокра- 
ция” - един абсолютен, диктаторски режим, който се прикрива зад фасадата на 
привидно демократично избрано Народно събрание. 

Първото действие на „дирижираната демокрация” - това са изборите за 
парламент, проведени през март 1938 г. Митаков ги оценява като „една избира- 
телна комедия”. В дневника си той посочва, че борбата между правителството 
и опозицията се води „...с всички права на страната на правителството и без 
никакви права на страната на опозицията: без свобода на словото, без свобода 
на събранията, без свобода на печата, дори без свобода на сдружаването. Никога 
при по-неравни условия избори не са се произвеждали” (с. 111). 

Още в предизборната кампания се открояват начините на действие на „ди- 
рижираната демокрация”. От една страна, „кандидатите на опозицията се раз- 
гонват, преследват, затварят; създават им се актове по закона за разтуряне на 
партийно-политическите организации”; от друга страна се говори „...за обик- 
новения народ, за големи обществени сили, за свободни избори, че правител- 
ството няма да има кандидати, за пълно разделяне на властите” - все неща, оце- 
нени от Митаков като „...лъжи, опиум, който се разлива по всички направления 
от най-горе до най-доле!” (с. 98-99). Авторът обръща специално внимание на 
обстоятелството, че „цялата история е на страната на демокрацията”, и не може 
да приеме, че управляващите искат да върнат страната „към средновековните 
тъмници и инквизиции, към дворцови камарили, към всевластие и произвола 
на абсолютизма” (с. 118). 

Работата на избрания парламент, по преценка на Митаков, дава допълни- 
телни основания за притеснения: въпреки че министрите са „отрупани с пита- 
ния”, правилникът им позволява да не отговарят. Според Митаков това означава, 
че контролът на Народното събрание върху изпълнителната власт се премахва 
и че „министрите стават пълни господари на страната”. Оттук авторът стига и 
до по-категорични изводи, а именно, че „абсолютизмът се огражда от всички 

страни: вън - никакъв печат, никаква свобода на словото, никакви събрания, 
никакви организации; в Народното събрание - приобщаване на опозиционни- 
те депутати, правителствени оратори, право на министрите да не отговарят на 
питанията и запитванията. Каква е тая демокрация? Не ели очевидно, че това е 
една абсолютна сатрапия!” (с. 125). 

Друг повод за неговото възмущение от работата на парламента става съ- 
общението, че всички наредби-закони, решения, спогодби и др., издадени от 
кабинетите между 19 май 1934 г. и31 май 1938 г. (общо 1761), са одобрени от 
депутатите в рамките само на няколко часа. Митаков разглежда подобно „зако- 
нодателстване” като „един факт без прецедент в някой парламент”. Нещо повече, 
това е „една комедия, това е една гавра с парламентаризма”, тъй като не може да 
се гласуват толкова закони, без да бъдат прочетени, без да бъдат проверени, да 
се види какво съдържат, какво представляват. Според Митаков това е „истинско 
израждане” на идеята за демокрация, за парламентаризъм. И отново припомня 
каква е разликата между демократичното и диктаторското управление: 

„Светлина, повече светлина!” е лозунгът на демокрацията. Затова там 
има печат, трибуни, разисквания. „Гъмнина, повече тъмнина!” е лозунгът на 
абсолютизма (независимо под каква форма се явява). Затова там има цензура, 
няма събрания, няма свобода на словото, няма разисквания” (с. 132). 

В крайна сметка Васил Митаков обобщава, че е налице един „всеобщо от- 
речен режим” на „дирижирана демокрация”. Според автора „недоволството от 
ден на ден расте все повече и повече”, като тук роля играе не само вътрешната 
политика на държавата, но и нейната външнополитическа ориентация, която, 
с оглед на развоя на събитията, с голяма вероятност отново, както по време на 
Първата световна война, ще сблъска България и Русия. В дневника си той при- 
помня предупреждението на Българската православна църква към цар Борис 
Ш, заявено малко след преврата на 19 май 1934 г. посредством софийския мит- 
рополит Стефан: 

„Цар Фердинанд отиде против Русия, нашата освободителка, извърши 
най-големи престъпления, най-големи кощунства и затова си счупи главата. 
Борис е по-умен. Но ако и той тръгне по стъпките на баща си, и него ще изгоним 
- куфарът му е готов” (с. 80). 

Оценката на Васил Митаков за втората половина на 30-те години на ХХ 
век като за време на „дирижирана демокрация” допълва мнението на неговия 
съвременник Никола Мушанов за първата половина на 30-те години на ХХ век 
като за време на „корава демокрация”. Ив двата случая демокрацията остава на 
заден план в полза на „коравостта” и „дирижираността” в обществено-полити- 
ческите условия на Третото българско царство. А зад тази „коравост” и „дири- 
жираност” не наднича нищо друго освен един антидемократичен диктаторски 
режим, прикриван с различни политически маски и проявления. 

НЕПРОТИВОЛИТЕРАТУРСТВУВАТЕЛСТВУВАЙТЕ 





Никола Инджов - поет, беле- 
триат, публицист, есеист, критик, 
литературен изследовател. Автор 
ена 36 книги поезия, проза, есеиати- 
ка, публицистика и преводач на пое- 
зия от испански, португалски, руски, 
сръбски език. Бил е главен редактор 
на сп. „Родолюбие! на в. „Литерату- 
рен фронт; на „Литературен веат- 
ник, на в. „Гракия), главен секретар 
на (БЛ, зам.-председател на Съюза 
на тракийските дружества. Член 
е на Тракийския научен институт. 
Председател е на Международната 
фондация „Гео Милев. Носител е на 
Националната Ботевска награда за 
литература , на награда на СБП за 
най-добър роман иза най-добра пуб- 
лицистична книга и на други авто- 
ритетни национални и междуна- 
родни литературни награди. 


Никола Инджов 


удожественото слово в днешната говорна сре- 

да е подложено на злокобни облъчвания от 
всевъзможни и често несъразмерни на предназна- 
чението си източници. Съществена роля в тази на- 
сока е отредена на националния телевизионен ек- 
ран. Този същият, по който изписват „стимолирът”, 
произнасят „Гуерника” и вкарват от латиница ру- 
ската дума „гвоздика” извън обозначителната в 
случая терминология... И така нататък, примерите 
са всекидневни, вече никой не се сепва, а начинае- 
щите в образованието май ги възприемат като нор- 
мативни граматически правила. Потвърждение на 
известния афоризъм на Джонатан Суифт, че както 
може да се разпознае човек по обществото, в кое- 
то се движи, така може да се съди за него по ези- 
ка, на който се изразява. Та и аз „в часа на синята 
мъгла” си мисля, че родната реч изтлява в паметта 
народна, макар че изповядвам веруюто на литера- 
турните ми предшественици за нашата писменост, 
създала - по израза на академик Дмитрий Лиха- 
чов - българската „Държава на духа”, единствена- 
та българска държава, устояла на вражи робства и 
нашествия. Да, да, само че вътре в непревземаема- 
та отвън твърдина на българския дух усещам като 
че ли цяло хергеле троянски коне, от чиито утро- 
би излизат и произлизат безмилостни и гордели- 
ви разрушители на крепостта. Поради което - кога 
обзет от предусет, кога напрегнат от подсъзнание 
- съм правил опити да създам нови думи. Оскъд- 
ни са моите неологизми - „ветровей”, „дългосвет”, 
„ветрушка”, литературните изследователи посоч- 

ват и други. Но кой ги чете сега? Кой ги преиздава? Кой ги извежда от Ва- 
вилонската кула, за да ги съхрани във всекидневния речник? Безсилно ли 
е личното творческо противопоставяне на опустошителите на българския 
език? Вероятно... 

Българският писател е обречен на наследствена и непроницаема вяра в 
художественото слово. Защото знае, че едно-едничко стихотворение може 
да срути говора на силните на деня. Не затова ли временни властелини 
изхвърлят от учебниците и въобще от образованието вечни български 
страници, които ние (тримата поети Никола Инджов, Петър Анастасов, 
Атанас Звездинов) събрахме в христоматията „Отечество и свобода”? Тук са 
откровенията и посланията на Димитър и Константин Миладинови, на поп 
Минчо Кънчев, на Гоце Делчев, на Георги Димитров. Тук са Геният - Христо 
Ботев, Паметта - Иван Вазов, Сънят за щастие - Пенчо Славейков, Тихата 
победа - Димчо Дебелянов... Тук се долавя нашият път Подир сенките на 
облаците, тук просветват нашите Железни икони, тук прозвучава нашият 
повик Да бъде ден... Отеква и Прероденото българско слово - Григорий 
Цамблак, Пиер дьо Ронсар, Григор Пърличев, Анна дьо Ноай, Костас 
Варналис, Елиас Канети... 

Тази христоматия не бе популяризирана в училищните библиотеки, 
доколкото ги има, бе премълчана от медийни витии, които напоследък все- 
кидневно тръбят за включването на прочутия дисидент и още по-прочутия 
поради призрачен чадър, т.е. дъждобран на привидение, Георги Марков в 
училищните програми по литература - с текстове от елементарни политиче- 
ски радиопредавания... 

Преди време в редовното есенно оживление около уж най-почетната 
в света литературна награда председателят на Съюза на независимите пи- 
сатели натамани и мене в многобройния легион на нашенските кандидати 
за славата. Спомних си по този повод една иронична мъдрост на Жан-Пол 
Сартр - „Лесно е да получиш Нобеловата награда, по-трудно е да не я заслу- 
жиш”” Та аз съм наясно със себе си, но се питам защо в нашата мила страна 
литературните награди предизвикват по-често недоумение, отколкото удо- 
влетворение: 

Странно изглеждаше и наградата „Пеньо Пенев, отреждана сякаш 
по правило на автори, които нямаха нищо общо с идейно-тематичната 
насоченост на неговата поезия. Нещо повече - отричаха и продължават с 
особена днешна настървеност да отричат неговия свят и дори избягват да 
споменат тази премия в биографиите си. Софийските членовете на журито 
сякаш се бояха да не би да пропуснат да наградят Екатерина Йосифова, 
Константин Павлов, Иван Цанев и други уж дисидентски фигури от 
несъществуващия дисидентски слой в нашата литература. Неловко бе 
осъществено и възстановяването на държавните Димитровски награди. Те 
бяха присъдени в две поредни години. Първия път журито с председател, да 

речем Халваджиев, отличи поета, да го назовем Бозаджиев. Втория път при 
същата условност Бозаджиев награди Халваджиев. И тук панаирджийският 
алъш-вериш свърши, халваджиевци и бозаджиевци не съзряха други 
достойни като тях. Е и, ама пак не бяха първи... Преди тях ни в клин, ни в 
ръкав директорът на ИК „Христо Ботев” Красин Кръстев (лека му пръст!) 
започна да раздава така наречените от него Големи Ботевски награди, 
при положение че отдавна съществуваше Национална Ботевска награда. 
Пловдивската меценатка Божана Апостолова също си присвои правото да 
раздава национална награда. Тя е на името на Иван Николов - мой приятел 
до смъртта си, обичан поет, за когото съм писал нееднократно и нямам нищо 
против увековечаването на неговото име и по този начин. Но в благородния 
порив проличава противоречие с установена в културата етика, да си 
спомним латинската сентенция „А фоуе татоте Дзсй атате ттот” („Старият 
вол учи младия да оре”). Т.е. предшестващите оказват подкрепа и закрила 
на грядущите, не обратно! В случая наградените Вера Мутафчиева, Марко 
Ганчев, Иван Динков, Иван Теофилов, Константин Павлов, Христо Фотев се 
бяха появили в литературата още преди да изгрее звездата на Иван Николов. 
И както казва Августин Блажени, „Всички човешки нещастия се случват, 
когато се наслаждаваме на това, което трябва да ползваме, а се ползваме от 
това, на което трябва да се наслаждаваме”... 

Струва ми се, че трябва да има обществено-правен статут кой може и 
кой не може да раздава подобни отличия. Сега за национални се анонси- 
рат десетки поощрения от селски, общински или областен ранг. Учредяват 
се премии в памет на непознати в национален мащаб литератори. Състоя- 
телни вдовици налагат призове с имената на своите съпрузи. Свидетели сме 
на прибързано поставяне на мемориални плочи, скоропостижно издигане на 
паметници, нетърпеливо преименуване на улици и площади... Всичко това 
обезценява литературната класика и обезсмисля литературната йерархия. 

Във връзка с недовършена навремето и позабравена дискусия по БНР 
археологът проф. Николай Овчаров определи моето негативно отношение 
към един кмет на Хасково като „лично”, което означава, че е безпринципно. 
Проф. Овчаров вероятно не познаваше фактите, които продължих да изла- 
гам в една доста печатана и неведнъж препечатвана статия за този кмет. Но 
може би бе отсядал в ресторанта, накипрен на мястото на закрития от кмета 
Литературен музей, дано да му е било сладко... Сигурен съм, че археологът 
у проф. Овчаров ще съумее в края на краищата да изрови истината изпод 
руините на разрушената от същия кмет по политически причини хасковска 
културна среда. 

Със закриването на музея остана извън всекидневното достояние на 
любознателните жители и посетителите на града, най-вече на съвременните 
млади поколения, уникална сбирка от старопечатни книги, с каквато други 
градове не разполагат. Потулени бяха от взора на просветения свят ориги- 

нални издания на Христо Ботев, Иван Вазов, Пенчо Славейков, Пейо Яворов, 
Димчо Дебелянов, Николай Лилиев, Елин Пелин, Йордан Йовков, Елисавета 
Багряна и много още томове на много още писатели, издадени от първия бъл- 
гарски модерен книгоиздател, хасковлията Александър Паскалев. На практи- 
ка приключи музейният достъп на изследователи и литературни историци до 
архивни фондове, съдържащи ръкописи, снимки и издания на книжовници, 
родени в Хасково или написали в Хасково творбите си, като бе прекратена и 
дейността по обогатяването на създадените и по създаването на нови доку- 
ментации за творчески дела и творчески приноси. Към всичко това трябва 
да се прибави и уникалната колекция от около 1500 първи книги на млади 
български писатели, участници в националния преглед-конкурс на дебютна- 
та литература, известен под името „Южна пролет”, организиран с домини- 
ращото участие на Съюза на българските писатели, чийто представител бях 
аз и в това си качество имам правото поне да задавам въпроси за съдбата 
на един конкурс, в който са вложени много идеи, натрупан е много опит ие 
създадена традиция - без участието на този кмет. Аз повече се удивявам на 
ония живеещи в Хасково пишещи братя, които побързаха да спретнат местен 
комитет в подкрепа на нов мандат за градоначалника, подобен на комитета 
„Съзидание”. Нали Литературният музей за тях бе близка и непосредствена 
възможност да оставят имената си в нетленни архиви: При очевидната липса 
на шансове да постигнат известност и признание в национален мащаб... И как 
да разбирам поведението на един от тях, който навремето подписа спомена- 
тото в моята статия „Послание към Хасково”? То започваше така: „Гвоето хра- 
нилище на книги и културна памет изчезва, защото институцията Хасковски 
литературен музей бе закрита поради недалновидност и недостатъчност на 
отговорност към обществото” 

Като челяд на троянски коне изглеждат и многобройните кандидати за 
славата в собствени литературни ателиенца, кафененца, списанийца и особе- 
но в интернетната мрежа. Те напират още с прощъпалника си да изместят от 
литературното пространство предишните поколения. Виртуалната вселена 
на словото е феминизирана от „нервозни поетеси”, както навремето наричал 
Валери Брюсов своето литературно обкръжение в края на Сребърния век на 
руската поезия. 

Едва ли медиите имат някаква роля в творческия процес, по-скоро се 
опитват да подреждат естетическите стойности по мерки, които, меко ка- 
зано, не са естетически. Например жълтият вестник „Уикенд” отпечата в 
няколко броя амбициозната поредица „Големите поети на България” и сред 
тях попаднаха Миряна Башева и Иля Велчев. Не подценявам нито спомена- 
тите автори, нито медията, но ми се иска да разбера въпросната селекция 
на какъв критерий бе израз? В същия вестник периодично се появява почти 
рекламно каре за мемоарната книга „Панихида за мъртвото време” и там 
черно на бяло пише, че това е „най-добрият текст, написан на български 

през последните двадесет години”. Не, да речем, поезията на автора Любо- 
мир Левчев. 

Все в този стил епизодичният медиен герой Тома Марков разтръби, че е 
носител на „Националната” награда за поезия за 2000 година и се представи 
за лауреат на „Южна пролет”. Аз най-добре знам, че наградата за 2000 година 
бе присъдена на поета Николай Атанасов, а Тома Марков получи някакво 
периферно поощрение за книгата си „Героин. Кес”. При това той излъга жу- 
рито, тъй като регламентът допуска за участие само първи книги, а неговата 
се оказа трета... Явно е, че при Тома се срещаме с особен синдром, съставен 
от самоизмама и самохвалство. Този синдром се прояви и в гръмогласното 
негово твърдение, какво че бил носител и на „Европейската” (членувано!) на- 
града за поезия, номиниран при това от... Ирландия. Всъщност става дума за 
снизходителното публично поощрение на т.нар. Европейска академия за по- 
езия, основана от люксембургската поетеса Анисе Колц. Формация, подобна 
на редица други гилдийни обединения от джобен формат, които неуморно 
раздават огледалца и мъниста... 

Съществува, разбира се, сериозна европейска награда - на Европей- 
ския съвет, номинациите за която се извършват от компетентни национал- 
ни комисии. При първото присъждане на тази награда българското жури 
бе съставено от писателите Георги Константинов, Владимир Зарев и Деян 
Енев, от дипломата интелектуалец Стефан Тафров и от преводачката Игли- 
ка Василева. Националната организация, натоварена със селекцията, бе Съ- 
юзът на българските писатели. В резултат на желаната компетентност и до- 
бросъвестност наградата за България получи Калин Терзийски - безспорно 
даровит автор със силна творческа енергия. Последвалите многобройни 
интервюта с него обаче - искам поне за себе си да обясня законодателния 
тон на лауреата - станаха на равнището на посредствени медийни диалози. 

Синдромът, съставен от самоизмама и самохвалство, се долавя и в серия 
интервюта на Маруся Мирчевска, която, без да й мигне окото, се изтъква като 
поетеса, преуспяла с писанията си отвъд океана. Добре де, но на какъв език 
американците я четат, след като там не се намират преводачи за Дебелянов, 
Яворов, Лилиев: Да не би пък да пише направо на английски, но щом е така, 
кой я превежда така бездарно на български? 

А ето как изглежда един благороден на първо четене опит, цитирам 
почти дословно вестникарска публикация, която информира читающата 
публика, че пейки като букви превземали София, че всеки от символите на 
кирилицата ще бъде придружен от стихотворения на съвременни българ- 
ски автори, че „скритите букви” са и нови, тайни, литературни кътчета в 
града, места за четене или просто за тишина, че добре прикрити в центъра 
на града, те ще могат да бъдат намерени из паркове и градини, по мостове 
и във вътрешни дворове, на неочаквани преходи, извън шума и по ръба на 
обичайните туристически маршрути... И че тези пейки са предназначени 

за поезията на Мирела Иванова, Георги Господинов, Силвия Чолева, Цочо 
Бояджиев, Надежда Радулова, Иван Ланджев, Марин Бодаков, Красимира 
Джисова, Стефан Иванов, Мария Калинова, Петър Чухов, Галина Николова, 
Никола Петров и Анна Лазарова, тъй като техни стихотворения са вдъхно- 
вени, посветени или въображаемо свързани с една от буквите... 

Ще цитирам един въпрос и един отговор за буквата, пейката или направо 
за престола на Силвия Чолева в днешната поезия. Читател пише до сведущи в 
интернет ценители: „Много искам да харесам стихотворението „Разпети пе- 
тък“ на Силвия Чолева, което спечели наскоро Славейковата награда за пое- 
зия. Мъча се вече цяла седмица - безуспешно. Четох го в най-различни часове 
на денонощието, на гладен стомах и на сит, пиян, трезвен - напразно! Вие сте 
последната ми надежда... Следва отговорът: „Просто ви е липсвал един ос- 
новен елемент, без който прочитът на това стихотворение е невъзможен, а без 
прочит - поп уейсПает, както е казал някой. За да харесате „Разпети петък“, 
вие трябва да познавате неговия прототип - „Второто пришествие” на Уилям 
Бътлър Йейтс. Поезията, драги... не е за дилетанти! Силвия Чолева, напълно 
в духа на постмодернизма, който, зли езици твърдят, не съществувал у нас, е 
пренаписала стихотворението на Йейтс, но осъвременявайки го спрямо на- 
шите очаквания и разбирания за поезията. По същия начин на някакъв друг 
конкурс тя се явила с подобрена версия на „Мизее дез рейих ат” на Одън. А 
какви са тези наши съвременни очаквания? Простота и несвързаност - това 
са двете необходими условия за всякаква поетическа изява” 

На самовъзцарилите се по пейки букви мога да им кажа само едно - не 
бързайте да изчезвате, като поставяте себе си в началото на цяла литерату- 
ра, вашето присъствие в настоящето ще бъде по-дълготрайно, ако вървите 
по следите на отминаващите поколения. И непротиволитературствувател- 
ствувайте - изричам най-дългата засега назидателна дума в българския език. 
Толкова от мене - един от отминаващите... 

Очевидно масирани и маскирани като букви и пейки възникват несъг- 
ласията с „Под игото” и „Време разделно” - и това са всъщност несъгласия с 
историческата достоверност на сюжетите на такива класически творби. Вече 
знаем от някои прословути новатори, че потурчването на Родопите не било 
насилствено, че нямало Баташко клане, че петвековното робство е мирно 
„османско присъствие”. Не се посвениха да припишат на самия Васил Лев- 
ски хулни думи за Русия. Представят социалистическия период само такъв, 
какъвто го обрисува в жълти вестници някакъв писач, скрит храбро зад до- 
лавящ се колективен псевдоним. 

За да приемеш подобни презумпции в оценката на книги, наистина 
трябва да си дилетант - или да се престориш на дилетант. Въпрос на избор, 
съпроводен с национален нихилизъм и чуждопоклонство. 

И все пак, и все пак средната продължителност на живота на българска- 
та книга надвишава средната продължителност на всеки един политически 

режим и на всички властници. И както Санчо Панса реди пословиците си, 
така и аз ще припомням идеите от обнародваната Декларация на Съюза на 
българските писатели, която изтъква, че СБП винаги е настоявал да се оси- 
гури задължителен превес на родната книжовност в учебните пособия и в 
образованието на всички равнища. 

В това народополезно дело има достатъчно натрупан опит, а резултатите 
са десетки поколения грамотни и вдъхновени българи, за които е щастливо 
съвпадение в живота им неподкупността на нашата литература в пресъзда- 
ването на исторически образи и събития, в укрепването на законните, мо- 
ралните, родолюбивите устои на обществото! 

Боян Ангелов - писател, поет, 
доктор по антропософска педаго- 
гикаи социална психология. Бил еди- 
ректор на издателство „Български 
писател, работил е като редактор 
и главен редактор в столични из- 
дания, в Министерството на кул- 
турата, в КТР. бил е главен редак- 
тор на сп. „Читалище: Сега е пред- 
седател на фондация „Читалище 
- 1870" Председател е на Съюза на 
българските писатели и директор 
на издателатво „Български писа- 
тел, член на (Съюза на българските 
журналисти. Автор е на 26 поетич- 
ни книги, фед които: „А върху ножа 
- детелина; „Тиара, „А момичета 
светят от сиях, „Делтата на дру- 


„ „г 


гия живот; „Скали от вятър, „Еос, 
„Цветовете на тъгата, „Съзерца- 
ние” „Византийска мозайка, „От- 
рицание на отрицанието; „Разго- 
вор смълчанието” „Ъндърграунд” и 
др. Негови стихове са превеждани на 


различни езици. 

ПРОМЪКВАНЕ ПРЕЗ ХЛАДНИНИТЕ 


Прохладно е поредното удобство, от което 
не можеш да излезеш, защото си обсебен. 
Приятелствата чезнат и си оставаш беден, 
без да спечелиш сила и смелост 

за сърцето. 


Пролайва песоглавец от храстите на мрака. 
Невидим е, но ярост и злост в страха му раснат. 
Просмукван от хронична немилост, неподвластна 
на близостта, преливаш плътта си 

в зодиака. 


Все някога ще можеш без теб да нарисуваш 
неблагодатни знаци по смъртната си кожа. 
В поредната потайност ще те ръкоположат 
и хладнини ще плъзнат, 

но без да съществуваши. 

Върхът на копието бойно 

е дом за много свободи. 

Едната ти шепти - достойно 
живей и злото победи! 

А другата нашенва - жертвай 
живота си за идеал, 

щом дал си доживотна клетва, 
щом клетва жертвена си дал! 
И трета свобода витае 

в дома край своите сестри. 
Облъхната от красота е, 

но няма да те прелъсти! 

Ще те помоли шепа жито 

да хвърлиш в мургавата пръст 
и да се трудиш упорито, 

да нямаш чувството за мъст. 
Четвърта свобода се спусна, 
ала гласът и занемя, 

когато копието с устни 
прободе майката земя. 


ОТДАЛЕЧЕ 


Колкото за далечината - 
не мисля да обяснявам 
как ме предаде съдбата 

и как още не се предавам. 
Колкото за плътта ти - 
още я помня: млечна, 
знойна коприна... Пратих 
по горестта скоротечна 
на криле всепроходими 
своето покаяние. 

Не вярва никой на рими 

с восъчни отстояния... 
Колкото за мотивите - 
вече са избледнели 

и стават все по-сиви те 
в делничните недели. 


ВЪЗМОЖНО Е 


Поледицата не успокоява. 

По крехък лед ли трябва да премина 
и заменя посърналата слава 

с посоката, където ще загина, 

но не от удар, а от сквернослови 

и от предателчета цверговидни, 
които са обучени, готови 

да лочат от злокобата по три дни 
и още три дни опипом да дирят 
заглъхващите тръпки на позора? 
Поледицата само трансформира 

в неумолимост липсата на флора. 
Студено е, устойчиво студен е 
прибоят сив, усилващ слепотата. 
Такава скръб се е събрала в мене, 

че мога да разплача планината, 

но тя е все така непостижима, 
необяснима за суетността ни. 
Поледицата и скръбта - в тях има 
простор, освирепял за още рани. 


РАПСОДИЯ В СИВО 


Прегънати на две масиви. 
Прегънати на три нивя. 
Тук, под небетата възсиви, 
отдавна всичко посивя. 
Отдавна всичко е за продан. 
Дойде и за душите ред. 

По някакъв полуприроден 
закон възлизат най-отиред 
най-ненаситните гадини 

с продажните си пипала. 

А онзи, който покори ни, 
подхранва тези начала 

с трохи от своята вечеря, 
очите ни запълва с кал... 
Поробени сме не от вчера 

и никога 

не съм живял. 

Културд 
ГЛОРИЯ 


Не мислех, че съдбата има минало, 
а миналото - своя траектория. 
Тя можеше да се нарича Глория, 
ако не беше със сърце изстинало. 
Това, че се намираше не в моргата, 
не в гнилото леговище на сомове 

и не в смрадта на публичните домове, 
донякъде оневинява строгата 
илюзия... От нея се отдръпваха 
зяпачи, санитари и полиция. 

За лудата са нужни белезници, 
проклинаха неумолими влъхви... 
Не е потребен въздух за душата й, 
която още бродеше из тялото. 
От всички светлини остана бялото 
усещане за допира с разпятие... 
Непреводимо бе за сетивата ми 
докосването на скръбта и вярата. 
Преди да погребете полудялата, 
разсейте програмираните атоми! 
Те вече завладяват като пясъци 
протяжността на нейната 
галактика. 

Смъртта - най-унизителната 
практика, 

притиска ни на тласъци, 

на тласъци... 

ВЕРДЮН 


След битката какво се случи? 
До труповете - 
патрондаша... 

Скърби урокът 

ненаучен 

и няма вече 

наши-ваши. 


До труповете - 

мародери 

изтръгват: кървав златен пръстен, 
часовник с ланец... 

Табакери 

просветват в мрака 

обезкръстен. 


Уж равнина, 

а няма равна 

на нея по съдба жестока. 
Армейски кон 

с походка плавна 
залутал се е 

без посока. 


А оцелелите приличат 
на сенки - 

фон 

за сън безцветен... 
Момиче 

дрехата си свлича, 
отдавайки се 

на мъжете. 

КУлтурд 
БЕЛГРАДСКА ЕСЕН 


На Радомир Андрич 


Тук, 

в най-белия град на планетата, 
където Сава прегръща Дунав 

и Дунав поглъща Сава, 

в най-бялата столица на света 
през есента многоцветна 
поетите заседават. 

Дошли от различни държави 

и всеки - 

с надеждите свои, 

поетите сякаш забравят 

за грижите, за неволите. 

С усмивка полагат цвете 

в нозете на Иво Андрич, 

а той с поглед благ им свети 
дори подир близкия здрач. 
Речният кораб равномерно носи 
поетите - те рецитират 

и само вълни сивокоси 

се раждат и се разбиват 

в Кале Мегдан, който безмълвно 
слуша думи сакрални. 

Тук, 

в най-белия град, се сбъдна 
мечтата 

поетите да са заедно. 


МИЛАНО 


От гарата и сградата на Оливети 
до катедралата 

вървях пеша. 

На входа пуснах няколко монети 
и влязох в храма 

да се утеша. 

Там органът, 

подобно строг родител, 

не спираше 

мажорно да звучи. 

Жена, излязла сякаш от мечтите, 
не сваляше от купола 

очи. 

Видях от купола 

как милост руква 

и херувим възторжен как влегия... 
Щом е любов - 

да бъде с главна буква, 

раздяла щом е - 

кратка да е тя! 

Културд 
ДОБРАТА ВЕСТ 


Добрата вест 

като дошла 

да си почине, се отбила 
върху невидима могила 

в прозирната полумъгла. 
Вестта отвела своя кон 

да попасе, да се напие 

с роса, тъй както пием ние 
от зноя, зърнем ли заслон. 
Но се намерили крадци, 
които коня й отвлекли. 
Сама стояла - ден ли, векли - 
ще питам своите предци. 

А те мълчат като пръстта 
(могилата им е завивка), 
застинали в полуусмивка, 
посрещайки без плът вестта. 
Отишла си добрата вест 
и- да я зърнем неуспели - 
ще търсим в гнилите недели 
плът за живота си злочест. 


148 


ПУРПУР 


На изгревите пурпура видях и 
жаравата на залеза видях. 
Отпърво крачките ми бяха плахи, 
а паднеше ли нощ, 

ме беше страх. 

Ала страхът нарасна до омраза. 
Омразата 

не ме освирепи. 

След режещия писък на елмаза 
упойваше ме мирис от липи. 
При липсата на бог 

бях богоравен, 

но липсата на вяра ме преви 

и мъкнех се като клошар, 
удавен 

в илюзията да се появи 
отнякъде поне една искрица, 
която верността 

ще удължи. 

Човекът е негаснеща частица. 
Той тази чест 

на себе си дължи. 

Дори да го горят 

или да гние 

в безчувствената глина вкоренен, 
надява се, 

че ще го помним ние - 
вторачените 

в пурпурния ден. 

Показадлец 


на статиите и материалите, публикувани в списанието през 2018 година 


ТЕОРИЯ 

Революции, трансформации, цивилизации: 
пролегомени към преориентацията 

на парадигмата 


Съветската революция 1905-1945: 
тезиси към първото столетие 


Българските капитализми - |! част 


Високата цена на отказа от класова борба 
1917 година - век по-късно, 

или защо трябва да ни интересува 
руската революция 


Непреодолимите противоречия 


на либерализма 
жжж 


Световната левица след 2011 година 
жхх 


Бунтове тук, там и навсякъде 


Размисли относно отъждествяването 
на сталинизма с хитлеризма 


200 години От РОЖДЕНИЕТО НА КАРЛ МАРКС 
Тема с продължение 

Карл Маркс - вчера, днес и утре 
Капитализмът между Карл Маркс 


и Мартин Хайдегер 


Из словото му пред тържественото събрание в 
Пекин, посветено на 200-годишнината 
на Карл Маркс 


Маркс предвиди съвременната криза 
и посочи как да бъде преодоляна 


Време е за нормално отношение 
към Маркс 

Завръщането на Маркс 

Карл Маркс за правото и за правата 


Карл Маркс и неизпълнената мисия 

на пролетариата 

Маркс, пролетариатът и бъдещият свят 
(Мисли за актуалното минало) 


Йохан Арнасон 1/2 


Георгий Дерлугян 1/2 
Васил Проданов 1/2 


Янис Варуфакис 3/4 
Марк Еделе 3/4 


Имануел Уолърстейн 11/12 


11/12 


11/12 


Франсоа-Ксавие Кокен 11/12 


Нако Стефанов 3/4 


Николай Велев 3/4 


Си Дзинпин 5/6 
Янис Варуфакис 5/6 


Райън Купър 5/6 
Васил Проданов 5/6 


Янаки Стоилов 5/6 


Владимир Трифонов 5/6 


Любен Петров 5/6 

53 

Показдлец 


на статиите и материалите, публикувани в списанието през 2018 година 


Десет идеи на Маркс, 
които са определящи за ХХ! век 


Българският социализъм в европейския контекст 
- от миналото към бъдещето 
Грешна и лъжовна ли е политическата икономия? 


Днешният капитализъм трябва да умре 
(Обръщение на учени към ООН) 


Да прочетем отново 

Предговор към българския превод 

на „Към критиката на политическата икономия” 
от Карл Маркс 


Маркс и личността в изкуството 


МЕЖДУНАРОДНА ПОЛИТИКА 


Характерни конвергентни процеси в САЩ. 
Новият път на Рузвелт 


Еднополюсен свят, многополюсен свят 
или ядрена война? 


Португалия и Великобритания - 
лявата алтернатива в действие 


„Един пояс, един път" 
Част |: Китайско-пакистански икономически 


коридор 
Ненаучените уроци от Сталинградската битка 
Ще успее ли днес Турция 

под сянката на неоосманизма? 

„5мепзкие?" и Европейският съюз 


„Един пояс, един път" 
Част |: Икономически коридор 
Бангладеш - Китай - Индия - Мианмар (БКИМ) 


Реквием за Плана „Маршал" 
Турбулентен свят, сдържана Русия 


Новото социалистическо правителство в Испания 


Руският завой на Изток и предизвикателствата 
пред евразийската интеграция 


Балканите - болното сърце 
на европейския организъм 
(Различен поглед за срещата „ЕС - Западни Балкани" 2018) 

Серхио А. Гомес 


Боян Балев 
Пеню Михайлов 


Стивън Джонсън 


Димитър Благоев 


Александър Лилов 


Мария Пиргова 


Владимир Трифонов 


Ана Пиринска 


Лъчезар Радев 
Владимир Трифонов 


Зорница Илиева 


Веселена Делийска 


Лъчезар Радев 


Славчо Кънчев 
Владимир Трифонов 


Иван Динков-младши 


Владимир Трифонов 


Любен Петров 

9/10 

Керченският инцидент в борбата 
за бъдещия световен ред 


„Един пояс, един път" 
Част |: Икономически коридор 
Китай - Монголия - Русия 


Изборите в САЩ: химери и реалност 


ЕВРОПЕЙСКА ЛЕВИЦА 


„За демокрация, социална справедливост, срещу 
бедността, неравенството и дискриминацията” 


Бъдещето на новото ляво 


Андреа Налес и новата надежда за ГСДП 


ОБщество 

Йерархии, траектории, интереси 
История 

Траките 


85 години от рождението 
на проф. Александър Фол 


Елит и поведение в Елада 

140 години от рождението на Ана Маймункова 
Ана и вълците 

Социализъм по шведски 


Мюнхенското съглашение от 1938 г. 


СВЕТЪТ В ПРЕЛОМНАТА 1968 


Хроника на Пражката пролет 


Париж щурмува небето 
Майските събития във Франция през 1968 г. 
(50 години по-късно) 


Чехословакия - 1968 година 


Икономика 
Необходима е алтернативна политика 


Черно море - източник на въоръжени конфликти 
или извор на синергия 
в зората на третото хилядолетие 


Владимир Трифонов 11/12 


Лъчезар Радев 11/12 


Славчо Кънчев 11/12 


Джеръми Корбин 9/10 
Янис Варуфакис 11/12 


Боян Балев 11/12 


Васил Сгурев 1/2 


Валерия Фол 1/2 


3/4 


Александър Фол 3/4 
7/8 


Димитър Генчев 7/8 
Мария Пиргова 9/10 
Борис Боев 9/10 


Олег Назаров 
Дмитрий Пирин 7/8 


Павел Писарев 7/8 


Минчо Минчев 7/8 


Иван Ангелов 3/4 


Илия Пеев 3/4 


49 


65 
83 


29 
107 
111 


127 


133 


134 


139 
70 


71 
115 
127 


81 


95 
101 


61 


67 


151 

на статиите и материалите, публикувани в списанието през 2018 година 


Проблеми на валутните ни баланси 
през втората половина на 80-те години на ХХ век 


„Тръмпономиката” (| част) 
(Икономическата политика на президента Тръмп) 


„Тръмпономиката" (|! част) 
(Икономическата политика на президента Тръмп) 


Политикономия 


Технологически революции 
и политикономия (| част) 


Технологически революции 
и политикономия (|! част) 


ОБРАЗОВАНИЕ 
Четири фрагмента 
за съвременното българско образование (| част) 


Четири фрагмента за съвременното българско 


образование (|! част) 


КУлтурд 


„Дръж ми шапката, мила", 
или за неограничените възможности 
на поетичното слово 


(Бележки върху новата книга на поета Валери Станков) 
Стихотворения 
Стихове 


Ренато Гутузо 
Художникът на революцията 


Константин Величков и Иван Вазов 


Светлин Русев (1933-2018) 


Биография на един световен успех 
Неизбежни редове за Светлин Русев 


Стихове 


Разкази 

Васил Г. Коларов 5/6 


Нако Стефанов 9/10 


Нако Стефанов 11/12 


Христо Проданов 7/8 


Христо Проданов 9/10 


Ваня Добрева 9/10 


Ваня Добрева 11/12 


Юлиян Атанасов 1/2 
Валери Станков 1/2 


Велин Георгиев 3/4 


Нели Дечева 5/6 
Петър Велчев 5/6 

Нели Дечева 7/8 


Драгомир Шопов на 80 години  7/8 


Драгомир Шопов  7/8 


Милан Колев 11/12 

Нови книги 


Безнадеждна е само смъртта... 
(За „Роман за един пияница" от Хаим Оливер) 


Значим научен принос в общата теория 
на правото 
Писането е мисия 


Трънливият път към сърцата 
и умовете на хората 


Стихотворения 


ГА МЕМОВАМ 


Тончо Русев 


Пет години от смъртта на Александър Лилов 


Пет години без Николай Петев 


ПОКАЗАЛЕЦ 


Показалец на статиите и материалите, 
публикувани в списанието през 2017 година 


Георги Н. Николов 3/4 


Мирослав Попов  7/8 
Елена Алекова 9/10 

Стоянка Балева 11/12 

ТАВ:Е ОЕ СОМТЕМТ5 
ПОНЕДЕЛНИК 


(„МОМОАУ” - А /ОйВМА! ЕОВ ТНЕОВУ, РОИТ!С5 АМО СШТИВЕ) 


тноцантб5 АМО АРНОК! 5 М5 

Мазз! Ргодапом 


Е1спага МоКе 
5б5уеЦа ТозйКоуа 


|уКа ТгаКоуа 


А!ехапдег А. Ви)иКком 


|МТЕВМАТОМАС РОЦТ1С5 


ОПуап Маснеу 


Ратеп МПеу 
Воуап Ва!еу 


Мадшт" Тебопом 


босъЕту 


ОмКег Ммоу 


5 
5узтепик С1515 

Сарйайзга 15 по! а„МагКкет 5узйего” 19 

о е Сопегрогагу ОПдагсйу 35 
РгеКапа? 
Огте Кетигт о е Ргоетапа?? 
(Твоца!45 оп Счу 5Тапдйта 5 Воок 
„Те Ргесапа! - Тпе Меми Оапдегоиз Са") 49 
Тпоча! #5 
оп Те УеПому Мез15 Мометеп! 57 
Тне Роса! 5йиайоп 1 Егапсе 62 
Тпе Ецгореап боса! М5опз 
Бекюге Мау 2019 68 
Тне ИА - Кизчяа: 
Пе Мецсеаг Ноггог Вейиппз5 95 
Репзтопегз Мат ПОетапдв апа Ее 
Ро5501 ез ог Тпен Рипйтоа 117 

ТАВ:Е ОЕ СОМТЕМТ5 


Нъзтову 
Воп5 Воеу 
Сийитиве 
Микоа тд)ом 
Воуап Апде!оу 
ЕовеЕ!МсЕВ 
156 


Вшоапап„Матршатед Оетосгасу“ 
(1937-1939) п Маз5! Маком5 Сгагу 


Ооп4 Оррозе Иегатипгтоа 


Мегзез 


Еогейпаег То Ше Апс|ез апа Маепа!к, 
РибПзнед п Ше Мадагтпе п 2018 


131 


137 
144 


149 


ПОНЕДЕЯНИК | бр.1/2-год.ХХИ 


БОММАВЕ 
ПОНЕДЕЛНИК 


(„СЕ ТИМОР” - МАСА?! МЕ ОЕ ТНЕОН!Е, ОЕРОПТОИЕ ЕТ ОЕ СШТИНЕ) 


РЕМБЕЕЗ ЕТ АРНОВ!5МЕ5 


Тнеов!Е 


Маз5! Ргодапоу 


Е спага Мо 


5буеЦа ТосйКоуа 
|уКа ТзаКоуа 


А!ехапдег А. ВмуиКоу 


Роцтоие 1МТЕВМАТЮМАЕ 


ОШап Масвеу 


Ратеп МПеу 
Воуап Ваеу 


Мадшт" ТеЖопом 


бос1ЕТЕ 


Ошк(аг Ммоу 


Га спке ву втайаше 
ди саркайзте пеоПрега! 


Ге сарйайзте пе! раз 
„Уп сузтете де глагспе” 


„Оп ацте плопде ез  ро55е” 
(Сопсеропв зиг Гауепи ди саркайзте) 


ЕхрПсаПопв гпагх! ез зиг Гез5ог 
де ГоПпдагс! е астиейе 


Ргесапа! 

оц е геоиг ди рго!етапат ? 

(Вейехопв зиг |е Пуге де Счу 5Тапйта 
„Ргесапат - а поиме!е саззе дапдегецве”) 


Кейехопз зиг е глоцуетеп! 

дез „дйе?5 ацпе5” 

Га зйиайоп ро аче еп Егапсе 

Гез м!510п5 оса #е5 ецгорееппез 
ауап! та! 2019 


И5А - Кизя!е: 
|е саиспетаг пис!ваке ез! де гегоиг 


Гез геуепйсайопз юпдатепта!ез 
де гегайез е! |е5 ро55 БПИ65 
рочпецг Апапсетеп! 

57 

ОММАВЕ 


Нстове 
Вопз Воем „Га двтосгане дпдве“ Бщааге 
(1937-1939) дап |е са ег де Маз51 Мйаком 131 
СИТУВЕ 
моа па)ом “ Ме айез пеп сопе а егайиге 137 
Воуап Апдиейоу “| Роетез 144 
ГАК оц 


таех дез агис без е! дез глатепашх рирйез 
дапз а геуце дигап! 2018 149 

С ОДЕРЖАНИЕ 
ПОНЕДЕ НИК 


(„ПОНЕДЕЛЪЬНИК” - ЖУРНАЛ ТЕОРИИ, ПОЛИТИКИ И КУЛЬТУРЬ!) 


Мъкли и АФОРИЗМЬ! 


ТЕОРИЯ 


Васил Проданов 


Ричард Вольф 


Светла Тошкова 
Ивка Цакова 


Александр А. Бирюков 


МЕЖДУНАРОДНАЯ ПОЛИТИКА 
Дилян Начев 


Пламен Милев 
Боян Балев 


Владимир Трифонов 


ОБщество 


Димитр Нинов 


Системньи кризис 
неолиберального капитализма 


и 


Капитализм - зто не„ръночная система 


„Другой мир возможен" 
(Концепции о будущем капитализма) 


Марксисткие объяснения 
о воскождении современной олигархии 


Прекариат 

или возвращение пролетариата? 
(О книге Гай Стзндинга 

„Прекариат: новьй опаснь класс“”) 


Размьшления о движении 

„желтьк жилетов” 

Политическая обстановка 

во Франции 

Европейские социалистические визии 
до мая 2019 

США - Россия: 

ядерньи кошмар возвращается 


Основнме требования 
пенсионеров и возможности 
их финансирования 

С ОДЕРЖАНИЕ 


Истоия пл 
Борис Боев Болгарская „демократия под контролем“ 
(1937-1939) вдневнике Васила Митакова 131 
Кулътурд пп 
Никола Инджов Непротиволитературствувателствувайте | 137 
Боян Ангелов Стихи 144 
Указател пп 


Указатель статей и материалов, 
опубликованнь в журнале 
в 2018 году 149 

